Sudinam Online | Malayalam news website from Kannur News Paper Sudinam Kannur ചെര്‍ക്കളയില് പുലിയിറങ്ങി – Sudinam Online | Malayalam news website from Kannur News Paper Sudinam Kannur.\nകാസര്‍കോട്: ചെര്‍ക്കള പാടി റോഡ് ബാലടുക്കത്ത് പുലി ഇറങ്ങിയതായി സംശയം. ഇവിടെ എട്ട് ആടുകളെ പുലി കടിച്ചുകൊന്നതായി പ്രദേശ വാസികള് പരാതിപ്പെട്ടു. ബാലടുക്കത്തെ പി.കെ. അബ്ദുല്ല എന്ന മുകുല് അബ്ദുല്ലയുടെ വീട്ടിലെ ആടുകളെയാണ് പുലി കൊന്നൊടുക്കിയത്. ഇവയില് രണ്ട് ചെറിയ ആടുകളേയും ഒരു വലിയ ആടിനേയും കടിച്ചുകൊണ്ടുപോവുകയും ചെയ്തു. അഞ്ച് വലിയ ആടുകളെയാണ് കൂടിന് സമീപം കൊന്നിട്ടിരിക്കുന്നത്. രണ്ട് ദിവസം മുമ്പ് ബാലടുക്കത്തെ കെ. മുഹമ്മദിന്റെ വീട്ടില് നിന്നും രണ്ട് ആടുകളേയും കടിച്ച് കൊന്നിരുന്നു. വ്യാഴാഴ്ച പുലര്‍ചെ … Continue reading "ചെര്‍ക്കളയില് പുലിയിറങ്ങി"\nPublished On:Oct 11, 2013 | 12:10 pm\nകാസര്‍കോട്: ചെര്‍ക്കള പാടി റോഡ് ബാലടുക്കത്ത് പുലി ഇറങ്ങിയതായി സംശയം. ഇവിടെ എട്ട് ആടുകളെ പുലി കടിച്ചുകൊന്നതായി പ്രദേശ വാസികള് പരാതിപ്പെട്ടു. ബാലടുക്കത്തെ പി.കെ. അബ്ദുല്ല എന്ന മുകുല് അബ്ദുല്ലയുടെ വീട്ടിലെ ആടുകളെയാണ് പുലി കൊന്നൊടുക്കിയത്. ഇവയില് രണ്ട് ചെറിയ ആടുകളേയും ഒരു വലിയ ആടിനേയും കടിച്ചുകൊണ്ടുപോവുകയും ചെയ്തു. അഞ്ച് വലിയ ആടുകളെയാണ് കൂടിന് സമീപം കൊന്നിട്ടിരിക്കുന്നത്.\nരണ്ട് ദിവസം മുമ്പ് ബാലടുക്കത്തെ കെ. മുഹമ്മദിന്റെ വീട്ടില് നിന്നും രണ്ട് ആടുകളേയും കടിച്ച് കൊന്നിരുന്നു. വ്യാഴാഴ്ച പുലര്‍ചെ 1.30 വരെ വീട്ടില് ഉറങ്ങാതെ ആളുണ്ടായിരുന്നു. ഇതിന് ശേഷമായിരിക്കാം പുലിയുടെ ആക്രമം നടന്നതെന്നാണ് കരുതുന്നത്. കൂട് പൊളിച്ചാണ് ആടുകളെ മുഴുവന് കടിച്ചുകൊന്നിരിക്കുന്നത്.്വനം വകുപ്പ് ഉദ്യോഗസ്ഥര് പരിശോധന നടത്തി.\nപെരിയ ഇരട്ടക്കൊല; സിബിഐ അന്വേഷണം ആവശ്യമില്ലെന്ന് സര്‍ക്കാര്\nനാലു വയസുകാരന് കടന്നല് കുത്തേറ്റു\nകള്ളുഷാപ്പുകളില് പോലീസ് മിന്നല് പരിശോധന നടത്തി


ആര്‍ട്‌സ് ആന്‍ഡ് സയന്‍സ് കോളേജുകളില് 197 പുതുതലമുറ കോഴ്‌സുകള് ആരംഭിച്ചു: മന്ത്രി കെ.ടി ജലീല് - Malayalam News\nസംസ്ഥാനത്തെ ആര്‍ട്‌സ് ആന്‍ഡ് സയന്‍സ് കോളേജുകളില് ഈ വര്‍ഷം 197 പുതുതലമുറ കോഴ്‌സുകള് ആരംഭിച്ചതായി ഉന്നത വിദ്യാഭ്യാസ വകുപ്പ് മന്ത്രി ഡോ.കെ.ടി ജലീല് പറഞ്ഞു.പത്തനംതിട്ട വെണ്ണിക്കുളം എം.വി.ജി.എം സര്‍ക്കാര് പോളിടെക്‌നിക് കോളേജിന് പുതിയ അക്കാദമിക് ബ്ലോക്കിന്റെ ശിലാസ്ഥാപനം ഓണ്‍ലൈനായി നിര്‍വഹിച്ചു സംസാരിക്കുകയായിരുന്നു മന്ത്രി.\nഉന്നത വിദ്യാഭ്യാസ മേഖലയില് കഴിഞ്ഞ നാലേമുക്കാല് വര്‍ഷക്കാലത്ത് സംസ്ഥാന സര്‍ക്കാരിന്റെ നേതൃത്വത്തില് നിരവധി നേട്ടങ്ങള് കൈവരിക്കാനായി. പോളിടെക്‌നിക് കോളേജുകളെ മികച്ച നിലയിലേക്കു കൊണ്ടുവരുന്നതിനു പ്രത്യേക പദ്ധതികളാണ് ആവിഷ്‌കരിച്ചു നടപ്പാക്കിവരുന്നതെന്നും മന്ത്രി ഡോ.കെ.ടി ജലീല് പറഞ്ഞു.\nഅഡ്വ.മാത്യു ടി. തോമസ് എംഎല്‍എ അധ്യക്ഷതവഹിച്ചു. നാടിനുവേണ്ട വികസന പ്രവര്‍ത്തനങ്ങള് യഥാസമയം നടത്തുവാന് കിഫ്ബി ഫണ്ടുകള് വലിയ സഹായമാണു ചെയ്യുന്നതെന്ന് മാത്യു ടി. തോമസ് എംഎല്‍എ പറഞ്ഞു. തിരുവല്ല നിയോജക മണ്ഡലത്തില് 2016ന് ശേഷം വിവിധ പദ്ധതികള്‍ക്കായി ആയിരം കോടി രൂപയില് അധികം വിനിയോഗിച്ച് വികസന പ്രവര്‍ത്തനങ്ങള് ആസൂത്രണം ചെയ്തു നടപ്പാക്കാന് കഴിഞ്ഞതായും മാത്യു ടി. തോമസ് എംഎല്‍എ പറഞ്ഞു.\nഅക്കാദമിക് ബ്ലോക് ശിലാസ്ഥാപന ഫലക അനാച്ഛാദനം മാത്യു ടി. തോമസ് എംഎല്‍എ നിര്‍വഹിച്ചു. കോയിപ്രം ബ്ലോക്ക് പഞ്ചായത്ത് പ്രസിഡന്റ് ജിജി ജോണ് മാത്യു, പുറമറ്റം ഗ്രാമ പഞ്ചായത്ത് പ്രസിഡന്റ് സൗമ്യ ജോബി, കോയിപ്രം ജില്ലാ പഞ്ചായത്ത് അംഗം ജിജി മാത്യു, കോയിപ്രം ബ്ലോക്ക് പഞ്ചായത്ത് അംഗം ശോശാമ്മ ജോസഫ്, പുറമറ്റം ഗ്രാമപഞ്ചായത്ത് അംഗം കെ.വി രശ്മിമോള്, പ്രിന്‍സിപ്പല് എസ്.ബീന, കെ.എന് ശശികുമാര്, എം.മീര, പി.സി ഷാജിഖാന്, അമല് കൃഷ്ണ തുടങ്ങിയവര് പ്രസംഗിച്ചു. കിഫ്ബി ഫണ്ടില് നിന്നും 12 കോടി രൂപയാണ് പുതിയ അക്കാദമിക് ബ്ലോക്കിനായി അനുവദിച്ചിരിക്കുന്നത്.


നസ്രിയ എനിക്ക് സഹോദരിയെ പോലെ എന്നല്ല; എനിക്ക് അവള് ഒരു കുഞ്ഞിനെ പോലെയാണ്; ഗോസ്സിപ്പുകളെ കുറിച്ച് തുറന്ന് പറഞ്ഞ് ദുൽഖർ സൽമാൻMalayali Life | The Largest Malayalam Online Lifestyle Portal\nനസ്രിയ എനിക്ക് സഹോദരിയെ പോലെ എന്നല്ല; എനിക്ക് അ...\nSaturday 27 November 2021 11:51:28 AM\nമമ്മൂട്ടിയുടെ മകന് ദുല്‍ഖര് സല്‍മാന് ചുരുങ്ങിയ കാലം കൊണ്ട് തന്നെ മലയാളസിനിമയില് അവിഭാജ്യ ഘടകമായി മാറിക്കഴിഞ്ഞു. സിനിമാ നടന് എന്നതിലുപരി ഇപ്പോള് നിര്‍മ്മാണമേഖലയിലും കൈവച്ചിരിക്കയാണ് ഡിക്യു. എന്നാൽ താരം ഇപ്പോൾ നസ്രിയയുമായി ഉള്ള ഗോസ്സിപ്പുകളെ കുറിച്ച് തുറന്ന് പറയുകയാണ്. വായിമൂടി പേസുവോം എന്ന തമിഴ് ചിത്രത്തില് അഭിനയിക്കുന്ന സമയത്താണ് നസ്‌റിയയ്‌ക്കൊപ്പം ചേര്‍ത്ത് ഗോസിപ്പ് വന്നത്. എനിക്ക് സങ്കല്‍പിക്കാന് പോലും കഴിയാത്ത ഗോസിപ്പ് ആയിരുന്നു അത്. സഹോദരിയെ പോലെ എന്നല്ല, എനിക്ക് അവള് ഒരു കുഞ്ഞിനെ പോലെയാണ്. നസ്‌റിയയും അവരുടെ കുടുംബവും വരെ ഈ ഗോസിപ്പ് കണ്ട് ചിരിച്ചു.\nഅതോടൊപ്പം തന്നെ തനിക്കൊപ്പം അഭിനയിച്ച പ്രശസ്തരായ നടിമാരെക്കുറിച്ചും ദുല്‍ഖര് മനസ്സുതുറന്നു. കലി എന്ന ചിത്രത്തിലാണ് ദുല്‍ഖറും സായി പല്ലവിയും ഒന്നിച്ച് അഭിനയിച്ചത്. ആര്‍ക്കും തകര്‍ക്കാന് കഴിയാത്ത ഒരു എനര്‍ജി ഉള്ള നടിയാണ് സായി പല്ലവി. ഭയങ്കര പ്രിപ്രേഷനോടെ അഭിനയിക്കുന്ന നടിയല്ല, വളരെ സ്‌പൊണ്ടേനിയസ് ആണ് പല്ലവി. വളരെ പോസിറ്റീവ് ആയിട്ടുള്ള വ്യക്തിയാണ്.\nനിത്യ മേനോനുമായി എപ്പോഴും വഴക്കിടുന്ന കാര്യം, അവള് കഴിക്കുന്ന ഡസേട്ടിനെ ചൊല്ലിയാണ്. നമ്മള് അഭിനേതാക്കളാണ്.. ഇങ്ങനെ ഡസേട്ട് കഴിക്കാന് പാടില്ല എന്ന് ഞാന് പറയും. എവിടെ പോയാലും നിത്യ ആദ്യം നോക്കുന്നത് അവിടെയുള്ള ഡസേട്ട് ആണ്. എനിക്ക് എപ്പോഴും ഡയറ്റില് ഭയങ്കര ശ്രദ്ധയാണ്. നിത്യ എന്ന് പറയുമ്പോള് ആദ്യം മനസ്സില് വരുന്ന കാര്യം ഇതാണ്. ഒരുപാട് ഹോം വര്‍ക്ക് ചെയ്യാന് ഇഷ്ടമുള്ള നടിയാണ് പാര്‍വ്വതി. ചെയ്യുന്ന വേഷങ്ങള് കൃത്യമായി പഠിച്ച് ചെയ്യും എന്ന് ദുല്‍ഖര് പറയുന്നു.\nRead more topics: # Actor dulqar salman,# words about gossip with nazriya\nActor dulqar salman words about gossip with nazriya\nആദ്യമായി മോളെ കാണുന്നത് ഞാനാണ്;ഒരു സ്പോട്സ് ഡേയിലാണ് ആദ്യമായി താൻ അമാലിനെ കണ്ടത്; തുറന്ന് പറഞ്ഞ് നടൻ ദുൽഖർ സൽമാൻ\nദുബായില് ഒരുപാട് നാള് ജോലി ചെയ്തിട്ടുണ്ടെങ്കിലും ബുര്‍ജ് ഖലീഫയില് തന്റെ ചിത്രം തെളിഞ്ഞത് ജീവിതത്തിലെ മറക്കാനാകാത്ത നിമിഷമായിരുന്നു: ദുല്‍ഖര് സല്‍മാന്


WhatsApp adds FaceID, TouchID support on iOS | വാട്‌സാപ്പിന്റെ iOS പതിപ്പില് ഫെയ്‌സ് ഐഡിയും ടച്ച് ഐഡിയും - Malayalam Gizbot\nസുരക്ഷ ഒരുപടി കൂടി ശക്തമാക്കി ഐഫോണ് ഉപയോക്താക്കള്‍ക്ക് വേണ്ടി വാട്‌സാപ്പിന്റെ പുതിയ അപ്‌ഡേറ്റ്. ഇതിലൂടെ വാട്‌സാപ്പ് ഫെയ്‌സ് ഐഡിയും ടച്ച് ഐഡിയും കൂട്ടിച്ചേര്‍ത്തു.\nദീര്‍ഘനാളായി പരീക്ഷണത്തിലായിരുന്ന ബയോമെട്രിക് ഓതന്റിക്കേഷന് ഫീച്ചറുകള് ബില്‍ഡ് നമ്പര് 2.19.20-ലാണ് ഉള്‍പ്പെടുത്തിയിരിക്കുന്നത്. ഇനി ഉപയോക്താക്കള്‍ക്ക് ഫെയ്‌സ് ഐഡിയും ടച്ച് ഐഡിയും ഉപയോഗിച്ച് വാട്‌സാപ്പ് അണ്‍ലോക്ക് ചെയ്യാനാകും. ഐഫോണ് X മുതലുള്ള മോഡലുകളിലെല്ലാം ഫെയ്‌സ് ഐഡി സൗകര്യമുണ്ട്. ഐഫോണ്5മുതല് 8 വരെയുള്ള മോഡലുകളില് ടച്ച് ഐഡിയാണുള്ളത്.\nഫെയ്‌സ് ഐഡി, ടച്ച് ഐഡി എന്നി പ്രവര്‍ത്തനസജ്ജമാക്കുന്നതിന് സെറ്റിംഗ്‌സിലേക്ക് പോയി അക്കൗണ്ടില് അമര്‍ത്തുക. അടുത്തതായി പ്രൈവസിയിലും തുടര്‍ന്ന് സ്‌ക്രീന് ലോക്കിലും അമര്‍ത്തണം. ലോക്ക് സ്‌ക്രീന് എടുക്കുമ്പോള് ലഭ്യമായ ഓതന്റിക്കേഷന് രീതി കാണാനാകും. ഇതില് നിന്ന് ഫെയ്‌സ് ഐഡിയോ ടച്ച് ഐഡിയോ തിരഞ്ഞെടുക്കുക. എത്ര സമയത്തിന് ശേഷം ഇത് പ്രവര്‍ത്തനക്ഷമമാകണമെന്നും ഉപയോക്താക്കള്‍ക്ക് തീരുമാനിക്കാനാകും. ഇതിനായി ഉടന് (ഇമ്മിഡിയറ്റ്‌ലി), 15 മിനിറ്റ്, ഒരു മണിക്കൂര് എന്നിവയില് നിന്ന് തിരഞ്ഞെടക്കുക.\nവോയ്‌സ്- വീഡിയോ കോളുകള്\nവോയ്‌സ്- വീഡിയോ കോളുകള് സ്വീകരിക്കാന് ഇതിന്റെ ആവശ്യമില്ല. പ്രധാന ചാറ്റ് വിന്‍ഡോ തുറന്ന് ആപ്പ് അണ്‍ലോക്ക് ആവുകയും ചെയ്യും. ഓരോ ചാറ്റിലും ഇത് ഉപയോഗിക്കാന് നിലവില് സൗകര്യമില്ല. ബീറ്റ ടെസ്റ്റിംഗിന്റെ ഭാഗമാണെങ്കിലും ആന്‍ഡ്രോയ്ഡില് വാട്‌സാപ്പ് ഈ സൗകര്യം ഇതുവരെ ഉള്‍പ്പെടുത്തിയിട്ടില്ല. കുറ്റമുറ്റ സുരക്ഷ ഉറപ്പാക്കാനാകാത്തതിനാല് ആന്‍ഡ്രോയ്ഡില് വാട്‌സാപ്പ് ഫെയ്‌സ് ഐഡി നല്‍കാനുള്ള സാധ്യത വിരളമാണ്.\niOS-ല് പ്രിവ്യൂ സ്റ്റോറികളില് 3D ടച്ച് സപ്പോര്‍ട്ട് വാട്‌സാപ്പ് അടുത്തിടെ ചേര്‍ത്തിരുന്നു. സ്റ്റിക്കറുകള് ചേര്‍ത്ത് വീഡിയോകളും ഫോട്ടോകളും എഡിറ്റ് ചെയ്യാനുള്ള സൗകര്യവും മുന് അപ്‌ഡേറ്റുകളിലൂടെ വാട്‌സാപ്പ് iOS-ല് അവതരിപ്പിച്ചു.\nWhatsApp adds FaceID, TouchID support on iOS


'ഭീഷ്മപര്‍വ്വം', 'ഹേയ് സിനാമിക','ആറാട്ട്', 'ഹൃദയം'; ബോക്‌സ് ഓഫീസില് 'ഏറ്റുമുട്ടി' താരങ്ങളും പുത്രന്‍മാരും | movies- of mohanlal mammootty dulquer salmaan pranav mohanlal are running simultaneously in theatres\n'ഭീഷ്മപര്‍വ്വം', 'ഹേയ് സിനാമിക','ആറാട്ട്', 'ഹൃദയം'; ബോക്‌സ് ഓഫീസില് 'ഏറ്റുമുട്ടി' താരങ്ങളും പുത്രന്‍മാരും\n4 March 2022 1:31 PM GMT\nകൊവിഡിന് ശേഷം തിയേറ്ററുകള് സജീവമാകുമ്പോള് ബോക്‌സ് ഓഫീസില് 'ഏറ്റുമുട്ടി' സൂപ്പര് താരങ്ങളും പുത്രന്‍മാരും. മമ്മൂട്ടിയുടെ 'ഭീഷ്മപര്‍വ്വ'വും ദുല്‍ഖറിന്റെ 'ഹേയ് സിനാമിക'യും മാര്‍ച്ച് മൂന്നിനാണ് തിയേറ്ററുകളില് എത്തിയത്. പിതാവിന്റെയും പുത്രന്റെയും സിനിമ ആദ്യമായാണ് ഒരുമിച്ചെത്തുന്നത്. ഭീഷ്പവര്‍വ്വം കേരളത്തില് നിറഞ്ഞാടുമ്പോള് ദുല്‍ഖറിന്റെ ഹേയ് സിനാമികയ്ക്ക് തെന്നന്ത്യയില് വന് സ്വീകാര്യതയാണ് ലഭിക്കുന്നത്.\nഭീഷ്മപര്‍വത്തിനും ഹേയ് സിനിമാമികക്കും ഒപ്പം മറ്റ് രണ്ട് സിനിമകള്‍കൂടി ചേരുമ്പോള് അതൊരു അപൂര്‍വ്വ ഒത്തുചേരലാകുന്നു. മോഹന്‍ലാലിന്റെ 'ആറാട്ടും' പ്രണവ് മോഹന്‍ലാലിന്റെ'ഹൃദയ'വും. താരങ്ങളുടെയും മക്കളുടെയും സിനിമയുടെ ഫ്‌ളെക്‌സുകള് തിയേറ്ററിനു മുന്നില് വച്ചിരിക്കുന്ന ഒരു ചിത്രം സാമൂഹിക മാധ്യമങ്ങളില് വൈറലാവുകയാണ്. സംവിധായകന് രഞ്ജിത്തും ചിത്രം പങ്കുവച്ചിട്ടുണ്ട്. ചിത്രത്തിനൊപ്പം ഇത് ഇന്ത്യയില് ആദ്യത്തെ ചിത്രമാണോയെന്നും അദ്ദേഹം ചോദിക്കുന്നുണ്ട്.\nപ്രണവ് മോഹന്‍ലാലിനെ നായകനാക്കി വിനീത് ശ്രീനിവാസന് സംവിധാനം ചെയ്ത ഹൃദയം ജനുവരി21നാണ് തിയേറ്ററുകലില് എത്തിയത്. ചിത്രം ബോക്‌സോഫീസില് അമ്പത് കോടി ക്ലബില് കടന്നിരുന്നു. പ്രണവിന്റെ കരിയറിലെ മികച്ച സിനിമയായി തന്നെ ഹൃദയം മാറുകയായിരുന്നു.\nമോഹന്‍ലാല് ബി ഉണ്ണി കൃഷ്ണന്‍കൂട്ടുകെട്ടില് ഫെബ്രുവരി 18നാണ് ആറട്ട് റിലീസ് ചെയ്ത്. ചിത്രം ഇപ്പോഴും തിയേറ്ററുകലില് പ്രദര്‍ശനം തുടരുന്നുണ്ട്. ഈ വര്‍ഷത്തെ മികച്ച ഓപ്പണിങ് ആണ് ചിത്രം നേടിയത്.\nStory Highlights; movies- of mohanlal mammootty dulquer salmaan pranav mohanlal are running simultaneously in theatres


ജാഗ്രത: ഇന്ത്യയുടെ പൊതുജീവിതത്തെ സംഘപരിവാര് ഏകത്വ അജന്‍ഡയിലേക്ക് ചുരുക്കുന്നു: കെ ഇ എന്\nഇന്ത്യയുടെ പൊതുജീവിതത്തെ സംഘപരിവാര് ഏകത്വ അജന്‍ഡയിലേക്ക് ചുരുക്കുന്നു: കെ ഇ എന്\nകോട്ടയം: ഇന്ത്യയുടെ പൊതുജീവിതത്തെ നിഗൂഢമായ ഏകത്വഅജന്‍ഡയിലേക്ക് ചുരുക്കി ഒതുക്കാനാണ് ഉരുക്കുമനുഷ്യനെ ഇപ്പോള് സംഘപരിവാര് ഉപയോഗപ്പെടുത്തുന്നതെന്ന് പുരോഗമന കലാസാഹിത്യസംഘം സംസ്ഥാന സെക്രട്ടറി കെ ഇ എന് കുഞ്ഞഹമ്മദ് പറഞ്ഞു. സര്‍ദാര് വല്ലഭായ് പട്ടേല് പ്രതിമാ നിര്‍മാണവുമായി ബന്ധപ്പെട്ട് സംഘപരിവാറിന്റെ നിഗൂഢ അജന്‍ഡയുടെ പൊള്ളത്തരം ജനസമക്ഷം എത്തിക്കുന്നതിന്റെ ഭാഗമായി പുരോഗമന കലാസാഹിത്യസംഘം സംഘടിപ്പിക്കുന്ന ആശയപ്രചാരണ പ്രഭാഷണ പരിപാടിയുടെ ജില്ലാതല ഉദ്ഘാടനം നിര്‍വഹിക്കുകയായിരുന്നു കെ ഇ എന്.\nപട്ടേലിന്റെ പ്രതിമ നിര്‍മാണത്തിന്റെ പ്രചാരണം ഇന്ത്യയിലെ ജനഹൃദയങ്ങളില് വിഭജനം സൃഷ്ടിക്കുകയാണ്. ഗുജറാത്തില് ഇപ്പോള് ഭരിക്കുന്നത് ഭയമാണ്. ഈ ഭയത്തെ ഇന്ത്യ മുഴുവന് വ്യാപിപ്പിച്ച് ജനതയെ കീഴടക്കാനുള്ള ശ്രമമാണ് പട്ടേല് പ്രതിമാ നിര്‍മാണത്തിലൂടെ മോഡി നടത്തുന്നത്. എല്ലാം പിടിച്ചെടുക്കല് ഫാസിസത്തിന്റെ നയമാണ്. ഇതിനായി ഇന്ത്യയാകെ നടത്തുന്ന കൂട്ടയോട്ടം ഇന്ത്യന് മാനവികതയുടെ ഹൃദയത്തിലൂടെയുള്ള ഓട്ടമായിരിക്കുമെന്നും അദ്ദേഹം പറഞ്ഞു. സ. വി ആര് രാമന്‍കുട്ടി സ്മാരകത്തില് നടന്ന പരിപാടിയില് സംഘം ജില്ലാപ്രസിഡന്റ് ഡോ. എം ജി ബാബുജി മോഡറേറ്ററായി. സിപിഐ എം ജില്ലാകമ്മിറ്റിയംഗം അഡ്വ. കെ അനില്‍കുമാര്, സംഘം സംസ്ഥാനസെക്രട്ടറി പ്രൊഫ. സുജ സൂസന് ജോര്‍ജ്, ലൈബ്രറി കൗണ്‍സില് ജില്ലാസെക്രട്ടറി പ്രൊഫ. കെ ആര് ചന്ദ്രമോഹനന്, ജില്ലാസെക്രട്ടറി ബി ശശികുമാര്, അഡ്വ. എന് ചന്ദ്രബാബു എന്നിവര് സംസാരിച്ചു. ബി ആനന്ദക്കുട്ടന് സ്വാഗതവുംകെ എം ഏലിയാമ്മ നന്ദിയും പറഞ്ഞു.\nPosted by ജനശക്തി at 11:08 PM\nLabels: പു.ക.സ, സംഘപരിവാര്


കോണ്‍ഗ്രസില് പൊട്ടിത്തെറി;കെ.വി. തോമസ് കോൺഗ്രസ് വിടുന്നു !യുഡിഎഫ് മുന്നണിയും തകരുന്നു! | Daily Indian Herald\nJune 15, 2020 3:01 am By : Indian Herald Staff\nതിരുവനന്തപുരം : കേരളത്തിലെ കോൺഗ്രസിൽ പൊട്ടിത്തെറി!യുഡിഎഫ് തകരുന്ന അതെ സമയം തന്നെ പാർട്ടിയിലും വലിയ പൊട്ടിത്തെറി നടക്കുമായാണ് .മുതിർന്ന കോൺഗ്രസ് നേതാവും മുൻ കേന്ദ്രമന്ത്രിയുമായ കെ വി തോമസ് പാർട്ടി വിടുമെന്ന് സൂചന .ലോക്‌സഭാ തെരഞ്ഞെടുപ്പുവേളയില് നല്‍കിയ വാഗ്‌ദാനങ്ങള് പാലിക്കാത്തതില് പ്രതിഷേധിച്ച് പാര്‍ട്ടി വിടുമെന്നു ഭീഷണിപ്പെടുത്തുന്ന പ്രഫ. കെ.വി. തോമസും കെ.ബി. ഗണേഷ് കുമാറിനെ മുന്നണിയില് തിരിച്ചെത്തിക്കുന്നതിനെതിരേ വാളെടുത്ത എ ഗ്രൂപ്പും കൂടിയായതോടെ സംസ്‌ഥാനത്തു കോണ്‍ഗ്രസിലെ  പൊട്ടിത്തെറി പൂർത്തിയായി .\nകഴിഞ്ഞ ലോക്‌സഭാ തെരഞ്ഞെടുപ്പില് എറണാകുളം സീറ്റ് നിഷേധിച്ച ഘട്ടത്തില് കെ.വി. തോമസിനു യു.ഡി.എഫ്. കണ്‍വീനര് സ്‌ഥാനം ഉള്‍പ്പെടെ വാഗ്‌ദാനം ചെയ്‌തിരുന്നെന്ന് അദ്ദേഹത്തിന്റെ അടുപ്പക്കാര് വ്യക്‌തമാക്കി. ഇനിയും തഴഞ്ഞാല് പാര്‍ട്ടി വിടുമെന്ന് അദ്ദേഹം പ്രമുഖ നേതാക്കളെ അറിയിച്ചിട്ടുണ്ട്. കെ.വി. തോമസ് ബി.ജെ.പിയിലേക്കെന്ന അഭ്യൂഹം നേരത്തേ ശക്‌തമായിരുന്നു. യു.ഡി.എഫിനു കിട്ടുമായിരുന്ന തുടര്‍ഭരണം ഇല്ലാതാക്കിയത് ഗണേഷ് കുമാറും കേരള കോണ്‍ഗ്രസ് (ബി)യുമാണെന്നാണ് ഗണേഷിനെ തിരിച്ചെത്തിക്കുന്നതിനെ എതിര്‍ക്കുന്ന എ ഗ്രൂപ്പിന്റെ അഭിപ്രായം.\nഭാരവാഹിപ്പട്ടിക വയസന് ക്ലബ് ആകരുതെന്നും എണ്ണം കുറയ്‌ക്കണമെന്നും നിര്‍ദേശിച്ച ഹൈക്കമാന്‍ഡിനു മുന്നിലേക്ക് സെക്രട്ടറി നിയമനത്തിനായി 87 പേരുടെ പട്ടികയാണു കെ.പി.സി.സി. നീക്കിവച്ചത്. കരടു പട്ടിക പുതുക്കിപ്പണിതപ്പോള് സെക്രട്ടറിമാരാക്കേണ്ടവരുടെ എണ്ണം 98 ആയി. ജനറല് സെക്രട്ടറി നിയമനത്തിനുള്ള പട്ടികയില് അഞ്ചു പേരുണ്ടായിരുന്നതു പുനഃപരിശോധനയില് പത്തായി.\nഭാരവാഹിത്വം ലഭിക്കാത്ത മുന് എം.എല്.എമാര്‍ക്കും മറ്റുമായാണ് നിര്‍വാഹകസമിതി എന്ന ആശയം. ആര്യാടന് മുഹമ്മദ്, പി.പി. തങ്കച്ചന്, വി.എസ്. വിജയരാഘവന്, ബാബു പ്രസാദ്, വി.എസ്. ശിവകുമാര് എന്നിവരെ ഉള്‍പ്പെടുത്തി രാഷ്‌ട്രീയകാര്യ സമിതി വികസിപ്പിക്കാനുള്ള നിര്‍ദേശവും ഡല്‍ഹിക്കു പോയിട്ടുണ്ട് എന്നും മംഗളം റിപ്പോർട്ട് ചെയ്യുന്നു .\nതദ്ദേശ തെരഞ്ഞെടുപ്പ് വരാനിരിക്കെ കെ.പി.സി.സി. പുനഃസംഘടിപ്പിക്കാന് പോലും കഴിയാതെ കോണ്‍ഗ്രസില് അനിശ്‌ചിതത്വം കൂടുകയാണ് . ഭാരവാഹികളുടെ എണ്ണം കുറയ്‌ക്കാന് നിര്‍ദേശിച്ച് ഹൈക്കമാന്‍ഡ് മടക്കിയ ജംബോ പട്ടിക പുതുക്കിയപ്പോള് വലിപ്പം ഇന്ദിരാഭവന് കവിഞ്ഞു പുറത്തേക്ക്. ഭാരവാഹിപ്പട്ടികയില് ഇടംകിട്ടാത്തവരുടെ പുനരധിവാസത്തിനായി അറുപതംഗ നിര്‍വാഹക സമിതിക്കും അഞ്ചു പേരെക്കൂടി ഉള്‍പ്പെടുത്തി വിപുലമായ രാഷ്‌ട്രീയകാര്യ സമിതിക്കും പുതിയ നിര്‍ദേശം.\nTags: kb ganesh kumar, kpcc, kpcc mullappally ramachandran, kv thomas\nപ്രതിപക്ഷനേതാക്കള് കേരളത്തില് സാംസ്‌കാരിക അപചയത്തിന് കോപ്പുകൂട്ടുന്നു -സജീവ് ജോസഫ്


ഇടുക്കിയില് കാറ് ഒഴുക്കില്‍പെട്ട് യുവാക്കളെ കാണാതായ സംഭവം; രണ്ടാമത്തെ ആളുടെ മൃതദേഹം കണ്ടെത്തി - BIGNEWSLIVE | Latest Malayalam News\nഇടുക്കിയില് കാറ് ഒഴുക്കില്‍പെട്ട് യുവാക്കളെ കാണാതായ സംഭവം; രണ്ടാമത്തെ ആളുടെ മൃതദേഹം കണ്ടെത്തി\nഇടുക്കി: ഇടുക്കി നല്ലതണ്ണിയില് ഉണ്ടായ മലവെള്ളപ്പാച്ചിലില് കാണാതായ രണ്ടാമത്തെ ആളുടെ കൂടി മൃതദേഹം കണ്ടെത്തി. നല്ലതണ്ണി സ്വദേശിയായ അനീഷിന്റെ മൃതദേഹമാണ് കണ്ടെത്തിയത്. നേരത്തെ മാര്‍ട്ടിന്റെ മൃതദേഹം കണ്ടെത്തിയിരുന്നു. മാര്‍ട്ടിന്റെ (35) മൃതദേഹം കാറിനുളളില് കുടുങ്ങിയ നിലയിലായിരുന്നു. അപകടം നടന്ന സ്ഥലത്തു നിന്നു 400 മീറ്റര് അകലെയാണ് കാര് കിടന്നിരുന്നത്.\nഏലപ്പാറ-വാഗമണ് റൂട്ടില് നല്ലതണ്ണി പാലത്തിന് സമീപത്ത് വച്ചുണ്ടായ മലവെള്ളപ്പാച്ചിലില് അകപ്പെട്ടാണ് രണ്ട് യുവാക്കളെ കാണാതായത്. മാര്‍ട്ടിനും അനീഷും സഞ്ചരിച്ചിരുന്ന കാര് മലവെള്ളപ്പാച്ചിലില് ഒലിച്ചുപോവുകയായിരുന്നു. വ്യാഴാഴ്ച വൈകുന്നേരത്തോടെയായിരുന്നു അപകടം.\nഏലപ്പാറ വാഗമണ് റോഡില് നല്ലതണ്ണി പാലത്തിനരികെയുളള കൈത്തോടിനു അടുത്ത് കാറില് ഇരുവരും ഇരിക്കുന്നതിനിടെയാണ് അപകടം. ഉരുള്‍പൊട്ടി എത്തിയ മലവെള്ളം തോട് കവിഞ്ഞൊഴുകിയതിനൊപ്പം കാര് ഒഴുക്കില്‍പെടുകയായിരുന്നു. സുഹൃത്തായ സെല്‍വനെ വീട്ടില് ഇറക്കിയിട്ട് അനീഷും മാര്‍ട്ടിനും തിരികെ വരുേമ്പാഴായിരുന്നു അപകടം.ഇടുക്കിയിലെ കോഴിക്കാനം അണ്ണന്‍തമ്പിമല എന്നിവടങ്ങളിലാണ് ഉരുള്‍െപാട്ടല് ഉണ്ടായത്.\nTags: idukkiland slidenallathannisecond body found


ദിലീപിനെ ‘അമ്മ’യില് നിന്നും പുറത്താക്കി: സംഘടന നടിക്കൊപ്പമെന്ന് മമ്മൂട്ടി - Calicut Journal\nHome » ന്യൂസ് & വ്യൂസ് » ദിലീപിനെ ‘അമ്മ’യില് നിന്നും പുറത്താക്കി: സംഘടന നടിക്കൊപ്പമെന്ന് മമ്മൂട്ടി\nദിലീപിനെ ‘അമ്മ’യില് നിന്നും പുറത്താക്കി: സംഘടന നടിക്കൊപ്പമെന്ന് മമ്മൂട്ടി\nനടിയെ ആക്രമിച്ച കേസില് അറസ്റ്റിലായ നടന് ദിലീപിനെ താരസംഘടനയായ ‘അമ്മ’യുടെ പ്രാഥമികാംഗത്വത്തില് നിന്ന് പുറത്താക്കി.ദിലീപിന്റെ പ്രഥാമികാംഗത്വം റദ്ദാക്കാനുള്ള തീരുമാനം അമ്മ എക്സിക്യൂട്ടിവ് യോഗമാണ് എടുത്തത്. അമ്മയുടെ ട്രഷറർ സ്ഥാനമാണ് ദിലീപ് വഹിച്ചിരുന്നത്. കൊച്ചിയില് നടൻ മമ്മൂട്ടിയുടെ വീട്ടിലായിരുന്നു ‘അമ്മ’ എക്സിക്യൂട്ടിവ് യോഗം ചേർന്നത്. അമ്മ സംഘടന നടിക്കൊപ്പമെന്ന് മമ്മൂട്ടി വ്യക്തമാക്കി. യോഗത്തിന് ശേഷം പ്രതികരിക്കുകയായിരുന്നു മമ്മൂട്ടി. കഴിഞ്ഞ പൊതുയോഗങ്ങളില് സംഭവിച്ച കാര്യങ്ങളില് മമ്മൂട്ടി ഖേദം പ്രകടിപ്പിച്ചു. യാദൃശ്ചികമായി നടന്ന സംഭവങ്ങളില് ഖേദിക്കുന്നെന്ന് അദ്ദേഹം പറഞ്ഞു.\nപൃഥ്വിരാജ്, ആസിഫ് അലി എന്നീ യുവതാരങ്ങളുടെ കടുത്ത സമ്മർദ്ദത്തെ തുടർന്നായിരുന്നു ദിലീപിനെ പുറത്താക്കാൻ തീരുമാനമെടുത്തത്. അമ്മയുടെ ഭരണഘടന പ്രകാരം ദിലീപിനെ പെട്ടെന്നു പുറത്താക്കാൻ കഴിയില്ലെന്നു ചില മുതിർന്ന താരങ്ങൾ നിലപാടെടുത്തപ്പോൾ, ആദ്യം പുറത്താക്കൽ, പിന്നീട് ഭരണഘടന നോക്കാം എന്ന നിലപാടാണു യുവതാരങ്ങൾ സ്വീകരിച്ചത്. ഇല്ലെങ്കിൽ കാര്യങ്ങൾ മാധ്യമങ്ങളോടു വെളിപ്പെടുത്തേണ്ടിവരുമെന്നും ഇവർ മുന്നറിയിപ്പു നൽകി. ഇതേത്തുടർന്നാണു ദിലീപിന്റെ പ്രഥാമികാംഗത്വം റദ്ദാക്കാൻ അമ്മ യോഗം തീരുമാനിച്ചത്.\nPrevious: ദിലീപിനെ 14 ദിവസത്തേക്ക് കോടതി റിമാന്‍ഡ് ചെയ്തു. നടിയെ ആക്രമിക്കാൻ നൽകിയത് ഒന്നരക്കോടിയുടെ കൊട്ടേഷൻ\nNext: കോഴിക്കച്ചവടക്കാരുടെ സമരം പിന്‍വലിച്ചു; കോഴി കിലോയ്ക്ക് 87 രൂപയ്ക്ക് വിൽക്കും


ഇത്തിരി വട്ടത്തിലെ കടല്, എഴുതിയത് അനീസ് സലീം , വിഷയം നോവല് , ISBN 9788182679528, Published by Mathrubhumi Books ::: കേരളാ ബുക്ക് സ്റ്റോർ\nISBN : 9788182679528\nAuthor അനീസ് സലീം\nOther Books of അനീസ് സലീം\nmore about author അനീസ് സലീം\nBook Name in English : Ithirivattathile Kadal\nഒരു എഴുത്തുകാരനാകുമെന്ന് ജനിച്ചുവീണ ദിവസം തന്നെ പിതാവിന്റെ പ്രവചനം കേട്ടുവളര്‍ന്ന ഒരു കുട്ടി. വാപ്പയുടെ പുസ്തകം തിരിച്ചയച്ച ലിറ്റററി ഏജന്റിന് അവന് സ്വന്തം ജീവിതം കത്തുകളിലൂടെ എഴുതുന്നു. പേരില്ലാത്ത ഒരു കടലോദേശത്തിന്റെയും ഒരു കുട്ടിക്കാലത്തിന്റെയും കുറെ സാധാരണ മനുഷ്യരുടെയും ഓര്‍മകളിലൂടെ അസാധാരണമായ അനുഭവലോകത്തേക്ക് വായനക്കാരെ കൊണ്ടുപോകുന്ന നോവല്.\nകേന്ദ്ര സാഹിത്യ അക്കാദമി അവാര്‍ഡ്, ഹിന്ദു ലിറ്റററി പ്രൈസ്, ക്രോസ്‌വേഡ് ബുക്ക് അവാര്‍ഡ്, ബാംഗ്ലൂര് ലിറ്ററേച്ചര് ഫെസ്റ്റിവല് അവാര്‍ഡ് എന്നീ പുരസ്‌കാരങ്ങള് നേടിയ എഴുത്തുകാരന്റെ പുതിയ നോവല്. പരിഭാഷ : സ്മിത മീനാക്ഷി.\nWrite Your Review about ഇത്തിരി വട്ടത്തിലെ കടല്


by election kerala govt letter to election commission\nപറ്റിയ സാഹചര്യമല്ല; ഉപതെരഞ്ഞെടുപ്പ് വേണ്ടെന്ന് സര്‍ക്കാര്; തെരഞ്ഞെടുപ്പ് കമ്മീഷന് കത്ത്\nSep 10, 2020, 5:50 PM\nകേരളത്തിലെ രണ്ട് മണ്ഡലങ്ങളില് ഉപതെരഞ്ഞെടുപ്പ് നടത്താന് പറ്റിയ സാഹചര്യമല്ലെന്ന് കാണിച്ച് സംസ്ഥാന സര്‍ക്കാര് കേന്ദ്ര തെരഞ്ഞെടുപ്പ് കമ്മീഷന് കത്തയച്ചു. കൊവിഡും മഴക്കാലവും ചൂണ്ടിക്കാട്ടിയാണ് കത്ത്. ഓഗസ്ത് 21ന് ചീഫ് സെക്രട്ടറിയാണ് കത്തയച്ചത്.\nസെപ്റ്റംബര് ആദ്യത്തെ ആഴ്ചയാണ് കുട്ടനാട്, ചവറ ണ്ഡലങ്ങളില് ഉപതെരഞ്ഞെടുപ്പ് നടത്താന് തെരഞ്ഞെടുപ്പ് കമ്മീഷന് തീരുമാനിച്ചത്. അതിന് മുമ്പാണ് സംസ്ഥാന സര്‍ക്കാര് കത്തയച്ചത്. 2021 മെയ് 19 വരെയാണ് നിയമസഭയുടെ കാലാവധി. കുട്ടനാട് ഉള്‍പ്പെടെയുള്ള പ്രദേശങ്ങളില് മഴക്കെടുതി നേരിടുന്ന ഭാഗങ്ങളാണ.് കൊവിഡ് വ്യാപനത്തെത്തുടര്‍ന്നുള്ള നിയന്ത്രണങ്ങളും ഉണ്ടെന്നും കത്തില് ചൂണ്ടിക്കാണിക്കുന്നു.\nപൊലീസ്, റവന്യു, ആരോഗ്യം, തദ്ദേശസ്വയംഭരണം തുടങ്ങിയ വകുപ്പുകള് കഴിഞ്ഞ കുറെ മാസങ്ങളായി കൊവിഡ് പ്രതിരോധ പ്രവര്‍ത്തനങ്ങളിലാണ്. തെരഞ്ഞെടുപ്പില് പ്രധാന പങ്കുവഹിക്കേണ്ട വിഭാഗങ്ങളാണിത്. ഇതെല്ലാം തെരഞ്ഞെടുപ്പ് പ്രവര്‍ത്തനങ്ങളെ ബാധിക്കുമെന്നും സംസ്ഥാന കേന്ദ്ര തെരഞ്ഞെടുപ്പ് കമ്മീഷനെ അറിയിച്ചിരുന്നു. തെരഞ്ഞെടുപ്പ് നടത്തുന്നതുമായി ബന്ധപ്പെട്ട കാര്യങ്ങള് ചര്‍ച്ച ചെയ്യാന് നാളെ സര്‍വകക്ഷിയോഗം വിളിച്ചിട്ടുണ്ട്.


വെടിനിർത്തലിന് തയ്യാറല്ലെന്ന് ഇസ്രായേൽ; യുഎൻ രക്ഷാസമിതി യോഗം തീരുമാനമാകാതെ പിരിഞ്ഞു\nSun Jun 20 2021 11:21:23 GMT+0530 (India Standard Time)\nമുഴുവൻ സൈന്യത്തെയും ഉപയോഗിച്ച് ഫലസ്തീനിൽ ആക്രമണം നടത്തുമെന്ന് ഇസ്രായേൽ പ്രധാനമന്ത്രി ബെഞ്ചമിൻ നെതന്യാഹു പറഞ്ഞു.\nABH17 May 2021 4:22 AM GMT\nഗസ: ഇസ്രായേൽ-ഫലസ്തീൻ സംഘർഷം അവസാനിപ്പിക്കാൻ ചേർന്ന യുഎന് രക്ഷാസമിതി യോഗം തീരുമാനമാകാതെ പിരിഞ്ഞു. വെടിനിർത്തലിന് തയ്യാറല്ലെന്നാണ് ഇസ്രായേലും ഹമാസും ആവർത്തിക്കുന്നത്. യോഗത്തിൽ ഇസ്രായേല്-ഫലസ്തീന് പ്രതിനിധികള് പരസ്പരം കുറ്റപ്പെടുത്തി.\nമുഴുവൻ സൈന്യത്തെയും ഉപയോഗിച്ച് ഫലസ്തീനിൽ ആക്രമണം നടത്തുമെന്ന് ഇസ്രായേൽ പ്രധാനമന്ത്രി ബെഞ്ചമിൻ നെതന്യാഹു പറഞ്ഞു. അമേരിക്കൻ പ്രസിഡന്‍റ് ജോ ബൈഡൻ ബെഞ്ചമിൻ നെതന്യാഹുവുമായി സംസാരിച്ചെങ്കിലും തീരുമാനത്തിൽ നിന്ന് പിന്നോട്ട് പോകില്ലെന്ന് തന്നെയാണ് നിലപാട്.\nയുഎൻ യോഗം നടക്കുന്ന സമയത്തും ഇസ്രായേൽ ഗസയിൽ ആക്രമണം നടത്തിയെന്നുള്ള റിപോർട്ടുകൾ പുറത്തുവരുന്നുണ്ട്. ഗസയിലെ വൈദ്യുത വിതരണ ശൃംഖല ഇസ്രായേൽ സേന തകർത്തു. ഇന്നലെ മാത്രം 16 സ്ത്രീകളും 10 കുട്ടികളും അടക്കം 42പേ‌ർ കൊല്ലപ്പെട്ടു. ഇതോടെ ഗസയില് മരണസംഖ്യ 200 കടന്നു.\nഅതേസമയം ഇസ്രായേല്-ഫലസ്തീന് സംഘര്‍ഷത്തില് യുഎന് രക്ഷാസമിതിയില് ഇന്ത്യ അതൃപ്തി രേഖപ്പെടുത്തി. ഇസ്രായേലും-ഫലസ്തീനും സംയമനം പാലിക്കണമെന്നും, പിരിമുറുക്കം കൂട്ടുന്ന നടപടികളില് നിന്ന് പിന്മാറണമെന്നും ഇന്ത്യ അറിയിച്ചു.


vishnu – ഹിന്ദു : വിശ്വാസം കഥകൾ ആചാരങ്ങൾ\nശ്രീ മഹാവിഷ്‌ണുവിന്റെ ആഭരണങ്ങളും ആയുധങ്ങളും\nഅലങ്കാരപ്രിയനായ ശ്രീമഹാവിഷ്‌ണു കണ്‌ഠത്തില് ധരിച്ചിരിക്കുന്ന രത്നമാണ് കൗസ്‌തുഭം. പണ്ട് പാല്‍ക്കടല് കടഞ്ഞപ്പോള് ഉയര്‍ന്നുവന്നതായിരുന്നു ഈ രത്നം. ശ്രീവത്സം മാറില് ചാര്‍ത്തിയ വിഷ്‌ണുവിനെ ഏവര്‍ക്കുമറിയാം. വിഷ്‌ണുവിന്റെ നെഞ്ചിലുള്ള ഒരടയാളമാണ് ശ്രീവത്സം. ഭൃഗുമഹര്‍ഷി ഒരിക്കല് കോപിഷ്‌ടനായി വിഷ്‌ണുവിന്റെ നെഞ്ചില് ചവിട്ടിയപ്പോള് ഉണ്ടായ അടയാളമാണിത്. പ്രകൃതിയെ മുഴുവനും സ്വീകരിച്ച് വിഷ്‌ണു ശ്രീവത്സത്തിന്റെ രൂപത്തില് വിളങ്ങുന്നു. മഹാവിഷ്‌ണു ധരിക്കുന്ന മാലയാണ് വൈജയന്തി. അഞ്ചുരത്നങ്ങള് ഒരുമിച്ച് ചേര്‍ത്ത് നിര്‍മ്മിച്ചിട്ടുള്ള ഈ മാലയ്‌ക്ക് വനമാല എന്നും പേരുണ്ട്. പഞ്ചതന്മാത്രകളും, പഞ്ചഭൂതങ്ങളും ഇതില് അടങ്ങിയിരിക്കുന്നു. പാഞ്ചജന്യമാണ് വിഷ്‌ണുവിന്റെ ശംഖ്. ഇത് വെളുത്ത നിറത്തിലുള്ളതാണ്. ഈ ശംഖിന്റെ സ്‌പര്‍ശനശക്‌തി കൊണ്ടുതന്നെ മനുഷ്യന് ജ്‌ഞാനിയായിത്തീരുന്നു. പഞ്ചഭൂതങ്ങളുടെ കാരണമായ താമസാഹങ്കാരത്തെ പാഞ്ചജന്യം എന്ന ശംഖിന്റെ രൂപത്തില് ഭഗവാന് ധരിക്കുന്നു.\nമഹാവിഷ്‌ണുവിന്റെ വില്ലിന്റെ പേര് ശാര്‍ങ്‌ഗമെന്നാണ്. വൈഷ്‌ണവചാപം എന്ന പേരിലും ഇത് അറിയപ്പെടുന്നു. ഇന്ദ്രിയങ്ങളുടെ രാജസാഹങ്കാരത്തെ ഈ ചാപത്തിന്റെ രൂപത്തില് ഭഗവാന് ധരിക്കുന്നു.\nമനസ്സിന്റെ സാത്വികാഹങ്കാരത്തിന്റെ രൂപമാണ് വിഷ്‌ണുവിന്റെ തൃക്കൈയില് തിരിയുന്ന സുദര്‍ശനചക്രം. ഇതിന് വജ്രനാദം എന്നും പേരുണ്ട്. ശത്രുസംഹാരത്തിനായി വിഷ്‌ണു ഈ ആയുധം ഉപയോഗിക്കുന്നു. എന്നാല് , തന്റെ ഭക്‌തോത്തമനായ അംബരീഷനുവേണ്ടി, ദുര്‍വ്വാസാവിനെ ഒരു പാഠം പഠിപ്പിക്കുവാനായി ഈ ആയുധം ഉപയോഗിച്ചിട്ടുണ്ട്. പണ്ട് സൂര്യനെ കടഞ്ഞു കിട്ടിയ തേജസ്സിനാല് വിശ്വകര്‍മ്മാവ് നിര്‍മ്മിച്ച് വിഷ്‌ണുവിനു നല്‍കിയതാണ് സുദര്‍ശനചക്രം. മദ്ധ്യത്തില് സുഷിരത്തോടും, നാലുവശത്തും ആരത്തോടും കൂടിയതാകുന്നു. പുറകുവശം കത്തിപോലെ മൂര്‍ച്ച കൂടിയതുമാണ്. ചൂണ്ടാണി വിരലിലിട്ട് കറക്കി എറിഞ്ഞാണ് മഹാവിഷ്‌ണു സുദര്‍ശനചക്രം പ്രയോഗിക്കുന്നത്. സുദര്‍ശനചക്രം ദുഷ്‌ടന്മാര്‍ക്ക് ഭയാനകവും, ശിഷ്‌ടന്മാര്‍ക്ക് ‘സു’ ദര്‍ശനവുമാണ്. (മംഗളദര്‍ശനമാണ്) കര്‍മ്മേന്ദ്രിയങ്ങളും ജ്‌ഞാനേന്ദ്രിയങ്ങളും വിഷ്‌ണുവിന് അസ്‌ത്രങ്ങളാകുന്നു. മഹാവിഷ്‌ണുവിന്റെ വാളാണ് നന്ദകം. വിദ്യാമയമായ ജ്‌ഞാനത്തോടുകൂടിയ നന്ദകം എന്ന വാളിനെ അവിദ്യയാകുന്ന ഉറയില് ധരിക്കുന്നവനാകുന്നു മഹാവിഷ്‌ണു. സുഗ്രീവന് , മേഘപുഷ്‌പന് , വലാഹലന് , ശൈബ്യന് എന്നീ നാലുകുതിരകളെ പൂട്ടിയ തേരിലാണ് വിഷ്‌ണുവിന്റെ സഞ്ചാരം. ദാരുകനാണ് വിഷ്‌ണുവിന്റെ സാരഥി.\nകശ്യപപുത്രനായ ഗരുഡന് , വിഷ്‌ണു സ്‌മരിക്കുന്ന മാത്രയില് അദ്ദേഹത്തിന്റെ മുന്നിലെത്തി വാഹനമായിത്തീരുന്നു. വിഷ്‌ണുവിന്റെ നാല് തൃക്കൈകളിലും ശംഖ്, ചക്രം, ഗദ, പങ്കജം ഇവ ധരിച്ചിരിക്കുന്നു. മഹത്തത്വത്തെ വിഷ്‌ണു കൗമോദകിയെന്ന ഗദയുടെ രൂപത്തില് ധരിക്കുന്നു. വിദ്യയും അവിദ്യയും സത്തും, അസത്തും ഭഗവാന് വിഷ്‌ണുവില്‍ത്തന്നെ സ്‌ഥിതി ചെയ്യുന്നു. പുരുഷന്മാരില്‍വച്ച് പരനും ത്രിഗുണാത്മകമായ പ്രകൃതിയും നാലു പാദത്തോടുകൂടിയ ഓംകാരമന്ത്രവും ഭഗവാന് വിഷ്‌ണുതന്നെയാകുന്നു. കാലവും, കാലത്തെ ഹനിക്കുന്നവനും; കാലത്തെ സംവത്സരങ്ങളായും ഋതുക്കളായും അയനങ്ങളായും തരംതിരിക്കുന്നവനും ഭഗവാന് വിഷ്‌ണുതന്നെ.\nനാലുവേദങ്ങളും വേദാംഗങ്ങളും പുരാണങ്ങളും ഇതിഹാസങ്ങളും സംഗീതശാസ്‌ത്രവും, സര്‍വ്വശാസ്‌ത്രങ്ങളും ശബ്‌ദ ബ്രഹ്‌മസ്വരൂപിയായ ഭഗവാന് വിഷ്‌ണുവിന്റെ ശരീരമാകുന്നു. പഞ്ചഭൂതങ്ങളും പഞ്ചതന്മാത്രകളും, മനസ്സും, ഇന്ദ്രിയങ്ങളും എല്ലാംതന്നെ വിഷ്‌ണുവാകുന്നു. ഇങ്ങനെയുള്ള ഭഗവാന് മഹാവിഷ്‌ണു പാലാഴിയില് അനേകം ആടയാഭരണങ്ങളോടും ആയുധങ്ങളോടുംകൂടി ആദിശേഷന്റെ മുകളില് ശയിക്കുന്നു.\nStandard | Posted in vishnu\t|0comments\nഗരുഡനെ വിഷ്ണുവിന്റെ വാഹനമായും അംശാവതാരമായും പ്രകീര്‍ത്തിക്കുന്നു. ഗരുഡന്റെ ജനത്തെ സംബന്ധിച്ച് മഹാഭാരത്തില് ഇപ്രകാരം പറഞ്ഞിരിക്കുന്നു. കശ്യപന്റെ രണ്ട് പത്നിമാരായിരുന്നു കദ്രുവും, വിനതയും. അവരുടെ ശുശ്രൂഷയില് സന്തുഷ്ടനായ കശ്യപന് ഇഷ്ടമുള്ള വരം വരിച്ചുകൊള്ളുവാന് പറഞ്ഞു. കദ്രു ആയിരം പുത്രന്മാരെയും, വിനത വീരശൂരപരാക്രമികളായ രണ്ട് പുത്രന്മാരെയും വരിച്ചു. അതനുസരിച്ച് കദ്രു ആയിരം അണ്ഡങ്ങള്‍ക്കും വിനത രണ്ട് അണ്ഡങ്ങള്‍ക്കും ജന്മം നല്‍കി. അഞ്ഞൂറ് വര്‍ഷം കഴിഞ്ഞപ്പോള് കദ്രുവിന്റെ അണ്ഡങ്ങള് വിരിഞ്ഞ് സര്‍പ്പസന്തതികള് ജാതരായി. ഇതുകണ്ട് കുണ്ഠിതയായ വിനത തന്റെ ഒരു അണ്ഡത്തെ പൊട്ടിച്ചുനോക്കി. അതില് നിന്നും പകുതി വളര്‍ച്ചയെത്തിയ ഒരു ശിശു പുറത്തുചാടി. അവസരത്തില് മുട്ട പൊട്ടിച്ചതുകൊണ്ട് കുപിതയായ ശിശു വിനതയോട് ഇപ്രകാരം പറഞ്ഞു. “അത്യാഗ്രഹിയായ സ്ത്രീയേ, അനവസരത്തില് എന്നെ പ്രസവിച്ചതുകൊണ്ട് നീ കദ്രുവിന്റെ ദാസിയായി ഭവിക്കട്ടെ. അഞ്ഞുറുവര്‍ഷം കൂടി കഴിഞ്ഞാല് ശേഷിച്ച മുട്ട വിരിയുകയും വീരശൂരപരാക്രമിയായ അവന് നിന്നെ ദാസ്യതയില് നിന്ന് മോചിപ്പിക്കുകയും ചെയ്യും.” ഇത്രയും പറഞ്ഞ് അരുണന് എന്ന് പേരോടുകൂടിയ ആ ശിശു ആകാശത്തിലേക്ക് പോവുകയും സൂര്യന്റെ തേരാളിയായിതീരുകയും ചെയ്തു.\nഒരു നാള് വൈകുന്നേരം കദ്രുവും വിനതയും കൂടി\nദേവേന്ദ്രന്റെ കുതിരയായ ഉച്ചൈശ്രവസ്സിനെ കാണുകയുണ്ടായി. അതിന്റെ വാല് കറുത്തതാണെന്ന് കദ്രുവും വെളുത്തതാണെന്ന് വിനതയും വാദിച്ചു. അടുത്തദിവസം രാവിലെ അത് പരിശോധിക്കാമെന്നും പരാജയപ്പെടുന്ന ആള് ജയിക്കുന്ന ആളുടെ ദാസിയായി തീരണമെന്നും അവര് തീരുമാനിച്ചു. കദ്രുവിന്റെ നിര്‍ദേശപ്രകാരം ചില നാഗങ്ങള് ഉച്ചൈശ്രവസ്സിന്റെ വാലില് തൂങ്ങിക്കിടക്കുകയും അങ്ങനെ വെളത്തതായ വാല് കറുത്തതായി കാണപ്പെടുകയും ചെയ്തു. പരാജിതയായ വിനിത കദ്രുവിന്റെ ദാസിയായിത്തീര്‍ന്നു. അഞ്ഞൂറുവര്‍ഷം കഴിഞ്ഞപ്പോള് വിനിതയുടെ മുട്ട വിരിഞ്ഞ് ഗരുഡന് ജനിച്ചു. മാതാവിന്റെ ദാസ്യത്വം ഗരുഡന് വലുതായ ദുഃഖമുണ്ടാക്കി. ദേവലോകത്തുചെന്ന് അമൃതംകൊണ്ടുവന്ന് നല്‍കിയാല് വിനതയെ ദാസ്യത്തില്‍നിന്ന് മോചിപ്പിക്കാമെന്ന് കദ്രു പറഞ്ഞു. അതനുസരിച്ച് ഗരുഡന് ദേവന്മാരെ പരാജയപ്പെടുത്തി അമൃതകുംഭത്തെ കൊണ്ടുവന്ന് കദ്രുവിന് നല്‍കി വിനതയെ ദാസ്യത്വത്തില് നിന്ന് മോചിപ്പിച്ചു. അമൃതം ഭക്ഷിക്കുന്നതിനുമുമ്പായി സ്നാനം ചെയ്തുവരാന് കദ്രു സന്തതികളോട് പറഞ്ഞു.\nനാഗങ്ങള് സ്നാനത്തിനായി പോയ നേരത്ത് ഇന്ദ്രന്\nഅമൃതകുംഭവുമെടുത്ത് ദേവലോകത്തേക്ക് പോയി. തിരികെയെത്തിയ നാഗങ്ങള് അമൃതം ലഭിക്കാഞ്ഞ് അത്യധികം കുണ്ഠിതരായി. അവര് അമൃതകുംഭം വച്ചിരുന്ന ദര്‍ഭയില് ആര്‍ത്തിയോടുകൂടി നക്കുകയും അതിന്റെ ഫലമായി നാഗങ്ങളുടെ നാക്ക് രണ്ടായിത്തീരുകയും ചെയ്തു. അന്നുമുതല്‍ക്കാണത്രേ, നാഗങ്ങള് ഇരട്ടനാക്കോടുകൂടിയവരായിത്തീര്‍ന്നത്. പിന്നെ ഗരുഡന് വിഷ്ണുഭഗവാനെ പ്രസാദിപ്പിച്ച് അദ്ദേഹത്തിന്റെ വാഹനമായി ഭവിച്ചു. പാലാഴിമഥന സമയത്ത് ഗരുഡന് മന്ദര പര്‍വതത്തിന്റെ മുകളില് നിന്നതായി പറയുന്നുണ്ട്. ഗരുഡന്റെ നാമധേയവുമായി ബന്ധപ്പെട്ട പുരാണമാണ് ഗരുഡപുരാണം. ഇതില് 19000 ശ്ലോകങ്ങളും 248 അദ്ധ്യായങ്ങളും അടങ്ങിയിരിക്കുന്നു. ഇത് പൂര്‍വഭാഗമെന്നും, ഉത്തരഭാഗമെന്നുമുള്ള രണ്ട് വിഭാഗങ്ങളോട് കൂടിയതാണ്. പൂര്‍വഭാഗത്തില് നാനാവിധ വസ്തുതകളെ വിവരിക്കുന്നു. ഉത്തരഭാഗത്ത് മരണാനന്തര ക്രിയ തുടങ്ങിയവയെ വിവരിക്കുന്നു. ഉത്തരഭാഗം പ്രേതകല്‍പം എന്ന നാമധേയത്തിലും അറിയപ്പെടുന്നു. മലപ്പുറം ജില്ലയിലെ തിരൂരിനടുത്തായി ഗരുഡന് മുഖ്യപ്രതിഷ്ഠയായിട്ടുള്ള ഗരുഡന്‍കാവ് ക്ഷേത്രം സ്ഥിതി ചെയ്യുന്നു. സര്‍പ്പദോഷപരിഹാരത്തിനായിക്കൊണ്ട് ഇവിടെ പ്രത്യേക വഴിപാടുകള് നടത്തുന്നു.\nStandard | Posted in garudan, vishnu\t|0comments


educational minister – Media Mangalam\nMMNetwork Desk September 12, 2021\nസുപ്രീം കോടതി വിധിക്ക് ശേഷം മാത്രമേ സംസ്ഥാനത്ത് സ്കൂൾ തുറക്കുന്ന തീയതി പ്രഖ്യാപിക്കു; മന്ത്രി വി ശിവൻകുട്ടി\nതിരുവനന്തപുരം: കോവിഡ് കുറഞ്ഞു വരുന്ന സാഹചര്യത്തിൽ പതിമൂന്നാം തീയ്യതിയിലെ സുപ്രീം കോടതി വിധിക്ക് ശേഷം മാത്രമേ സംസ്ഥാനത്ത് സ്കൂൾ തുറക്കുന്ന തീയതി പ്രഖ്യാപിക്കുമെന്ന് വിദ്യാഭ്യാസ മന്ത്രി വി…\nആഘോഷങ്ങളും ആരവങ്ങളുമില്ലാതെ ഫസ്റ്റ്‌ബെല്ലടിച്ച് മുഖ്യമന്ത്രി, തിരിതെളിയിച്ച് വിദ്യാഭ്യാസ മന്ത്രി; പ്രവേശനോത്സവം ഉദ്ഘാടനം കഴിഞ്ഞു\nതിരുവനന്തപുരം: അഘോഷങ്ങളും ആരവങ്ങളുമില്ലാതെ ഫസ്റ്റ്‌ബെല്ലടിച്ച് മുഖ്യമന്ത്രി. തിരിതെളിയിച്ച് വിദ്യാഭ്യാസ മന്ത്രി. കോവിഡ് രൂക്ഷമാകുന്നതിടയിലും പുതിയ അധ്യായന വര്‍ഷത്തിലെക്ക് തിരിതെളിയിച്ച് പുതിയ മുഖ്യമന്ത്രിയും വിദ്യാഭ്യാസ മന്ത്രിയും. ക്ലാസുകള് ഓണ്‍ലൈന്…


ഇരിങ്ങാലക്കുടയിൽ മഴയിലും കാറ്റിലും നാശനഷ്ടങ്ങൾ – IRINJALAKUDALIVE.com\nഇരിങ്ങാലക്കുടയിൽ മഴയിലും കാറ്റിലും നാശനഷ്ടങ്ങൾ\nഇരിങ്ങാലക്കുട : വ്യാഴാഴ്ച രാവിലെ ഉണ്ടായ കനത്ത മഴയും കാറ്റിനെയും തുടർന്ന് ഇരിങ്ങാലക്കുട മേഖലയിൽ നാശനഷ്ടങ്ങൾ. പലയിടത്തും മരങ്ങൾ കടപുഴകി വീണതിനെ തുടർന്ന് പോസ്റ്റുകൾ ഒടിഞ്ഞു വൈദ്യുതിബന്ധം താറുമാറായി. പുല്ലൂർ സംസ്ഥാന പാതയിൽ പുളിഞ്ചുവടിൽ മരം വീണു ഗതാഗത തടസപ്പെട്ടു. വെസ്റ്റ് കോമ്പാറ തെക്കുട്ട് അരവിന്ദാക്ഷന്‍റെ പറമ്പിലെ മഹാഗണി മരം കാറ്റിൽ കടപുഴകി അയൽവാസിയുടെ വീടിനുമുകളിൽ പതിച്ചു. ഉണ്ണായിവാരിയർ കലാനിലയം റോഡിനിനു സമീപം മരം വീണു ഗതാഗതം തടസപ്പെട്ടു. ഇരിങ്ങാലക്കുട അഗ്നിരക്ഷാസേന എത്തി മരം മുറിച്ചു മാറ്റി. ആനന്ദപുരം മുരിയാട് മേഖലയിൽ രാവിലത്തെ കാറ്റിൽ പലയിടത്തും മരങ്ങളും തെങ്ങും കടപുഴകി വീണു. തൃശൂർ ജില്ലയിൽ വ്യാഴാഴ്ച ഓറഞ്ച് അലർട്ടും വെള്ളിയാഴ്ച യെല്ലോ അലർട്ടും പ്രഖ്യാപിച്ചിട്ടുണ്ട്. ഇനിയും കനത്ത മഴക്കും കാറ്റിനും സാധ്യതയുമുണ്ട്. കഴിഞ്ഞ3ദിവസങ്ങളായി തുടർച്ചയായി ഇരിങ്ങാലക്കുടയിൽ പെയ്തിറങ്ങിയത് 215.6 മില്ലി മീറ്റർ മഴയാണ്.


Rowdy Baby| ചരിത്രമെഴുതി 'റൗഡി ബേബി'; യൂട്യൂബിൽ ഇതുവരെ കണ്ടത് 100 കോടിപേർർ Rowdy Baby has garnered over 1 billion views on YouTube – News18 Malayalam\nRowdy Baby| ചരിത്രമെഴുതി 'റൗഡി ബേബി'; യൂട്യൂബിൽ ഇതുവരെ കണ്ടത് 100 കോടിപേർ\nസന്തോഷം പങ്കിട്ട് യുവാൻ ശങ്കർ രാജയും ധനുഷും സായി പല്ലവിയും.\nLast Updated : November 17, 2020, 20:06 IST\nയുവാൻ ശങ്കർ രാജ സംഗീതം ചെയ്ത് ധനുഷും സായി പല്ലവിയും തകർത്ത് ഡാൻസ് ചെയ്ത 'റൗഡി ബേബി'ക്ക് ചരിത്രം നേട്ടം. മാരി 2വിലെ ഈ പാട്ട് യൂട്യൂബിൽ ഇതുവരെ കണ്ടത് 100 കോടി (ഒരു ബില്യൺ) പേരാണ്. സംഗീത സംവിധായകൻ യുവാൻ ശങ്കർ രാജയും ധനുഷുമാണ് ഈ സന്തോഷം പ്രേക്ഷകർക്കായി പങ്കുവെച്ചത്. ഇതുമാത്രമല്ല, യൂട്യൂബിൽ ഏറ്റവും അധികംപേർ കണ്ട തമിഴ് ഗാനമായും റൗഡി ബേബി മാറിയിരിക്കുകയാണ്. 2018 മാർച്ചിൽ റിലീസിനെത്തിയ ‘മാരി2’ എന്ന ചിത്രത്തിലെ ഈ ഗാനം ധനുഷും ദിയയും ചേർന്നാണ് ആലപിച്ചത്.\nAlso Read- സഹായമഭ്യർത്ഥിച്ച തവാസിക്ക് കൈത്താങ്ങ്; സഹായവുമായി വിജയ് സേതുപതിയും ശിവകാർത്തികേയനും\nനേരത്തെ ബില്‍ബോര്‍ഡ് യൂട്യൂബ് ചാര്‍ട്ടിൽ റൗഡി ബേബി നാലാം സ്ഥാനത്തെത്തി ചരിത്രം സൃഷ്ടിച്ചിരുന്നു. ലോക പ്രശസ്തിയാര്‍ജ്ജിക്കുന്ന വീഡിയോകളെ ഉള്‍പ്പെടുത്തി തയാറാക്കുന്നതാണ് യൂട്യൂബിന്‍റെ ബില്‍ബോര്‍ഡ് പട്ടിക. 10 കോടി കാഴ്ചക്കാരെ നേടി മുന്നേറി കൊണ്ടിരിക്കുമ്പോഴായിരുന്നു ‘റൗഡി ബേബി’ ഗാനം ബിൽബോർഡ് യൂട്യൂബ് ചാർട്ടിൽ ഇടം നേടിയത്. ഇപ്പോഴിതാ, 100 കോടി എന്ന അപൂർവ നേട്ടവും സ്വന്തമാക്കി മുന്നേറുകയാണ് റൗഡി ബേബി.\nAlso Read- രഞ്ജു രഞ്ജിമാർ അന്വേഷിക്കുന്ന കുഞ്ഞുമുഖം കണ്ടെത്താൻ 'കുട്ടിക്യൂറ' ഹ്രസ്വചിത്രം\n''ഇത് അപ്രതീക്ഷിതമാണ്. റൗഡിബേബി മറ്റൊരു നാഴികക്കല്ല് കൂടി പിന്നിട്ട കാര്യം ആരാധകരാണ് അറിയിച്ചത്...അൽഹംദുലിള്ള- യുവാൻ ട്വീറ്റ് ചെയ്തു.\nയാദൃശ്ചികമായി ഇതേദിവസം തന്നെ ‘വൈ ദിസ് കൊലവെറി ഡി’ ഗാനത്തിന്റെ ഒമ്പതാം വാർഷികം ഒത്തുവന്നതിലുള്ള സന്തോഷവും ധനുഷ് പങ്കിട്ടു. സായ് പല്ലവിയും ട്വീറ്റിൽ സന്തോഷം പങ്കിട്ടുണ്ട്. റൗഡി ബേബിയുടെ നൃത്തചുവടുകള് ഒരുക്കിയിരിക്കുന്നത് പ്രഭുദേവയാണ്. ചെന്നൈയിലെ എവിഎം സ്റ്റുഡിയോയിലായിരുന്നു ഗാനം ചിത്രീകരിച്ചത്.\nപത്തുവർഷങ്ങൾക്കു മുൻപ് ‘ഉങ്കളിൽ യാർ പ്രഭുദേവ’ എന്ന റിയാലിറ്റി ഷോയുടെ സെമി ഫൈനൽ മത്സരങ്ങൾക്ക് വേണ്ടി അന്ന് പതിനൊന്നാം ക്ലാസ്സുകാരിയായ സായ് പല്ലവി എവിഎം സ്റ്റുഡിയോയിൽ എത്തിയിരുന്നു. അന്ന് റിയാലിറ്റി ഷോയിൽ പരാജയപ്പെട്ടു മടങ്ങിയ അതേ സായ് പല്ലവി, വർഷങ്ങൾക്കിപ്പുറം നായികയായെത്തിയപ്പോൾ പ്രഭുദേവ തന്നെ ആ ഗാനത്തിന് വേണ്ടി കൊറിയോഗ്രാഫ് നിർവഹിക്കുകയും ചെയ്തു.\nThank you all for owning Rowdy baby ❤ 1 Billion love and counting ❤🙈\n“നിങ്ങൾ ആഗ്രഹിക്കുന്ന രീതിയിൽ കാര്യങ്ങൾ നടക്കാതിരിക്കുമ്പോൾ ഓർക്കുക, നിങ്ങൾ നിങ്ങളുടെ മികച്ച പ്രകടനം നൽകിയിട്ടുണ്ടെങ്കിൽ, ജീവിതം കൂടുതൽ മെച്ചപ്പെട്ട ഒന്നിനാൽ നിങ്ങളെ അനുഗ്രഹിക്കും,” എന്നാണ് സ്വപ്നസദൃശ്യമായ ആ നിമിഷത്തെ സായ് പല്ലവി വിശേഷിപ്പിച്ചത്. പത്തു വർഷങ്ങൾക്കു ശേഷം എജിഎം സ്റ്റുഡിയോയിൽ പ്രഭുദേവയ്ക്കൊപ്പം നിൽക്കുന്ന ഫോട്ടോ ട്വിറ്ററിൽ പങ്കുവെച്ചു കൊണ്ടായിരുന്നു സായിപല്ലവി തന്റെ സന്തോഷം പങ്കിട്ടത്.\nFirst published: November 17, 2020, 20:06 IST\ndhanushDhanush-Sai Pallavi song in MaariMaari 2Maari2Rowdy BabyMaari2Rowdy Baby trending on YouTubeSai Pallavi


ഗാന്ധി ജയന്തി മാസാചരണം : പേരാവൂരിൽ 152 വിമുക്തിദീപങ്ങൾ തെളിയിക്കുന്നു - കണ്ണൂരാൻ വാർത്ത\nHome Unlabelled ഗാന്ധി ജയന്തി മാസാചരണം : പേരാവൂരിൽ 152 വിമുക്തിദീപങ്ങൾ തെളിയിക്കുന്നു\nഗാന്ധി ജയന്തി മാസാചരണം : പേരാവൂരിൽ 152 വിമുക്തിദീപങ്ങൾ തെളിയിക്കുന്നു\nപേരാവൂർ: ഗാന്ധിജയന്തി മാസാചരണത്തിന്റെ ഭാഗമായി ഒക്ടോബർ 30 ന് പേരാവൂർ എക്സൈസ് വിമുക്തി മിഷന്റെ നേതൃത്വത്തിൽ പേരാവൂർ നിയമസഭാ നിയോജക മണ്ഡലത്തിൽ 152 വിമുക്തി ദീപങ്ങൾ തെളിയിക്കുന്നു. ഗാന്ധിജിയുടെ 152- ാമത് ജൻമവാർഷികം പ്രമാണിച്ചാണ് 152 ദീപങ്ങൾ തെളിയിക്കുന്നത്.\nപേരാവൂർ പഴയ ബസ്റ്റാന്റിൽ വച്ച് നടത്തുന്ന പരിപാടിയിൽ പേരാവൂർ ബ്ലോക്ക് പഞ്ചായത്ത് പ്രസിഡന്റ് കെ സുധാകരൻ ദീപം തെളിയിച്ച് ഉദ്ഘാടനം ചെയ്യും. ഗ്രാമപഞ്ചായത്ത് പ്രസിഡന്റ് പി പി വേണുഗോപാൽ അധ്യക്ഷത വഹിക്കും.\nപേരാവൂർ തുണ്ടിയിൽ മോണിങ് ഫൈറ്റേഴ്സ് ഇൻഡ്യൂറൻസ് അക്കാദമിയുമായി സഹകരിച്ചാണ് പരിപാടി നടത്തുന്നത്. അക്കാദമി ഡയറക്ടർ എം സി കുട്ടിച്ചൻ, ബ്ലോക്ക് - ഗ്രാമ പഞ്ചായത്ത് ജനപ്രതിനിധികൾ, എക്സൈസ് ഉദ്യോഗസ്ഥർ തുടങ്ങിയവർ നേതൃത്വം നൽകും.


ജറൂസലം: ഈജിപ്ത് പ്രമേയത്തില് യു.എന് രക്ഷാസമിതിയില് വോട്ടെടുപ്പ് • Suprabhaatham\nDecember 18, 2017 | 10:05 pm IST\nയുനൈറ്റഡ് നാഷന്‍സ്: ജറൂസലമിനെ ഇസ്‌റാഈല് തലസ്ഥാനമായി പ്രഖ്യാപിച്ച ട്രംപിന്റെ നീക്കത്തിനെതിരായ പ്രമേയത്തില് യു.എന് രക്ഷാസമിതിയില് വോട്ടെടുപ്പ്. ഈജിപ്തിന്റെ നേതൃത്വത്തില് തയാറാക്കിയ കരടുപ്രമേയത്തിനു മേലാണ് വോട്ടെടുപ്പ് നടക്കുന്നത്.\nഅമേരിക്കയ്‌ക്കെതിരായ പ്രമേയമായതിനാല് വീറ്റോ പവര് ഉപയോഗിക്കുമെന്നുറപ്പാണ്. എന്നാല് 15 അംഗ സമിതിയിലെ 14 രാജ്യങ്ങളും അനുകൂലിക്കുകയാണെങ്കില് യു.എസ് തീരുമാനത്തിനെതിരെ ലോകരാഷ്ട്രങ്ങള് ഒന്നിച്ചാണെന്ന് വെളിപ്പെടുത്താന് പ്രമേയത്തിനാവും.\nജറൂസലമിന്റെ പദവി സംബന്ധിച്ചുള്ള ഏകപക്ഷീയമായ എല്ലാ നടപടികളെയും അസാധുവാക്കുന്നതാണു പ്രമേയം. ഇതിന്റെ കരടുരൂപം രക്ഷാസമിതിയിലെ മുഴുവന് അംഗങ്ങള്‍ക്കും ശനിയാഴ്ച അയച്ചുകൊടുത്തിരുന്നു. സമിതിയിലെ അമേരിക്ക ഒഴികെയുള്ള 14 അംഗങ്ങളും പ്രമേയത്തെ പിന്താങ്ങുമെന്നാണു പ്രതീക്ഷിക്കപ്പെടുന്നത്.\nസമിതിയില് പ്രമേയം പാസാകണമെങ്കില് ഒന്‍പതു രാജ്യങ്ങള് അനുകൂലമായി വോട്ട് ചെയ്യുകയും യു.എസ്, ബ്രിട്ടന്, റഷ്യ, ചൈന, ഫ്രാന്‍സ് എന്നിവയില് ഒറ്റ രാജ്യവും വീറ്റോ അധികാരം പ്രയോഗിക്കാതിരിക്കുകയും വേണം.\nകഴിഞ്ഞയാഴ്ച യു.എന് ആസ്ഥാനത്തു ചേര്‍ന്ന രക്ഷാസമിതി അടിയന്തര യോഗം അമേരിക്കയോട് തീരുമാനം പിന്‍വലിക്കണമെന്ന് ആവശ്യപ്പെട്ടിരുന്നു. അമേരിക്കയുടെ സഖ്യകക്ഷികളായ ബ്രിട്ടന്, ഫ്രാന്‍സ്, ജര്‍മനി എന്നിവയുടെ പ്രതിനിധികള് അടക്കം മുഴുവന് പേരും അതിരൂക്ഷമായ സ്വരത്തിലാണ് ട്രംപിന്റെ നിലപാടിനെതിരേ സംസാരിച്ചത്. ജറൂസലമിന്റെ പദവി സംബന്ധിച്ച് ഫലസ്തീനും ഇസ്‌റാഈലും പരസ്പരം ചര്‍ച്ച ചെയ്തു മാത്രമേ തീരുമാനമെടുക്കാവൂ എന്നാണ് തങ്ങളുടെ നിലപാടെന്ന് യൂറോപ്യന് യൂനിയനും വ്യക്തമാക്കിയിട്ടുണ്ട്.\nജറൂസലമിന്റെ പദവി സംബന്ധിച്ച് കഴിഞ്ഞ വര്‍ഷം ഡിസംബറില് യു.എന് രക്ഷാസമിതി പ്രമേയം പാസാക്കിയിരുന്നു. 1967 ജൂണ് നാലില് ഫലസ്തീന്-ഇസ്‌റാഈല് വിഷയത്തില് രൂപീകരിച്ച നിയമത്തില്‍നിന്ന് ഒരു മാറ്റവും അംഗീകരിക്കില്ലെന്നു പ്രമേയം വ്യക്തമാക്കിയിരുന്നു. പ്രമേയം 14 വോട്ടിന് പാസാകുകയും ബരാക് ഒബാമയുടെ നേതൃത്വത്തിലുള്ള യു.എസ് പ്രതിനിധി വോട്ടിങില്‍നിന്ന് വിട്ടുനില്‍ക്കുകയും ചെയ്തു.\nഗസ്സ: ഹമാസിനെ കുറ്റപ്പെടുത്തുന്ന യു.എസ് പ്രമേയം യു.എന് സുരക്ഷാ കൗണ്‍സില് തള്ളി


മിത്തും യാഥാര്‍ഥ്യവും:Myth & Reality: എയ്ഡഡ് മേഖലയും ദലിത് സംവരണവും\nഎയ്ഡഡ് വിദ്യാഭ്യാസ മേഖല ഒരര്‍ഥത്തില് സര്‍ക്കാര് സര്‍വീസ് തന്നെയാണ്.മാനേജ്മെന്റുകള് നിയമിക്കുന്ന ജീവനക്കാര്‍ക്ക് ശംബളവും മറ്റാനുകൂല്യങ്ങളും സര്‍ക്കാര് ഖജനാവില് നിന്നു നല്‍കുന്ന 'സോഷ്യലിസ'മാണവിടെ. വര്‍ഷം തോറും പൊതുഖജനാവില് നിന്ന് കോടിക്കണക്കിനു രൂപയാണ് ഈയിനത്തില് മാത്രം ഈ മേഖലയിലെ അധ്യാപക-അനധ്യാപക ജീവനക്കാരുടെ കുടുംബങ്ങളിലെത്തുന്നത്. സുറിയാനി- നായര് - മുസ്ലിം - ഈഴവ വിഭാഗങ്ങള്‍ക്കാണ് ഈ മേഖലയില് സ്കൂളുകളും കോളെജുകളും ഉള്ളത്. ഭൂരിപക്ഷവും സുറിയാനി ക്രിസ്ത്യാനികളുടെ കൈവശം.(അതിന്റെ ചരിത്രപരമായ കാരണങ്ങളെ വിസ്മരിക്കുന്നില്ല). സ്വാഭാവികമായും ഈ പണം ഭൂരിപക്ഷവും ഈ മാനേജ്മെന്റുകളുടെ സമുദായക്കാരിലേക്കാണു പോകുന്നതെന്നു പറയേണ്ടതില്ലല്ലോ. സര്‍ക്കാര് പണം കൊണ്ടു നടത്തുന്ന മറ്റെല്ലാ മേഖലകളിലും സംവരണം, വിശേഷിച്ച് പട്ടിക ജാതി/പട്ടിക വര്‍ഗ ജനതക്ക് , ഉള്ളപ്പോള് എയ്ഡഡ് മേഖലയില് സംവരണമില്ല. കനത്ത ശംബളം വാങ്ങുന്ന കോളെജുകളില് യുജിസിയുടെ സ്പഷ്ടമായ നിര്‍ദേശമുണ്ടായിട്ടുപോലും സംവരണം പാലിക്കുന്നില്ല. തന്മൂലം ഉന്നത വിദ്യാഭ്യാസം നേടിയ ദലിതര്‍ക്ക് മികച്ച കരിയര് ലഭിക്കാനുള്ള അവസരം നഷ്ടമാകുന്നു. കഴിഞ്ഞ കുറേ നാളുകളായി ദലിത് ഉദ്യോഗാര്‍ഥികള് ഈ അവസര നിഷേധത്തിനെതിരെ സമരവും കേസും പ്രചാരണങ്ങളുമായി രംഗത്തുണ്ട്. ഈ വിഷയത്തില് മികച്ച ഒരു പഠനം തന്നെ അവര് നടത്തിക്കഴിഞ്ഞു.ഹൈക്കോടതിയില് നിന്ന് ഈ വിഷയത്തില് സ്റ്റേയും അവര് സമ്പാദിച്ചിട്ടുണ്ട്. സാമൂഹിക നീതിക്കുവേണ്ടിയുള്ള തികച്ചും ന്യായമായ അവരുടെ ഈ പോരാട്ടത്തെ പിന്തുണക്കാന് മനുഷ്യ സ്നേഹികള് മുഴുവന് തയ്യാറാകേണ്ടതാണ്.\nഇതു സംബന്ധമായി മാധ്യമം പത്രത്തില് വന്ന വാര്‍ത്തയാണു താഴെ. ഈ ലക്കം മാധ്യമം ആഴ്ച്ചപ്പതിപ്പിലും ഇതു സംബന്ധമായി ഒരു ലേഖനം വന്നിട്ടുണ്ട്.\nദലിത് ജനതയുടെ മഹത്തായ ഈ പോരാട്ടത്തിനു പിന്തുണ പ്രഖ്യാപിച്ചുകൊണ്ട് ആക്ഷന് ഫോര് സോഷ്യല് ഈക്വാലിറ്റി നടത്തുന്ന പ്രചാരണത്തിന് ഉപയോഗിക്കുന്ന പോസ്റ്ററാണു താഴെ:\nPosted by സുദേഷ് എം രഘു at 10:08 PM\nLabels: ദലിത്, യുജിസി, ലേഖനം, സംവരണം\nസുദേഷ് എം ആര് April 25, 2011 at 10:09 PM\nസാമൂഹിക നീതിക്കുവേണ്ടിയുള്ള തികച്ചും ന്യായമായ അവരുടെ ഈ പോരാട്ടത്തെ പിന്തുണക്കാന് മനുഷ്യ സ്നേഹികള് മുഴുവന് തയ്യാറാകേണ്ടതാണ്.\nfasal kathikode April 26, 2011 at 9:37 AM\nഭരണഘടനാപരമായി സംവരണം ന്യൂനപക്ഷ പദവിയുള്ള സ്ഥാപനങ്ങളൊഴികെ മറ്റെല്ലാ മേഖലയിലും നടപ്പിലാക്കേണ്ടതാണ.ഇതനുസരിച്ച് കേന്ദ്ര സംസ്ഥാന എക്സിക്യൂട്ടിവ് മേഖലകളില് പൂര്‍ണ്ണമായും സംവരണം നടപ്പിലാക്കികഴിഞ്ഞിരിക്കുന്നു.(തത്വത്തില്).ലെജിസ്ളേറ്റിവില് കേന്ദ്രത്തിലും സംസ്ഥാനതലത്തിലും പട്ടികജാതി /പട്ടികവര്‍ഗ സംവരണമുണ്ട്.പ്രാദേശിക ഭരണതലത്തിലും സംവരണമുണ്ട് . ഹൈക്കോടതിക്കു താഴെയുള്ള ജുഡീഷ്യറിയില് സംവരണം നടപ്പിലാക്കിയിട്ടുണ്ട്.ഉന്നത ജുഡീഷ്യറിയില് സംവരണത്തിനായുള്ള ശ്രമങ്ങള് നടന്നുകൊണ്ടിരിക്കുകയാണ. പാര്‍ലമെന്ററി കമ്മറ്റിയായ ഡോ : നാച്ചിയപ്പന് കമ്മറ്റി വളരെ ശക്തമായാണ് ഇതിനു വേണ്ടി ശുപാര്‍ശ ചെയ്തിരിക്കുന്നത്.\nപൊതുമേഖല വ്യാപകമായി സ്വകാര്യ വത്കരിക്കുന്ന സാഹചര്യത്തില് സംവരണത്തിന്റെ ഗതിയെന്താവും എന്ന വിഷയം സംവരണ വൃത്തങ്ങളില് അതീവ ഗൗരവമേറിയ വിഷയമാണ. സ്വകാര്യ മേഖല സര്‍ക്കാറിന്റെ സകല ആനുകൂല്യങ്ങളും നേടിക്കൊണ്ടാണ ഭീമാകാരമായി വളര്‍ന്നുകൊണ്ടിരിക്കുന്നത്. സ്വകാര്യമേഖലയില് സംവരണം നടപ്പിലാക്കിയില്ലെങ്കില് ഭരണഘടന വിഭാവനം ചെയ്ത സാമൂഹ്യനീതിക്ക് എന്തു പ്രസക്തി ? അതിലെ സംവരണ നിയമങ്ങള് വെറും നോക്കുകുത്തികള് മാത്രമാവും .ആനുകൂല്യങ്ങള് നല്‍കി സ്വകാര്യ മേഖലയെ പ്രോത്സാഹിപ്പിക്കാനായി ഉണ്ടാക്കിയ നിയമങ്ങളില് പാലിക്കേണ്ട നിബന്ധനകള് കൂടിയുണ്ട് .അത്തരം നിബന്ധനകളില് നിശ്ചിത അളവിലുള്ള സംവരണം കൂടി ഉള്‍പ്പെടുത്തുക എന്ന ആവശ്യം ശക്തമായി ഉയര്‍ന്നു കഴിഞ്ഞു.\nസര്‍ക്കാറിന്റെ സാമ്പത്തികസഹായം /ആനുകൂല്യം ലഭിക്കുന്ന എല്ലാ മേഖലകളിലും സംവരണം എന്നതാണ അതിന്റെ അടിസ്ഥാനതത്വം.\nഅത്ഭുതം തോന്നുന്നു . എന്നിട്ടും എന്തുകൊണ്ട് എയ്ഡഡ് മേഖലയില് ഇതുവരെ സംവരണം ഉണ്ടായില്ല.പിന്നോക്കജനതയുടെ ഉന്നമനത്തിന /സാമൂഹ്യനീതിക്ക് നിലകൊള്ളുന്നു എന്നവകാശപ്പെടുന്ന കേരളത്തിലെ സര്‍ക്കാറുകള് എന്തുകൊണ്ട് ഇത് പരിഗണിച്ചില്ല.സര്‍ക്കാറിന്റെ പണം കൊണ്ട് പ്രവര്‍ത്തിക്കുന്ന എയ്ഡഡ് സ്ഥാപനങ്ങളില് സംവരണം അട്ടിമറിക്കപ്പെട്ടത് മുന് കാലപ്രാബല്യത്തോടെ തിരുത്തപ്പെടണം.രാജ്യത്തിന്റെ വിഭവങ്ങള് എതെങ്കിലും വിഭാഗത്തിന്റെ തറവാട്ടുസ്വത്തല്ല.ഒരു വിഭാഗത്തിനും സ്ത്രീധനം കിട്ടിയതല്ല എന്ന എയ്ഡഡ് മുതലാളിമാരും അവര്‍ക്ക് ഓശാന പാടുന്ന സര്‍ക്കാറും എത്രയും നേരത്തേ മനസിലാക്കുന്നുവോ അത്രയും അവര്‍ക്ക് നന്ന്.\nസുശീല് കുമാര് പി പി May 22, 2011 at 8:47 PM\nശമ്പളം നല്‍കാന് സര്‍ക്കാരും, കൈകൂലി വാങ്ങി ജീവനക്കാരെ നിയമിക്കാന് മാനേജ്മെന്റും എന്നതാണിന്നത്തെ 'സോഷ്യലിസം'. ഈ സംവിധാനത്തിനെതിരെ ശബ്ദിക്കാന് ഇന്ന് ഒരു രാഷ്ട്രീയ പാര്‍ടിക്കും ധൈര്യമില്ല എന്നതാണ് സത്യം. കാരണം വോട്ട് ബാങ്കുകളായ ജാതി-മത സംഘടനകള് കണ്ണുരുട്ടും എന്നതുതന്നെ. ഐയ്ഡഡ് മേഖലയില് സംവരണം എന്നതു കേള്‍ക്കുന്നതുതന്നെ ഇക്കൂട്ടര്‍ക്ക് ചതുര്‍ത്ഥിയാണ്. ഈ അനീതിക്കെതിരെ നിരന്തര പോരാട്ടങ്ങള് ഉണ്ടാകേണ്ടതുണ്ട്. പോസ്റ്റിന് അഭിനന്ദനങ്ങള്.\nസുദേഷ് എം ആര് May 23, 2011 at 7:03 AM\nപ്രതികരണത്തിനു നന്ദി ഫസല് ,സുശീല്‍കുമാര്.


പേടിക്കേണ്ട ഞങ്ങൾ ശക്തരാണ് - Janayugom Online\nപേടിക്കേണ്ട ഞങ്ങൾ ശക്തരാണ്\nBy: Web Desk | Saturday7July 2018 12:47 PM IST\nതായ്ലാന്റിലെ ഗുഹയിൽ കുടുങ്ങിയ 12 കുട്ടികൾ മാതാപിതാക്കൾക്ക് അയച്ച കത്ത് പുറത്തു വന്നു. വിഷമിക്കേണ്ടെന്നും ഞങ്ങൾ സുരക്ഷിതരാണെന്നുമാണ് കത്തിൽ പറയുന്നത്.\nകുട്ടികൾക്കൊപ്പം ഗുഹയിൽ കുടുങ്ങിയ ഫുട്ബോൾ പരിശീലകൻ കുട്ടികളുടെ മാതാപിതാക്കളോട് മാപ്പു ചോദിക്കുന്ന കത്തും ഇതിനിടെ പുറത്തുവന്നു. മുങ്ങൽ വിദഗ്ധരുടെ പക്കൽ കൊടുത്തുവിട്ട കത്തിലാണ് പരിശീലകൻ മാപ്പു ചോദിച്ചത്. കത്തിൽ പറയുന്നതിങ്ങനെ: ‘‘കുട്ടികളുടെ മാതാപിതാക്കൾ അറിയാൻ, ഇപ്പോൾ കുട്ടികളെല്ലാം സുരക്ഷിതരാണ്.\nരക്ഷാപ്രവർത്തകർ ഞങ്ങളെ നന്നായി ശ്രദ്ധിക്കുന്നു. കുട്ടികൾ സുരക്ഷിതരായിരിക്കാൻ എന്നാൽ കഴിയുന്നതെല്ലാം ഞാൻ ചെയ്യും. ങ്ങളുടെ പിന്തുണയ്ക്കു നന്ദി. ഇത്തരം സാഹചര്യമുണ്ടായതിൽ മാതാപിതാക്കളോടു മാപ്പു ചോദിക്കുന്നു.\nവിഷമിക്കേണ്ടെന്നും ഞങ്ങൾ ശക്തരാണെന്നും തായ് ഗുഹയിൽ കുടുങ്ങിയ 12 കുട്ടികൾ മാതാപിതാക്കളോട് മുങ്ങൽവിദഗ്ധരുടെ പക്കൽ കൊടുത്തു വിട്ട കത്തിലാണ് കുട്ടികളുടെ ആശ്വാസവാക്കുകൾ. ഫ്രൈഡ് ചിക്കൻ കഴിക്കാൻ കൊതിയാകുന്നുവെന്ന് ഒരു കുട്ടി കുറിച്ചപ്പോൾ, ടീച്ചറെ ഞങ്ങളെ അധികം ഹോംവർക്കിട്ടു കുഴപ്പിക്കരുതെന്നാണ് മറ്റൊരു കത്തിൽ.


ജവഹര്‍ബാലജനവേദി കാസര്‍ഗോഡ് ജില്ലാ കമ്മിറ്റിയുടെ 'കുട്ടിക്കൂട്ടം' ജില്ലാതല വിനോദവിജ്ഞാന പഠനക്യാമ്പ് ജനുവരിയില് - Malayalam Today\nജവഹര്‍ബാലജനവേദി കാസര്‍ഗോഡ് ജില്ലാ കമ്മിറ്റിയുടെ ‘കുട്ടിക്കൂട്ടം’ ജില്ലാതല വിനോദവിജ്ഞാന പഠനക്യാമ്പ് ജനുവരിയില്\nചട്ടഞ്ചാല്: ജവഹര് ബാലജനവേദി കാസര്‍കോട് ജില്ലാ കമ്മിറ്റിയുടെ നേതൃത്വത്തില് ‘കുട്ടിക്കൂട്ടം’ ജില്ലാതല വിനോദവിജ്ഞാന പഠനക്യാമ്പ് ജനുവരി അവസാനവാരം നടക്കും. ജില്ലയിലെ തെരഞ്ഞെടുക്കപ്പെട്ട അമ്പതോളം കുട്ടി കൂട്ടുകാര്‍ക്കായി വേനലവധിക്കാലത്ത് ‘വിജ്ഞാന യാത്ര’ സംഘടിപ്പിക്കും. ജില്ലയില് നിന്നും വിവിധ മേഖലയില് കഴിവു തെളിയിച്ചവരെ ആദരിക്കലും അഭിമുഖവും നടത്തും.\nചട്ടഞ്ചാല് കോണ്‍ഗ്രസ് ഓഫീസില് വച്ച് നടന്ന ജില്ലാതല നേതൃയോഗം ജവഹര് ബാലജനവേദി ജില്ലാ ചെയര്‍മാന് അഭിലാഷ് പൊയ്‌നാച്ചി ഉദ്ഘാടനം ചെയ്തു. ജില്ലാ വൈസ് ചെയര്‍മാന് ഷിബു കടവങ്ങാനം അധ്യക്ഷത വഹിച്ചു. ഡിസംബര് 31നകം ബ്ലോക്ക് മണ്ഡലം കമ്മിറ്റികള് പുന: സംഘടിപ്പിക്കുവാനും ഊഞ്ഞാല് എന്ന പേരില് ക്യാമ്പുകള് സംഘടിപ്പിക്കാനും നിര്‍ദേശം നല്‍കി. ശശി ആലത്തിന് കടവ്, വിനോദ് അതൃഴി, ശരത് കടിഞ്ഞിമൂല, ജധീഷ് മോയോളം ചന്ദ്രഹാസ് എന്നിവര് സംസാരിച്ചു.


5ജി വിപണിയും പിടിച്ചടക്കി ചൈനീസ് കമ്പനികള്, ഷഓമി ഒന്നാമത്, സാംസങ് നാലാമത് - Bharath News Live\nരാജ്യാന്തര സ്മാർട് ഫോൺ വിപണിയിൽ ചൈനീസ് കമ്പനികളെല്ലാം വൻ മുന്നേറ്റമാണ് നടത്തുന്നത്. നേരത്തെ സാംസങ്ങും ആപ്പിളും മുന്നേറ്റം നടത്തിയിരുന്ന മേഖലകളിലെല്ലാം ഇപ്പോൾ ചൈനീസ് ബ്രാൻഡുകളാണ് ഒന്നാമത്. ജൂണിൽ അവസാനിച്ച രണ്ടാം പാദത്തിൽ ആഗോള 5ജി സ്മാർട് ഫോൺ വിപണിയിൽ ചൈനീസ് കമ്പനി ഷഓമിയാണ് ഒന്നാമത്. ലോകത്തിലെ ഏറ്റവും വലിയ സ്മാർട് ഫോൺ നിർമാണ കമ്പനിയായ സാംസങ് 5ജി ഫോൺ വിഭാഗത്തിൽ നാലാം സ്ഥാനത്താണ്.\nആൻഡ്രോയിഡ് ഓപ്പറേറ്റിങ് സിസ്റ്റത്തിൽ പ്രവർത്തിക്കുന്ന 1.56 കോടി യൂണിറ്റ് 5ജി സ്മാർട് ഫോണുകളാണ് സാംസങ് വിറ്റത്. 5ജി വിഭാഗത്തിൽ ഏപ്രിൽ-ജൂൺ കാലയളവിൽ സാംസങ്ങിന് 16.5 ശതമാനം വിപണി വിഹിതമുണ്ടെന്നാണ് മാർക്കറ്റ് റിസർച്ചർ സ്ട്രാറ്റജി അനലിറ്റിക്ക പറയുന്നത്.\nഎന്നാൽ, ഒന്നാം സ്ഥാനത്തുള്ള ചൈനീസ് ഷഓമിക്ക് 5ജി വിപണിയിൽ 25.7 ശതമാനം വിഹിതമുണ്ട്. വിവോ 18.5 ശതമാനം ഓഹരിയോടെ രണ്ടാമതായി. 17.9 ശതമാനം വിഹിതവുമായി ഓപ്പോയാണ് മൂന്നാമത്. ആഗോള ആൻഡ്രോയിഡ് 5ജി സ്മാർട് ഫോൺ വിപണി രണ്ടാം പാദത്തിൽ 104 ശതമാനം വർധിച്ച് 9.46 കോടി യൂണിറ്റായി.\n2019 ന്റെ ആദ്യ പാദം മുതൽ 5ജി സ്മാർട് ഫോൺ വിൽപനയിൽ സാംസങ് വാവെയ്ക്ക് പിന്നിൽ രണ്ടാം സ്ഥാനത്തായിരുന്നു. 5ജി സ്മാർട് ഫോണുകളുടെ ലോകത്തിലെ ആദ്യത്തെ വിതരണക്കാരാണ് സാംസങ്. 2019 ന്റെ ആദ്യ പാദം മുതൽ 7.65 കോടി ആൻഡ്രോയിഡ് 5ജി സ്മാർട് ഫോണുകളാണ് സാംസങ് വിറ്റത്. അതേസമയം, വാവെയുടെ 5ജി ഫോൺ വിൽപന 9.52 കോടി യൂണിറ്റിലെത്തി.


മുഖ്യമന്ത്രി തിരുവനന്തപുരത്തെത്തി, ഇന്ന് രാജിക്കത്ത് നല്‍കും | PravasiExpress\nHome Good Reads മുഖ്യമന്ത്രി തിരുവനന്തപുരത്തെത്തി, ഇന്ന് രാജിക്കത്ത് നല്‍കും\nതിരുവനന്തപുരം: നിയമസഭാ തിരഞ്ഞെടുപ്പില് നേടിയ ചരിത്രവിജയത്തിനു പിന്നാലെ മുഖ്യമന്ത്രി പിണറായി വിജയന് തിരുവനന്തപുരത്ത് എത്തി. അദ്ദേഹത്തിന് ഒപ്പം ആരോഗ്യമന്ത്രി കെകെ ശൈലജ, എംവി ജയരാജൻ, എംവി ഗോവിന്ദൻ അടക്കമുള്ള നേതാക്കളും തിരുവനന്തപുരത്തെത്തിച്ചേർന്നിട്ടുണ്ട്. പന്ത്രണ്ട് മണിയോടെ രാജ് ഭവനിലെത്തി ഗവര്‍ണര് ആരിഫ് മുഹമ്മദ് ഖാനെ സന്ദര്‍ശിച്ച് രാജിക്കത്ത് നല്‍കും. പുതിയ മന്ത്രിസഭയുടെ സത്യപ്രതിജ്ഞ ഏഴിനോ പത്തിനോ നടക്കാന് സാധ്യതയുണ്ട്.\nഗവര്‍ണര് രാജിക്കത്ത് അംഗീകരിച്ച് ഈ മന്ത്രിസഭയെ കാവല് മന്ത്രിസഭയായി തുടരാന് അനുവദിക്കും. വിജയികളെ വിജ്ഞാപനംചെയ്ത് പുതിയ നിയമസഭ രൂപവത്കരിക്കുന്നത് കേന്ദ്ര തിരഞ്ഞെടുപ്പ് കമ്മിഷനാണ്. അത് ചൊവ്വാഴ്ചയോടെയുണ്ടാവും.\nഎല്.ഡി.എഫ്. മുഖ്യമന്ത്രിയെ നിശ്ചയിച്ച് ഗവര്‍ണറെ അറിയിക്കുന്നതോടെ മന്ത്രിസഭാ രൂപവത്കരണത്തിന് അദ്ദേഹം ക്ഷണിക്കും. ബുധനാഴ്ച മുതല് ഒമ്പതാം തീയതിവരെ കോവിഡ് പ്രതിരോധത്തിന്റെ ഭാഗമായി കര്‍ശന നിയന്ത്രണങ്ങള് പ്രഖ്യാപിച്ചിട്ടുണ്ട്. അതിനാല് പത്തിന് സത്യപ്രതിജ്ഞ നടക്കാനാണ് കൂടുതല് സാധ്യത.\nപുതിയ മന്ത്രിസഭയിൽ മുതിർന്ന നേതാക്കളായ എം വി ഗോവിന്ദൻ, കെഎൻ ബാലഗോപാൽ, പി രാജീവ്, രാധാകൃഷ്ണൻ എന്നിവരടക്കം ഉണ്ടാകുമെന്നാണ് വിലയിരുത്തൽ. എന്നാൽ ഇക്കാര്യത്തിൽ പ്രതികരണത്തിന് നേതാക്കളാരും തയ്യാറായിട്ടില്ല.\nനാളെ സിപിഎം സംസ്ഥാന സെക്രട്ടറിയേറ്റ് ചേർന്നാകും സർക്കാർ രൂപീകരണ ചർച്ചകൾ നടത്തുക. ഇതിന് മുന്നോടിയായി കേരളത്തിലെ പൊളിറ്റ് ബ്യൂറോ അംഗങ്ങളും യോഗം ചേരും. പുതിയ മന്ത്രിസഭയിൽ മുതിർന്ന നേതാക്കളായ എം വി ഗോവിന്ദൻ, കെഎൻ ബാലഗോപാൽ, പി രാജീവ്, രാധാകൃഷ്ണൻ എന്നിവരടക്കം ഉണ്ടാകുമെന്നാണ് വിലയിരുത്തൽ. എന്നാൽ ഇക്കാര്യത്തിൽ പ്രതികരണത്തിന് നേതാക്കളാരും തയ്യാറായിട്ടില്ല.\nPrevious articleമുന്‍മന്ത്രി ആര്. ബാലകൃഷ്ണ പിളള അന്തരിച്ചു\nNext articleവയനാട്ടില് ഓക്‌സിജനുമായി വന്ന വാഹനം മറിഞ്ഞു


pulse polio പള്‍സ് പോളിയോ ഇമ്മ്യൂണൈസേഷന്; കൊവിഡ് മാര്‍ഗ നിര്‍ദേശങ്ങള് പുറത്ത്\nഈ വര്‍ഷത്തെ പള്‍സ് പോളിയോ പ്രതിരോധ തുള്ളി മരുന്ന് വിതരണം കര്‍ശനമായ കൊവിഡ് രോഗ പ്രതിരോധ മാര്‍ഗനിര്‍ദേശ പ്രകാരം നടത്തുന്നതിന് ആരോഗ്യ വകുപ്പ് മാര്‍ഗ നിര്‍ദേശങ്ങള് പുറത്തിറക്കി. സംസ്ഥാനത്തെ അഞ്ച് വയസിന് താഴെ പ്രായമുള്ള 24,49,222 കുട്ടികള്‍ക്ക് ഞായറാഴ്ച പോളിയോ പ്രതിരോധ തുള്ളിമരുന്ന് നല്‍കുമെന്ന് മന്ത്രി കെ കെ ശൈലജ പറഞ്ഞു. കൊവിഡ് പ്രതിരോധ സാമഗ്രികള് എല്ലാ ബൂത്തുകളിലും ലഭ്യമാണെന്ന് ഉറപ്പുവരുത്തിയിട്ടുണ്ട്. പോളിയോ വാക്സിന് എടുക്കാന് വരുന്നവരും ബൂത്തിലുള്ളവരും മാര്‍ഗ നിര്‍ദേശങ്ങള് കര്‍ശനമായി പാലിക്കണമെന്നും മന്ത്രി വ്യക്തമാക്കി.\nബൂത്തുകളിലുള്ള എല്ലാ വാക്സിനേറ്റര്‍മാരും എന് 95 മാസ്‌ക്, ഫേസ് ഷീല്‍ഡ്, ഗ്ലൗസ് എന്നിവ ധരിക്കേണ്ടതാണ്. ഇന്‍ഫ്ളുവന്‍സ പോലുള്ള രോഗങ്ങള്, പനി, ചുമ, ശ്വാസതടസം തുടങ്ങിയ രോഗ ലക്ഷണങ്ങള് ഉള്ളവരെ പള്‍സ് പോളിയോ ഇമ്മ്യൂണൈസേഷന് പ്രവര്‍ത്തനങ്ങള്‍ക്ക് നിയോഗിക്കരുതെന്നും നിര്‍ദേശിച്ചിട്ടുണ്ട്. ഓരോ കുട്ടിക്കും വാക്സിന് കൊടുക്കുന്നതിനു മുന്‍പും കൊടുത്തതിന് ശേഷവും വാക്സിനേറ്റര് കൈകള് അണുവിമുക്തമാക്കേണ്ടതാണ്.\nRead Also : കൊവിഡ് നിയന്ത്രണങ്ങള് സംബന്ധിച്ച മാര്‍ഗരേഖ ഫെബ്രുവരി 28 വരെ നീട്ടി\nകൊവിഡ് നിരീക്ഷണത്തില് ആരെങ്കിലും വീട്ടില് ഉണ്ടെങ്കില് ആ വീട്ടിലെ കുട്ടിക്ക് നിരീക്ഷണ കാലാവധി അവസാനിച്ചതിന് ശേഷം പോളിയോ തുള്ളി മരുന്ന് നല്‍കേണ്ടതാണ്. കൊവിഡ് പോസിറ്റീവായ ആളുള്ള വീട്ടിലെ കുട്ടിക്ക് പരിശോധനാഫലം നെഗറ്റീവ് ആയതിനുശേഷം 14 ദിവസം കഴിഞ്ഞ് തുള്ളി മരുന്ന് നല്‍കാവുന്നതാണ്. അഞ്ച് വയസില് താഴെയുള്ള കൊവിഡ് പോസിറ്റീവ് ആയ കുട്ടിക്ക് പരിശോധനാഫലം നെഗറ്റീവായി നാല് ആഴ്ചയ്ക്ക് ശേഷം മാത്രമേ പോളിയോ തുള്ളിമരുന്ന് നല്‍കാവൂ.\nരാവിലെ 8 മണി മുതല് വൈകുന്നേരം5മണി വരെയാണ് പോളിയോ ബൂത്തുകളുടെ പ്രവര്‍ത്തനസമയം. ആശുപത്രികളില് പോളിയോ ബൂത്തുകള് ഒപി, ഐപി വിഭാഗങ്ങളില് നിന്ന് ദൂരെയായി ക്രമീകരിക്കുവാനും പ്രത്യേകം പ്രവേശനകവാടമുള്ള തിരക്കില്ലാത്ത ഭാഗത്ത് ബൂത്ത് പ്രവര്‍ത്തിപ്പിക്കാനുമുള്ള നിര്‍ദ്ദേശങ്ങള് നല്‍കിയിട്ടുണ്ട്. കൂടാതെ ബൂത്തിനായി തെരഞ്ഞെടുക്കുന്ന മുറി വായു സഞ്ചാരം ഉള്ളതും അകത്തേക്ക് പ്രവേശിക്കുവാനും പുറത്തേക്കു കടക്കുവാനും പ്രത്യേകം വാതിലുകള് ഉള്ളതുമായിരിക്കുവാനും നിര്‍ദേശിച്ചിട്ടുണ്ട്.\nഒരു സമയം അഞ്ച് കുട്ടികളില് കൂടുതല് ബൂത്തില് ഉണ്ടാകുവാന് അനുവദിക്കുന്നതല്ല. അതിനാല് പള്‍സ് പോളിയോ ഇമ്മ്യൂണൈസേഷനായി നല്‍കിയിട്ടുള്ള സമയ പ്രകാരം കുട്ടികളെ ബൂത്തില് എത്തിക്കുവാന് രക്ഷിതാക്കള് ശ്രദ്ധിക്കേണ്ടതാണ്. ബൂത്തിലുള്ളവര് തമ്മില് രണ്ട് മീറ്റര് അകലം പാലിക്കേണ്ടതാണ്. തുള്ളിമരുന്ന് കൊടുക്കുവാനായി കുട്ടിയുടെ കൂടെ ഒരാളെ മാത്രമേ ബൂത്തില് പ്രവേശിപ്പിക്കുകയുള്ളൂ. കുട്ടിയുടെ കൂടെ വരുന്നവരെല്ലാം മാസ്‌ക് ധരിക്കേണ്ടതാണ്. നാലാഴ്ചയ്ക്കുള്ളില് കൊവിഡ് പോസിറ്റീവ് ആയിട്ടുള്ള കുട്ടികള്, രക്ഷകര്‍ത്താക്കള്, പനി, ചുമ, ജലദോഷം തുടങ്ങിയ ലക്ഷണങ്ങള് ഉള്ളവര് തുടങ്ങിയവര് പോളിയോ ഇമ്മ്യൂണൈസേഷന് ബൂത്തില് എത്തുവാന് പാടുള്ളതല്ല. 60 വയസിനുമേല് പ്രായമുള്ളവരും കുട്ടികളെ വാക്സിന് എടുക്കാന് കൊണ്ടുവരുന്നത് ഒഴിവാക്കേണ്ടതാണ്. കുട്ടികളും രക്ഷകര്‍ത്താക്കളും ബൂത്തില് പ്രവേശിക്കുന്നതിന് മുന്‍പും ശേഷവും വീട്ടിലെത്തയയുടനേയും കൈകള് സോപ്പും വെള്ളവും അല്ലെങ്കില് സാനിറ്റൈസര് ഉപയോഗിച്ച് അണുവിമുക്തമാക്കേണ്ടതാണ്. കൂടാതെ തുള്ളി മരുന്ന് നല്‍കുമ്പോള് ഡ്രോപ്പര് കുട്ടിയുടെ വായില് സ്പര്‍ശിക്കാത്ത വിധത്തില് കുട്ടിയെ ശരിയായി ഇരുത്തുവാനും രക്ഷിതാക്കള് ശ്രദ്ധിക്കേണ്ടതാണ്.\nStory Highlights – pulse polio, k k shailaja\nRead more on: k k shailaja | Pulse Polio\nകൊവിഡ് കാലമായിരുന്നിട്ട് പോലും സംസ്ഥാനത്ത് മരണങ്ങൾ കുറഞ്ഞതായി ആരോഗ്യമന്ത്രി


കാലിടറി ഇടതുപക്ഷം: ആദ്യ പാർളമെന്റിലെ പ്രതിപക്ഷ നേതൃത്വത്തിന് ചരിത്ര പരാജയം - മലയാളം ഇ മാഗസിൻ.കോം\nകാലിടറി ഇടതുപക്ഷം: ആദ്യ പാർളമെന്റിലെ പ്രതിപക്ഷ നേതൃത്വത്തിന് ചരിത്ര പരാജയം\nഇന്ത്യയിലെ ആദ്യ പാർളമെന്റിൽ പ്രതിപക്ഷ നേതൃത്വം വഹിച്ച പാർട്ടി അതിന്റെ ചരിത്രത്തിലെ ഏറ്റവും വലിയ തിരിച്ചടിയാണ് ഇത്തവണ നേരിട്ടിരിക്കുന്നത്. രണ്ടും മൂന്നും പതിറ്റാണ്ടുകൾ ഭരിച്ച ബംഗാളും ത്രിപുരയും സിപിഎമ്മിനു കൈവിട്ടപ്പോഴും കേരളം ശക്തമായ കോട്ടയായി ഒപ്പം നിന്നിരുന്നു. എന്നാൽ 2019-ലെ ഇലക്ഷൻ റിസൽട്ടുകൾ പുറത്ത് വന്നപ്പോൾ ആ കോട്ടയും തകർന്നടിയുന്ന കാഴ്ചയാണ് കാണാൻ സാധിക്കുന്നത്.\nഇതോടെ ദേശീയ പാർട്ടി പദവിയും സിപിഎമ്മിനു നഷ്ടമാകും. മറ്റു സംസ്ഥാനങ്ങളിൽ സാധ്യത ഇല്ലെങ്കിലും കേരളത്തിൽ നിന്നും പ്രതീക്ഷയുണ്ടായിരുന്നു. വലിയ പരസ്യം നൽകിക്കൊണ്ട് പിണറായി വിജയനെ നവോഥാന നായകൻ എന്നെല്ലാം വിശേഷിപിച്ചു കൊണ്ട് പ്രചാരണത്തിനിറങ്ങി. വർഗ്ഗീയത വീഴും വികസനം വിജയിക്കും എന്നതായിരുന്നു എൽ.ഡി.എഫിന്റെ തിരഞ്ഞെട്പ്പ് മുദ്രാവക്യം തന്നെ. ഒപ്പം ശബരിമലയിൽ യുവതീ പ്രവേശനം നടത്തിയതും വനിതാമതിൽ പണിതതുമൊക്കെ നേട്ടമാകും എന്ന് പ്രതീക്ഷിച്ചുവെങ്കിലും അത് തിരിച്ചടിയാകുകയായിരുന്നു.\nകേരളത്തിൽ മോദി വിരുദ്ധ വികാരം ആഞ്ഞടിച്ചെന്നും അത് യു.ഡി.എഫിനു അനുകൂലമായെന്നുമാണ് സിപിഎം നേതാക്കളുടേയും അനുഭാവികളായ മാധ്യമ പ്രവർത്തകരുടേയും ആദ്യ പ്രതികരണം. എന്നാൽ മോദിക്കെതിരെ നിരന്തരം പ്രസംഗങ്ങളും സാമൂഹ്യ മാധ്യമങ്ങൾ വഴിയും പ്രതികരണങ്ങൾ നടത്തിയിരുന്നത് ഇടതു പക്ഷമാണ്. ഒപ്പം ശ്രദ്ധിക്കേണ്ട കാര്യം മുസ്ലിം ന്യൂനപക്ഷങ്ങൾ സജീവമായി സിപിഎമ്മിന്റെ മോദിവിരുദ്ധ പ്രചാരണങ്ങളിൽ പങ്കെടുത്തിരുന്നു എന്നതുമാണ്.\nസ്വാഭാവികമായും മോദിവിരുദ്ധതയുള്ളവരുടെ വോട്ട് ഇടതു പക്ഷത്തിനു ലഭിക്കുകയും അവർ വൻ വിജയം നേടുകയും ചെയ്യേണ്ടതായിരുന്നു. എന്നാൽ അതല്ല സംഭവിച്ചത് മറിച്ച് യുഡിഎഫ് അപ്രതീക്ഷിതമായി വൻ വിജയം നേടുകയും ഒപ്പം എൻ.ഡി.എ സഖ്യം വോട്ട് വർദ്ധിപ്പിക്കുകയുമാണ് ഉണ്ടായത്. ഇതിൽ നിന്നുമെല്ലാം സംസ്ഥാനത്ത് ഭരണ വിരുദ്ധ വികാരവും ഒപ്പം ശബരിമലയിലെ യുവതീ പ്രവേശന വിഷയവും കാര്യമായി തന്നെ സിപിഎമ്മിന്റെ പരാജയത്തിലേക്ക് നയിച്ചു എന്ന് വേണം കരുതുവാൻ.\nമാർക്കിസ്റ്റു പർട്ടിയുടെ ശക്തി ദുർഗ്ഗങ്ങളായ പാലക്കാടും കണ്ണൂരും കാസർകോഡും പോലും കൈവിട്ടു. സതീശ് ചന്ദ്രനെ പോലെ മണ്ഡലത്തിൽ തന്നെ ഉള്ള ഏറെ ജനകീയനായ ഒരു സ്ഥനാർഥിയെ ആണ് തെക്കൻ കേരളത്തിൽ നിന്നും എത്തിയ രാജ്‌മോഹൻ ഉണ്ണിത്താൻ പരാജയപ്പെടുത്തിയത്. ഒരു ലക്ഷത്തിൽ പരം വൊട്ടിനു കഴിഞ്ഞ തവണ പാലക്കാട് മണ്ഡലത്തിൽ നിന്നും വിജയിച്ച എം.ബി.രാജേഷും, ആലത്തൂരിലെ പി.കെ.ബിജുവും കനത്ത തോൽവിയാണ് ഏറ്റു വാങ്ങിയത്. രമ്യ ഹരിദാസ് എന്ന പുതുമുഖത്തെ വലിയ ആത്മവിശ്വാസത്തോടെയാണ് ആലത്തൂരിൽ മൂന്നാം തവണക്കാരനായ പി.കെ. ബിജു നേരിട്ടത് എന്നാൽ ഒന്നര ലക്ഷത്തിനു മേലെ വോട്ടുകൾക്കാണ് രമ്യ തനെ അധിപത്യം ഉറപ്പിച്ചത്. പിണറായി വിജയൻ അടക്കം സിപിഎമ്മിന്റെ പ്രമുഖ നേതാക്കൾ ഉള്ള കണ്ണൂരിൽ പി. കെ. ശ്രീമതി ടീച്ചർ അരലക്ഷത്തിൽ പരം വോട്ടിനാണ് കെ.സുധാകരനോട് പരാജായപ്പെട്ടത്.\nതൃശ്ശൂരിൽ രാജാജി മാത്യുവിനു കോൺഗ്രസിലെ ടി.എൻ പ്രതാപനോട് കനത്ത പരാജയം ഏറ്റതോടെ സി.പി.ഐക്ക് ഇന്ത്യയിൽ തന്നെ ഒരൊറ്റ എം.പിമാരും ഇല്ലാത്ത സ്ഥിതി വിശേഷവും ഉണ്ടായിരിക്കുന്നു. പി.ജയരാജൻ സിപിഎം സ്ഥാനാർഥിയായതോടെ കെ.പി.സി.സി പ്രസിഡണ്ട് മുല്ലപ്പള്ളി രാമചന്ദ്രൻ മൽസര രംഗത്ത് നിന്നും പിൻവാങ്ങിയ വടകരയിൽ വെല്ലുവിളി ഏറ്റെടുത്ത് മൽസരത്തിനിറങ്ങിയ കെ.മുരളീധരൻ എം.എൽ.എ അരലക്ഷത്തിൽ പരം വോട്ടിന്റെ തിളങ്ങുന്ന വിജയം കരസ്ഥമാക്കി.\nസിപിഎമ്മിന്റെ ഏറ്റവും വലിയ പ്രഖ്യാപിത ശത്രുവായി അറിയപ്പെടുന്ന എൻ.കെ.പ്രേമചന്ദ്രൻ കനത്ത വെല്ലുവിളിയാണ് കെ.എൻ.ബാലഗോപാലിൽ നിന്നും കൊല്ലത്ത് നേരിടേണ്ടിവന്നത്. എന്നാൽ ഒരു ലക്ഷത്തിൽ പരം വോട്ടുകൾക്കാണ് പ്രേമചന്ദ്രൻ വിജയം ഉറപ്പിച്ചത്. ഇടുക്കിയിൽ കഴിഞ്ഞ തവണ തന്നെ പരാജയപ്പെടുത്തിയ ജോയ്സ് ജോർജ്ജിനെ ഒന്നേമുക്കാൽ ലക്ഷം വൊട്ടിനാണ് യൂത്ത് കോൺഗ്രസ് ലീഡർ ഡീൻ കുര്യാക്കോസ് അട്ടിമറിച്ചത്. കോഴിക്കോട് സിറ്റിംഗ് എം.പി എം.കെരാഘവനു മേൽ കോഴയുടെ കരിനിഴൽ വീഴ്ത്തിക്കൊണ്ടുള്ള ഒളിക്യാമറ ദൃശ്യങ്ങൾ ഒരു ചാനൽ പുറത്ത് വിട്ടിരുന്നു. സ്വാഭാവികമായും ഒരു പരാജയ ഭീഷണി ഉയർന്നു, എന്നാൽ അതിനെയും മറികടന്നുകൊണ്ട് പ്രതീപ് കുമാറിനെ പോലെ ഏറെ ജനകീയനായ സി.പി.എം എം.എൽ.എ യും പരാജയപ്പെട്ടു.\nതെക്കൻ കേരളത്തിൽ ശബരിമല വിഷയം സിപിഎമ്മിനെതിരെ ഹൈന്ദവ വോട്ടുകൾ തിരിയുവാൻ ഇടയായി. വിഷയം ആളിക്കത്തിച്ചു പ്രചാരണം കൊഴുപ്പിച്ചത് ബി.ജെ.പിയാണെങ്കിലും അതിന്റെ ഗുണം ലഭിച്ചത് യു.ഡി.എഫിനാണ്. തിരുവനന്തപുരത്ത് കുമ്മനം രാജശേഖരനുമായുള്ള ഏറ്റുമുട്ടലിൽ ശശി തരൂർ പരാജയപ്പെടും എന്ന പ്രതീതി ഉണ്ടായെങ്കിലും അവിടേയും കണക്കു കൂട്ടലുകൾ തെറ്റി. പത്തനം തിട്ടയിൽ കേരളം ഉറ്റു നോക്കിയ പോരാട്ടത്തിൽ ബിജെപി സ്ഥാനാർഥി കെ.സുരേന്ദ്രൻ പ്രചാരണത്തിൽ ഏറെ മുമ്പിലായിരുന്നെങ്കിലും മൂന്നാം സ്ഥാനത്തെക്ക് തള്ളപ്പെട്ടു.\nശാബരിമല വിഷയത്തിൽ ഹിന്ദു വോട്ടുകൾ ഭിന്നിപ്പിക്കയും ഒപ്പം ന്യൂനപക്ഷ വോട്ടുകളുടെ ഏകീകരണം വഴി വൻ വിജയ പ്രതീക്ഷ അർപ്പിച്ചിരുന്ന സിപിഎമ്മിനു ചരിത്രത്തിലെ കനത്ത തോൽവിയാണ് ഏറ്റു വാങ്ങേണ്ടി വന്നത്. സംഘപരിവാറിനു പകരം സിപിഎം എന്നത് കേവലം പ്രചാരണം മാത്രമാണെന്ന ഒരു ധാരണ ന്യൂനപക്ഷങ്ങൾക്കിടയിൽ ശക്തമായി എന്ന് വിലയിരുത്തുന്നുണ്ട്. എന്നാൽ അത്യന്തികമായി പിണറായി വിജയൻ നേതൃത്വം നൽകുന്ന സംസ്ഥാന സർക്കാരിന്റെ നയങ്ങൾക്ക് എതിരായി കൂടെയാണ് ഈ വിധി എന്നതാണ് സത്യം.\nCPM LDF Politics\nകേന്ദ്രത്തിൽ അധികാരം കിട്ടിയിട്ടും കേരളത്തിൽ സുവർണ്ണ അവസരം പാളി ബിജെപി, പക്ഷെ കേരളത്തിൽ നിന്ന് ഇവർ കേന്ദ്രമന്ത്രിമാരാകും?\nതിരുവനന്തപുരത്ത് ബിജെപി സ്ഥാനാർത്ഥിയുണ്ടാകില്ല; പകരം അണിയറയിൽ ഒരുങ്ങുന്നത് വമ്പൻ കണക്കുകൂട്ടലുകൾ!


പട്ടിണിക്കോലങ്ങളായി മൃഗശാലയില് സിംഹങ്ങള്; സഹായം അഭ്യര്‍ത്ഥിച്ച് ട്വിറ്റര് കാമ്പയിന് – East Coast Daily Malayalam\nപട്ടിണിക്കോലങ്ങളായി മൃഗശാലയില് സിംഹങ്ങള്; സഹായം അഭ്യര്‍ത്ഥിച്ച് ട്വിറ്റര് കാമ്പയിന്. സുഡാനിലെ മൃഗശാലയിലെ എല്ലും തോലുമായ സിംഹങ്ങളുടെ ചിത്രങ്ങളാണ് ഇപ്പോള് സമൂഹമാധ്യമങ്ങളില് വൈറലാകുന്നത്. ആഫ്രിക്കന് രാജ്യമായ സുഡാന്റെ തലസ്ഥാനനഗരി ഖര്‍തൗമിലെ അല് ഖുറേഷി പാര്‍ക്കിലാണ് ഈ മിണ്ടാപ്രാണികളുള്ളത്. അഞ്ചെണ്ണമൊഴികെ ബാക്കിയെല്ലാം പട്ടിണി കിടന്നും രോഗം വന്നും മരിച്ചുപോയി.\nമരുന്നോ ഭക്ഷണമോ ലഭിക്കാതെ ശോഷിച്ച ശരീരവുമായി മരണത്തോട് മല്ലിടുകയാണ് ഈ മൃഗശാലയിലെ മിക്ക മൃഗങ്ങളും. സിംഹങ്ങളില് ചിലതിന് മൂന്നില് രണ്ട് ഭാഗം പോലും തൂക്കമില്ലെന്ന് പാര്‍ക്ക് അധികൃതരും ഡോക്ടര്‍മാരും പറയുന്നു. ‘പലപ്പോഴും ഇവയ്ക്ക് ഭക്ഷണം ലഭിക്കാറില്ല. ഇടയ്ക്ക് ഞങ്ങളുടെ കൈയില് നിന്ന് പണമെടുത്ത് ഭക്ഷണം വാങ്ങി നല്‍കും. പാര്‍ക്കിലെ മിക്ക മൃഗങ്ങളും പട്ടിണിയിലാണ്. രോഗബാധയും വളരെ കൂടുതല്.’ – മൃഗശാലാ ജീവനക്കാര് പറയുന്നു.\nഈ മൃഗങ്ങളെ രക്ഷിക്കണമെന്ന് ആവശ്യപ്പെട്ട് ട്വിറ്ററില് മൃഗസ്നേഹികള് കാമ്പയിന് ആരംഭിച്ചിരിക്കുകയാണ്. ഇവയ്ക്ക് അടിയന്തരമായി ആഹാരവും മരുന്നും നല്‍കണമെന്നും ഭേദപ്പെട്ട മൃഗശാലയിലേക്ക് മാറ്റണമെന്നുമാണ് ആവശ്യം. ആഹാര സാധനങ്ങള്‍ക്ക് കുത്തനെ വില കൂടിയതും വിദേശ നാണ്യത്തിലുണ്ടായ കുറവും കാരണം രാജ്യമിപ്പോള് വലിയ സാമ്പത്തിക പ്രതിസന്ധിയിലാണ്.\nlions Weak zoo\nഅടിമുടി മാറ്റം : കിടിലൻ ലുക്കിൽ ബിഎസ്-6 മോഡൽ ഹിമാലയൻ വിപണിയിൽ\nസൗദിയിൽ കാറോടിച്ച് പോകവേ നെഞ്ചുവേദന : പ്രവാസി മലയാളിക്ക് ദാരുണാന്ത്യം


ഹെയ്ഡനും പ്രവചിച്ചു; ടെസ്റ്റ് പരമ്പര ഇന്ത്യ നേടും | Hayden backs Team India to win the Test series – News18 Malayalam\nഹെയ്ഡനും പ്രവചിച്ചു; ടെസ്റ്റ് പരമ്പര ഇന്ത്യ നേടും\nLast Updated : December 23, 2018, 18:14 IST\nസിഡ്നി: ഇന്ത്യ- ഓസീസ് ടെസ്റ്റ് പരമ്പയിലെ വിജയികളെ പ്രവചിച്ച് ഓസീസ് മുന് താരം മാത്യു ഹെയ്ഡന്. ഇത്തവണത്തെ പരമ്പര ഇന്ത്യ നേടാനാണ് സാധ്യതയെന്ന് ഹെയ്ഡന് പറഞ്ഞു. ഓസീസുമായി താരതമ്യം ചെയ്യുമ്പോള് ഇന്ത്യന് ടീം വളരെ അധികം സന്തുലിതമാണെന്നും അതുകൊണ്ട് തന്നെ ഇന്ത്യ പരമ്പര നേടുമെന്നാണ് തനിക്ക് തോന്നുന്നതെന്നും അദ്ദേഹം പറഞ്ഞു.\nനാല് മത്സരങ്ങള് ഉള്ള പരമ്പരയില് രണ്ടെണ്ണം കഴിഞ്ഞപ്പോള് ഇരുടീമുകളും ഓരോ ജയവുമായി 1-1 എന്ന നിലയിലാണുള്ളത്. പരമ്പര ആരംഭിക്കുന്നതിനു മുമ്പ് തന്നെ ഇത്തവണ ഓസ്‌ട്രേലിയന് മണ്ണില് ഇന്ത്യ പരമ്പര നേടുമെന്ന് പ്രവചനങ്ങളുണ്ടായിരുന്നു ഇതിനു സമാനമായ പ്രവചനമാണ് ഹെയ്ഡന്റേതും.\nAlso Read: സഞ്ജുവിന്റെ വിവാഹത്തിന് ദ്രാവിഡ് എത്താനുള്ള കാരണം\nഇന്ത്യയുടെ ബൗളിംഗ് നിര വളരെ കരുത്തുറ്റതാണെന്നും സ്പിന് ബൗളിങ്ങില് ഇന്ത്യക്ക് ഓസീസിനെക്കാള് മുന്‍തൂക്കം ഉണ്ടെന്നും ഹെയ്ഡന് പറഞ്ഞു. പരമ്പരയില് ഇതുവരെ വലിയ കൂട്ടുക്കെട്ടുകള് ഉണ്ടാക്കാന് കഴിയാത്തതാണ് ഇന്ത്യയുടെട പ്രശ്നമെന്നും അദ്ദേഹം ചൂണ്ടിക്കാട്ടി. അതിനുകൂടി കഴിയുകയാണെങ്കില് ഓസീസിനെതിരെ ഇന്ത്യക്ക് ജയം സ്വന്തമാക്കാമെന്നും ഹെയ്ഡന് പറഞ്ഞു.\nDont Miss: 'കാര്യങ്ങള് കൈവിട്ടാല് കോഹ്‌ലി ഇങ്ങനെയാണ്'; ഓസീസ് മാധ്യമപ്രവര്‍ത്തകന്റെ വീഡിയോ\nഅഡ്‌ലെയ്ഡിലെ ആദ്യ ടെസ്റ്റില് 31 റണ്‍സിനായിരുന്നു ഇന്ത്യ ജയിച്ചത്. എന്നാല് രണ്ടാം ടെസ്റ്റില് 146 റണ്‍സിന്റെ പരാജയം ഏറ്റു വാങ്ങുകയും ചെയ്തിരുന്നു. രണ്ടാം ടെസ്റ്റില് ഇന്ത്യന് നായകന് കോഹ്‌ലിയുടെ പെരുമാറ്റം ചര്‍ച്ചയായിരിക്കവേയാണ് ഹെയ്ഡന് ഇന്ത്യക്കനുകൂലമായ പ്രവചനം നടത്തിയിരിക്കുന്നത്. പരമ്പരയിലെ മൂന്നാം ടെസ്റ്റ് 26ന് മെല്‍ബണിലാണ് നടക്കുക.\nFirst published: December 23, 2018, 18:14 IST\naustralian cricketerIndia tour of Australiaindia vs australiaindian cricketindian cricket team


പൈങ്കിളിക്ക് ഇനി ദേവയില്ല; സൂരജ് സൺ പാടാത്തപൈങ്കിളിയിൽ പിന്മാറി; കാരണമിതാണ്; സീരിയൽ കാണില്ല എന്ന് ആരാധകർ..!! – Malayali Live\nകണ്മണി എന്ന കേന്ദ്ര കഥാപാത്രം ആയി എത്തുന്നത് മനീഷ ആണ്. സൂരജ് സൺ ആദ്യമായി അഭിനയിക്കുന്ന പരമ്പര കൂടി ആണ് പാടാത്ത പൈങ്കിളി എന്നാൽ സൂരജിനെ മലയാളികൾക്ക് പ്രത്യേകിച്ച് ടിക്ക് ടോക്ക് പ്രേമികൾക്ക് സുപരിചിതം ആണ്. തുടർന്ന് യൂട്യൂബ് വിഡിയോകൾ വഴി ശ്രദ്ധ നേടിയ താരം അവിടെ നിന്നും ആണ് സീരിയൽ അഭിനയ മേഖലയിലേക്ക് എത്തുന്നത്. എന്നാൽ ഇപ്പോൾ സൂരജ് പാടാത്ത പൈങ്കിളി സീരിയലിൽ നിന്നും പിന്മാറിയിരിയ്ക്കുന്നതയാണ്. താരം പരമ്പരയിൽ നിന്നും വിട്ട് നിൽക്കുകയാണ്.\nഎന്നാൽ എന്ത് കൊണ്ടാണ് ഇത്തരത്തിൽ താരത്തിനു ഇത്രയുമധികം ആരാധകരെ സമ്മാനിച്ച പരമ്പരയിൽ നിന്നും പിന്മാറുന്നത് എന്ന ചോദ്യമാണ് ആരാധകർ ഒന്നടങ്കം ചോദിക്കുന്നത്. ഇതിനുള്ള വ്യക്തമായ ഒരു കാരണം ഇതുവരെയും സൂരജ് നൽകിയിട്ടില്ല. ആരോഗ്യപരമായ കാരണങ്ങളാലാണ് താരം സീരിയലിൽ നിന്നും വിട്ട് നിൽക്കുന്നതെന്നാണ് താരത്തോട് അടുത്ത് നിൽക്കുന്ന വൃത്താങ്ങളിൽ നിന്നും ലഭിയ്ക്ക‍ന്ന സൂചന. എന്നാൽ ആരോഗ്യ പ്രശ്നങ്ങൾ പരിഹരിച്ചു കഴിഞ്ഞാൽ തിരിച്ച് സീരിയലിലേക്ക് വരുമോ എന്ന ചോദ്യവും ഉയരുന്നുണ്ട്.\nഎന്തായാലും താരം സീരിയലിൽ നിന്നും പിന്മാറിയതിൽ അതിയായ വിഷമത്തിലാണ് താരത്തിന്റെ ആരാധകർ. സൂരജ് ടിക് ടോക് സ്റ്റാർ മാത്രമല്ല മികച്ച ഒരു മോട്ടിവേഷണൽ സ്പീക്കറുമാണ്. മിനി സ്‌ക്രീനിൽ ആദ്യമായിട്ടാണ് എങ്കിലും പ്രേക്ഷകർക്ക് സൂരജിനോട് ഒരു പ്രത്യേക ആരാധന ആയിരുന്നു. ടിക് ടോക്കിലും യൂട്യൂബ് ചാനലിലൂടെയും ഏറെ ഫോളോവേർസ് ഉള്ള സൂരജ് അഭിനയമേഖലയിൽ എത്തും മുമ്പേ തന്നെ സ്റ്റാർ ആയതാണ്.\nദേവയായി അഭിനയിക്കുകയല്ല മറിച്ചു ജീവിക്കുകയാണ് സൂരജ് എന്നാണ് ആരാധക പക്ഷം. നിങ്ങൾ എത്രയും വേഗം തിരിച്ചു വരൂ. അല്ലെങ്കിൽ സീരിയൽ ഇനി ഞങ്ങൾ ഈ സീരിയൽ കാണില്ല എന്ന തരത്തിൽ ഉള്ള വോയിസ് നോട്ട് ഒക്കെ സൂരജ് സൺ തന്നെ തന്റെ ഇഷ്ട സ്റ്റോറി വഴി ഷെയർ ചെയ്തിട്ടുണ്ട്. ടിക് ടോക്കിൽ മോട്ടിവേഷൻ വിഡിയോകൾ ചെയ്തായിരുന്നു സൂരജ് ശ്രദ്ധ നേടിയത്.\nമലയാളത്തിന്റെ മസിലളിയൻ ഉണ്ണി മുകുന്ദന്റെ ഛായ ഉണ്ടെന്നു പലപ്പോഴും താരത്തിന്റെ ആരാധകർ പറയുന്നു. ചിരിയിലും നോട്ടത്തിലും എല്ലാം. നായകൻ ദേവയുടെ വേഷത്തിൽ സൂരജ് എത്തുമ്പോൾ സൂരജ് എന്ന നടനെ കണ്ടെത്തിയത് ഈ സീരിയലിൽ അമ്മ ദേവയുടെ അമ്മയുടെ വേഷത്തിൽ എത്തുന്ന അംബിക മോഹൻ ആണ്.\nപ്രായം 40 കഴിഞ്ഞു; ആരെയും കൊതിപ്പിക്കുന്ന സൗന്ദര്യവുമായി രേഖ രതീഷ്; മെലിഞ്ഞപ്പോൾ കൂടുതൽ സുന്ദരിയായോ..!!\nവസ്ത്രം ധരിക്കുന്നതല്ല പ്രശ്നം; നിങ്ങളുടെ ചിന്തകൾ മാത്രമാണ്;…


ഭൂമിമലയാളം: മദന്‍ഗീറിലെ ഹിജ്‌ഡ\nPosted by തഥാഗതന് at Sunday, August 20, 2006\nനന്നായിരിക്കുന്നു. അവസാനത്തെ ഖണ്ഡികയില് എല്ലാം കളഞ്ഞ് കുളിച്ചെങ്കിലും.\nതീവ്രമായ ഇതിവൃത്തമായിരുന്നു, അതു വരെ.\nഇനിയും വൈകിയിട്ടില്ല, തിരുത്തിയെഴുതാന് കഥാകാരന്റെ ആത്മാവ് സമ്മതിക്കുമെങ്കില് ആയിക്കൂടേ?\nജീവിതത്തില് ഉണ്ടായ ഒരു അനുഭവം ആണിത്. അതില് വെള്ളം ചേര്‍ക്കാന് മനസ്സ് വരുന്നില്ല..\nനന്നായിരിക്കുന്നു. ആരാ ഈ ആനി?\nഞാന് അത് പറയില്ല\nകുടുംബ കലഹം ഉണ്ടാകും\nമദന്‍ഗീര്, പുഷ്പ്‌വിഹാര്, അംബേദ്കര് ടെര്‍മിനല്...\nഎന്തിനാ സൂ ആനിയെക്കുറിച്ചു ചോദിക്കുന്നത്?\nആനിയെക്കുറിച്ചും ശ്രീദേവിയെക്കുറിച്ചും ഒന്നും ഇനി ചോദിക്കരുത്...\nഓര്‍മ്മക്കൂടിനകത്ത് ഞങ്ങള് ഒളിപ്പിച്ചു പാര്‍പ്പിച്ചിരിക്കുകയാണവരെയൊക്കെ...\nഭഗവാനെ അതാരാ ശ്രീദേവി\nഇനി ഇപ്പൊ ഇതും നമ്മടെ ആരെങ്കിലും ആണെന്ന് പറഞ്ഞ് എന്റെ ഭാര്യ വഴക്കിടാന് വന്നാല് അതിന്റെ ഉത്തരവാദിത്വം വിശ്വപ്രഭയ്ക്കാണ്\nഎന്റെ ഓഫീസും മദന്-ഗീറിനടുത്ത് ആയിരുന്നു. 22 പുഷ്പ്-വിഹാര്.\nവളരെ നന്നായി ഹിജഡകളെ ഇത്തിരി പേടി യോടെയാണ് ചിലര് പറയാറ്. ശെവന്തിയിലൂടെ അത് മാറി കിട്ടി.\nനല്ല എഴുത്ത്. ഏവൂരാന്മാഷ് പറഞ്ഞ പോലെ അവസാനത്തില് പെട്ടെന്ന് എന്തൊക്കെയോ സംഭവിച്ച പോലെ. ഫ്ലോയില് ഒരു ഭംഗം. അനുഭവം ആയത് കൊണ്ട് അങ്ങനെയിരിക്കട്ടെ.\n(മിക്കവരുടെ മനസ്സിലുമില്ലേ ഒരു ആനി? എന്റെ മന്‍സ്സ്സിലുണ്ട് എന്തായാലും :-))


അമര് ജവാന് ജ്യോതി....ധീരജവാന്മാർക്ക് വേണ്ടി ജ്വലിക്കുന്ന അനശ്വര ജ്വാല!! | Amar Jawan Jyoti-The Eternal Flame in Delhi: Interesting And Unknown Facts - Malayalam Nativeplanet\n»അമര് ജവാന് ജ്യോതി....ധീരജവാന്മാർക്ക് വേണ്ടി ജ്വലിക്കുന്ന അനശ്വര ജ്വാല!!\nUpdated: Friday, January 21, 2022, 19:53 [IST]\n1971 ലെ ഇന്ത്യ-പാക് യുദ്ധത്തിൽ വീരമൃത്യു വരിച്ച സൈനികരുടെ സ്മരണയ്ക്കായി കൊളുത്തിയ കെടാജ്വാലയാണ് അമർ ജവാൻ ജ്യോതി. ഇന്ത്യയുടെ നിത്വജ്വാല എന്നറിയപ്പെടുന്ന രാജ്യസ്നേഹമുണര്‍ത്തുന്ന ഈ സ്മാരകം ഓരോ ഭാരതീയനും ആദരവോടെ നോക്കിക്കാണുന്ന ഒന്നാണ്. തുടര്‍ച്ചയായി ജ്വലിച്ചു നിന്ന അന്‍പത് വര്‍ഷങ്ങള്‍ക്കു ശേഷം ജ്വാല കെടുത്താനൊരുങ്ങുന്നു എന്ന റിപ്പോര്‍ട്ടാണ് അമര് ജവാന് ജ്യോതിയെ വീണ്ടും വാര്‍ത്തകളില് നിറച്ചത്. തൊട്ടടുത്തുള്ള ദേശീയ യുദ്ധസ്മാരകത്തിലെ അഗ്നിജ്വാലയിൽ അമർ ജവാൻ ജ്യോതി ലയിപ്പിക്കുവാന് പോവുകയാണ് കേന്ദ്ര സര്‍ക്കാര്. അമര് ജവാന് ജ്യോതിയെക്കുറിച്ചും അതിന്റെ ചരിത്രം, പ്രത്യേകതകള്, വസ്തുതകള് തുടങ്ങിയ കാര്യങ്ങളെക്കുറിച്ച് വിശദമായി വായിക്കാം\nഡല്‍ഹിയില് ഇന്ത്യാ ഗേറ്റിനു തൊട്ടടുത്തുള്ള സ്മാരത്തിലാണ് ഇത് സ്ഥിതി ചെയ്യുന്നത്. 1971 ഡിസംബറിൽ ഇന്ത്യ-പാകിസ്ഥാൻ യുദ്ധത്തിന് ശേഷമാണിത് നിർമ്മിക്കുന്നത്. 1971ലെ ഇന്ത്യ-പാക് യുദ്ധത്തിൽ വീരമൃത്യു വരിച്ച സൈനികരുടെ സ്മരണയ്ക്കായി കത്തിച്ച കെടാദീപമാണ് അമർ ജവാൻ ജ്യോതി. വീരമൃത്യു വരിച്ച അജ്ഞാതരായ സൈനികർക്ക് ആദരാഞ്ജലികൾ അർപ്പിക്കുന്നതിനാണ് ഈ സ്മാരകം നിർമ്മിച്ചിരിക്കുന്നത്.\nഈ സ്മാരകത്തിൽ ഒരു മാർബിൾ പീഠം കാണാം. കറുത്ത മാര്‍ബിളിനാലാണ് ഇത് നിര്‍മ്മിച്ചിരിക്കുന്നത്. ഇതിൽ ഒരു ശവകുടീരം സ്ഥിതിചെയ്യുന്നു. ഇതിന് 4.5 മീറ്റർ ചതുരവും 1.29 മീറ്റർ ഉയരവുമുണ്ട്.\n"അമർ ജവാൻ" അതായത് അനശ്വര സൈനികൻ എന്ന് ശവകുടീരത്തിന്റെ നാല് വശങ്ങളിലും സ്വർണ്ണത്തിൽ ആലേഖനം ചെയ്തിട്ടുണ്ട്. മുകളിൽ, ഒരു എൽ 1 എ 1 സ്വയം ലോഡിംഗ് റൈഫിൾ സ്ഥാപിച്ചിരിക്കുന്നു.റൈഫിളിന്‍റെ ബാരല് താഴേക്ക് വരത്തക്ക വിധത്തിലാണ് ഇത് കുത്തിനിര്‍ത്തിയിരിക്കുന്നത്. മുകളിലായി ഒരു ആർമ്മി ഹെൽമറ്റും സ്ഥാപിച്ചിരിക്കുന്നു. ഹെൽമറ്റും റൈഫിളും യുദ്ധത്തിനിടെ ജീവൻ നഷ്ടപ്പെട്ട അജ്ഞാതനായ സൈനികന്റേതാണ്.\nഅമർ ജവാൻ ജ്യോതിയെ മുഴുവൻ സമയവും നിയന്ത്രിക്കുന്നത് കരസേന, വ്യോമ, ഇന്ത്യൻ നാവിക സേനയിൽ നിന്നുള്ള സൈനികരാണ്. ഇന്ത്യൻ സായുധ സേനയുടെ (കര, വ്യോമ, നാവിക സേന) മൂന്ന് പതാകകളും അവിടെ കാണാം. ഇന്ത്യൻ സായുധ സേനാ മേധാവികള് വിജയ് ദിവസിൽ ഇവിടെ ആദരാഞ്ജലികൾ അർപ്പിക്കുന്നു.\nറിപ്പബ്പിക് ദിനത്തിലെ വാർഷിക പരേഡ് ആരംഭിക്കുന്നതിന് മുമ്പ് എല്ലാ വർഷവും ഇന്ത്യൻ പ്രധാനമന്ത്രി അമർ ജവാൻ ജ്യോതി സന്ദർശിക്കാറുണ്ട്. ഇന്ത്യൻ സായുധ സേനയുടെ മൂന്ന് തലവന്മാരും അദ്ദേഹത്തോടൊപ്പം ചേരുന്നു. സൈനികരുടെ ബഹുമാനാർത്ഥം സ്മാരകത്തിൽ പുഷ്പചക്രങ്ങള് സമര്‍പ്പിക്കുന്നു.\nനേരത്തെ പറഞ്ഞതുപോലെ 1971 ഡിസംബറിലാണ് അമർ ജവാൻ ജ്യോതി സ്ഥാപിച്ചത്. 1979-ൽ അന്നത്തെ പ്രധാനമന്ത്രി ഇന്ദിരാഗാന്ധിയാണ് ഇത് ഉദ്ഘാടനം ചെയ്തത്. ഇന്ത്യയുടെ 23-ാം റിപ്പബ്ലിക് ദിനത്തിൽ അവർ സൈനികർക്ക് ഇവി‌ടെ ആദരാഞ്ജലി അർപ്പിച്ചു. അന്നുമുതൽ പ്രത്യേകാവസരങ്ങളില് പ്രധാനമന്ത്രിയും രാഷ്ട്രപതിയും ഈ കെട്ടിടം സന്ദർശിക്കുന്നത് പതിവാണ്.\nഅമർ ജവാൻ ജ്യോതിയിൽ ജ്വലിക്കുന്ന ജ്വാല വർഷം മുഴുവനും നിലനിൽക്കും. ശവകുടീരത്തിന്റെ ഇരുവശത്തും നാല് അഗ്നിജ്വാലകളുണ്ട്. വർഷം മുഴുവനും ഒരു തീജ്വാല മാത്രമേ കത്തുന്നുള്ളൂ. എന്നിരുന്നാലും, സ്വാതന്ത്ര്യദിനത്തിലും റിപ്പബ്ലിക് ദിനത്തിലും എല്ലാ തീജ്വാലകളും കത്തിക്കുന്നു. 2006 വരെ ദ്രവീകൃത പെട്രോളിയം വാതകമാണ് (എല്‍പിജി)തീജ്വാല നിലനിർത്താൻ ഉപയോഗിച്ചിരുന്നതെങ്കിലും പൈപ്പ് വഴിയുള്ള പ്രകൃതിവാതകം ഉപയോഗിച്ചാണ് ഇപ്പോൾ കത്തിക്കുന്നത്(സിഎന്‍ജി)\nഇന്ത്യാ ഗേറ്റിന് സമീപം\nന്യൂഡൽഹിയിലെ രാജ്പഥിൽ ഇന്ത്യ ഗേറ്റിന്റെ താഴെയായാണ് അമർ ജവാൻ ജ്യോതി സ്ഥിതി ചെയ്യുന്നത്. ഇന്ത്യാ ഗേറ്റ് 1921-ൽ എഡ്വിൻ ലൂട്ടിയൻസ് നിർമ്മിച്ചതാണ്, 1971 ജനുവരി 26-ന് അമർ ജവാൻ ജ്യോതി ഇന്ത്യാ ഗേറ്റിന് കീഴിൽ ചേർത്തു.\nദേശീയ യുദ്ധസ്മാരകത്തോട് യോജിപ്പിക്കുവാന്\nദേശീയ യുദ്ധസ്മാരകത്തിലെ അഗ്നിജ്വാലയിൽ അമർ ജവാൻ ജ്യോതി ലയിപ്പിക്കുവാനുള്ള കേന്ദ്രസര്‍ക്കാരിന്റെ തീരുമാനം വലിയ വിവാദമായിരിക്കുകയാണ്.\nസ്വതന്ത്ര ഇന്ത്യയിലെ സായുധ പോരാട്ടങ്ങളിൽ പോരാടിയ ഇന്ത്യൻ സൈന്യത്തിലെ സൈനികരെ ആദരിക്കാനും സ്മരിക്കാനും നിർമ്മിച്ച സ്മാരകമാണ് ദേശീയ യുദ്ധസ്മാരകം പാകിസ്ഥാൻ, ചൈന എന്നിവയുമായുള്ള സായുധ പോരാട്ടങ്ങളിലും 1961-ലെ ഗോവ യുദ്ധത്തിലും ഓപ്പറേഷൻ പവൻ, ഓപ്പറേഷൻ രക്ഷക് തുടങ്ങിയ മറ്റ് ഓപ്പറേഷനുകളിലും കൊല്ലപ്പെട്ട സായുധ സേനാംഗങ്ങളുടെ പേരുകൾ സ്മാരക ചുവരുകളിൽ സ്വർണ്ണ ലിപികളിൽ ആലേഖനം ചെയ്തിട്ടുണ്ട്. ഇന്ത്യാ ഗേറ്റ് സമുച്ചയത്തിൽ 40 ഏക്കറിലാണ് ഈ സ്മാരകം സ്ഥിതി ചെയ്യുന്നത്.\nRead more about: india delhi monuments history


Emalayalee.com - പെണ്ണുകെട്ടിന് പണപ്പിരിവ് - ജെ.മാത്യൂസ്\nപെണ്ണുകെട്ടിന് പണപ്പിരിവ് - ജെ.മാത്യൂസ്\nAMERICA 08-Jun-2012 ജെ.മാത്യൂസ്\nഅമേരിക്കയിലെ ചില മലയാളിസംഘടനകള്, കേരളത്തിലെ പാവപ്പെട്ട സ്ത്രീകളുടെ വിവാഹനടത്തിപ്പിനു വേണ്ടി പണപ്പിരിവ് നടത്താറുണ്ട്. ഈ വാര്‍ത്ത ഫോട്ടോ സഹിതം പ്രസിദ്ധീകരിക്കുന്നതില് അതീവതല്‍പരരാണ് മാധ്യമങ്ങള്. പ്രഥമദൃഷ്ട്യാ ആദരണീയമായി തോന്നുന്ന ഈ ജീവകാരുണ്യപ്രവര്‍ത്തനം, ഫലത്തില് വരുത്തിവയ്ക്കുന്ന അനര്‍ത്ഥങ്ങള് ദൂരവ്യാപകമാണ്. പിരിച്ചെടുക്കുന്ന പണംകൊണ്ട് ഏതാനും സ്ത്രീകളെ വിവാഹിതരാക്കാന് കഴിയുമെന്നുള്ളതു ശരിതന്നെ. പക്ഷേ, അതുകൊണ്ടു പരിഹരിക്കപ്പെടുന്നതല്ല സത്രീധന(ഗിഫ്റ്റ്)സമ്പ്രദായം വരുത്തിവയ്ക്കുന്ന ദുരന്തങ്ങള്.\nസത്രീധന(ഗിഫ്റ്റ്)സമ്പ്രദായം സമൂഹത്തിന്റെ സാംസ്‌കാരിക ജീര്‍ണ്ണതയാണ്. അത് സ്ത്രീ സ്വാതന്ത്ര്യത്തെ അവഗണിക്കുന്നു. ഭാര്യാപദവിക്ക് നിയന്ത്രണം കല്‍പിക്കുന്നു. മാതൃത്വത്തെ തന്നെ അവഹേളിക്കുന്നു. കുടുംബങ്ങളെ സാമ്പത്തികമായി തകര്‍ക്കുന്നു. ബന്ധങ്ങളെ പിടിച്ചുലയ്ക്കുന്നു. അനേകായിരം ആത്മഹത്യകള്‍ക്കും കൊലപാതകങ്ങള്‍ക്കും കാരണമായിട്ടുണ്ട് ഈ ദുരാചാരം. ഈ ദുരന്തങ്ങള് ഒഴിവാക്കാന്, 1961-ല് സ്ത്രീധനം കൊടുക്കല്-വാങ്ങള് നിരോധിക്കപ്പെട്ടിട്ടുണ്ട്. പക്ഷേ, എല്ലാ ദുര്‍ഗുണങ്ങളോടുംകൂടി ഗിഫ്റ്റ് എന്ന ഓമനപേരില് ഇന്നും സ്ത്രീധന സമ്പ്രദായം നിലനില്‍ക്കുന്നു.\nഗിഫ്റ്റ് ആഭരണങ്ങള്, ആഘോഷങ്ങള് എന്നിങ്ങനെ ആചാരങ്ങള് പലതാണ. വസ്തുക്കള് വിറ്റും ഈടുവച്ച് കടംവാങ്ങിയും ബ്ലെയ്ഡ് കമ്പനികള്‍ക്ക് അടിമപ്പെട്ടും പണം സംഘടിപ്പിക്കുന്ന പെണ്‍വീട്ടുകാര് കടച്ചുഴിയിലേക്കു താഴുന്നു. അതിന്റെ ദുഃഖഭാരവും പേറിക്കൊണ്ടാണ് നവവധു ഭതൃഗൃഹത്തിലേക്ക് പുറപ്പെടുന്നത്.\nഇത്തരം പല കുടുംബങ്ങളെയും അവരുടെ ബന്ധുക്കളും സുഹൃത്തുക്കളുംകൂടി കഴിവുപോലെ സഹായിക്കാറുണ്ട്. വ്യക്തപരമായ ആ കാരുണ്യപ്രവര്‍ത്തനം പ്രശംസനീയമാണ്. പക്ഷേ, സാമൂഹ്യ-സാംസ്‌കാരിക സംഘടനകള് നടത്തുന്ന ജീവകാരുണ്യ പ്രവര്‍ത്തനങ്ങള് സാമൂഹ്യ-സാംസ്‌കാരിക പുരോഗതിക്കും ക്ഷേമത്തിനും പ്രേരകശക്തിയാകണം. പെണ്ണുകെട്ടിനു പണം പിരിച്ചുകൊടുക്കുന്ന സംഘടനകള് ദുരന്തം പതിയിരിക്കുന്ന സ്ത്രീധനസമ്പ്രദായത്തെ പരോക്ഷമായി അംഗീകരിക്കുകയും നിലനിര്‍ത്തുകയുമാണ്. ഇന്‍ഡ്യാഗവണ്‍മെന്റ് നിരോധിച്ചിട്ടുള്ള അപരിഷ്‌കൃതമായ ഒരാചാരമാണിതെന്നോര്‍ക്കണം.\nപാരമ്പര്യത്തിന്റെയും അനുകരണഭ്രമത്തിന്റെയും ദുരഭിമാനത്തിന്റെയും സ്വാധീനവലയത്തില് നിന്ന് കേരളീയര് വിമുക്തരാകണം. അല്ലെങ്കില് ചെന്നുവീഴുന്നത് കടക്കെണിയിലാണ്. അത് അവരെ മദ്യപാനത്തിനും, അമിതഭക്തിക്കും ആത്മഹത്യക്കുപോലും പ്രേരിപ്പിക്കും. ഇതില്‍നിന്ന് വിമുക്തമാകാന് ചിന്താഗതിയില് പരിവര്‍ത്തനമുണ്ടാകണം. അതിനുള്ള പ്രചോദനമാണ്. അമേരിക്കയിലെ സാംസ്‌കാരിക സംഘടനകളില് നിന്നും കേരളത്തിലെ യുവതീയുവാക്കള്‍ക്കു ലഭിക്കേണ്ടത്. അമേരിക്കന് ജീവിതത്തിലെ ചില നല്ല ഘടകങ്ങള്(ഗുണകരമായവ മാത്രം) കേരളീയര്‍ക്കും സ്വീകാര്യമാണ്. അതിലൊന്നാണ് സ്ത്രീധന സമ്പ്രദായത്തോടുല്‌ള അമേരിക്കന് യുവജനങ്ങളുടെ നിസ്സംഗത.\n“കെട്ടണമെങ്കില് കെട്ടുകാണം കിട്ടണം” എന്നു വ്യവസ്ഥ പറയുന്ന പുരുഷനോട്, “അതിന് വേറെ ആളെ നോക്കണം” എന്നുറപ്പിച്ചു പറയാനുള്ള നെഞ്ചുറപ്പ് കേരളത്തിലെ യുവതികള്‍ക്കുണ്ടാകണം. സ്വന്തം കുടുംബത്തെ സാമ്പത്തിക ബാധ്യതയുടെ ചുഴിയില് താഴ്ത്തിയ സ്ത്രീയെ അല്ല, കുടുംബാംഗങ്ങള് സന്തോഷത്തോടെ അനുഗ്രഹിച്ചയക്കുന്ന സ്വതന്ത്രയായ സ്ത്രീയെയാണ് തനിക്ക് വധുവായി വേണ്ടതെന്ന് നട്ടെല്ലു നിവര്‍ത്തി പറയാനുള്ള പാരുഷം യുവാക്കള്‍ക്കുണ്ടാകണം. ഇത്തരം നവീന വീക്ഷണങ്ങള്‍ക്ക് ഊര്‍ജ്ജം പകരുന്ന സന്ദേശങ്ങളാണ് അമേരിക്കയിലെ സാംസ്‌കാരിക സംഘടനകളില് നിന്നും ലഭിക്കേണ്ടത്; സാമൂഹ്യജീര്‍ണ്ണത നിലനിര്‍ത്താന് പിരിച്ചെടുത്തു നല്‍കാനുള്ള പണമല്ല. ഒന്നു കെട്ടിച്ചുകിട്ടാന് പിരിവുകാശിനു വേണ്ടി കൈനീട്ടി നില്‍ക്കുന്ന അനാഥരാണ് കേരളത്തിലെ വനിതകള് എന്ന് തെറ്റിദ്ധരിക്കരുത്.\nഅമേരിക്കയിലെ മലയാളിസംഘടനകള് സശ്രദ്ധം പഠിച്ച് പരിഹരിക്കേണ്ട ഒരു സാമൂഹ്യപ്രശ്‌നം അവര്‍ക്കിടയില് തന്നെയുണ്ട്. വിവാഹപ്രായം(?)കഴിഞ്ഞിട്ടും അവിവാഹിതരായി കഴിയുന്ന നിരവധി യുവതികള് അമേരിക്കയിലെ മലയാളി സമൂഹത്തിലുണ്ട്. കാരണം പലതായിരിക്കാം. അവരുടെ വ്യക്തിത്വത്തിനും ആത്മാഭിമാനത്തിനും കോട്ടം തട്ടാത്ത വിധത്തില്, അവരുടെ കാര്യം മാന്യമായി കൈകാര്യം ചെയ്യാന് മലയാളിസംഘടനകള് ആദ്യം ശ്രമിക്കട്ടെ. മഴ ഇവിടെത്തന്നെ പെയ്യുമ്പോള്, കുടചൂടിക്കാന് കടല് കടന്ന് അക്കരക്കെന്തിനു പോകണം!


നടിയെ ആക്രമിച്ച കേസ്: പൊലീസിനെതിരെ രൂക്ഷവിമര്‍ശനവുമായി കോടതി; അന്വേഷണം തിരക്കഥ പോലെ നീളുകയാണോ? | Reporter Live\nBy Web Desk\tSeptember 13, 2017 2:57 pm A+ A-\nകൊച്ചി: നടിയെ തട്ടിക്കൊണ്ടുപോയി ആക്രമിച്ച കേസിലെ അന്വേഷണസംഘത്തിന് ഹൈക്കോടതിയുടെ രൂക്ഷവിമര്‍ശനം. കേസിന്റെ അന്വേഷണം തിരക്കഥ പോലെയാണോയെന്ന് കോടതി ചോദിച്ചു. വാര്‍ത്തകള് സൃഷ്ടിക്കാന് വേണ്ടിയാകരുത് അന്വേഷണം എന്ന് അഭിപ്രായപ്പെട്ട കോടതി അന്വേഷണം രണ്ടാഴ്ചയ്ക്കകം പൂര്‍ത്തിയാക്കാന് നിര്‍ദ്ദേശം നല്‍കി. കേസുമായി ബന്ധപ്പെട്ട് സംവിധായകന് നാദിര്‍ഷ സമര്‍പ്പിച്ച മുന്‍കൂര് ജാമ്യഹര്‍ജി പരഗിണിക്കവെയായിരുന്നു കോടതി പൊലീസിനെതിരെ ആഞ്ഞടിച്ചത്. ഈ മാസം 15 ന് രാവിലെ 10 മണിക്ക് ചോദ്യം ചെയ്യലിന് ഹാജരാകാന് കോടതി നാദിര്‍ഷായോട് നിര്‍ദ്ദേശിച്ചു. നാദിര്‍ഷയുടെ മുന്‍കൂര് ജാമ്യഹര്‍ജി പരിഗണിക്കുന്നത് ഈ മാസം 18 ലേക്ക് മാറ്റിവെച്ചു.


sameera reddy postedathrowback picture and reveals about its editing - Malayalam Filmibeat\n11 min ago സണ്ണി വെയിന് നായകനാവുന്ന അനുഗ്രഹീതന് ആന്റണിയുടെ ട്രെയിലര് പുറത്ത് വിട്ട് മെഗാസ്റ്റാര് മമ്മൂട്ടി\n12 min ago ഒരാഴ്ചയായി കിട്ടിയ ഭാഗ്യമാണിത്, പുതിയ സന്തോഷം പങ്കുവെച്ച് മഞ്ജു പത്രോസ്\n24 min ago ദിവ്യ ഉണ്ണിയുടേയും അരുണിന്റേയും സന്തോഷം, ആശംസ അറിയിച്ചവര്‍ക്ക് നന്ദിയുമായി താരം, ചിത്രങ്ങള് വൈറല്\n33 min ago തന്നെ കാണാന് കൊള്ളില്ലെന്ന് പറഞ്ഞവര്‍ക്ക് മുന്നില് ദുല്‍ഖര് സല്‍മാന്റെ നായികയായി; വിശേഷങ്ങള് പറഞ്ഞ് ഗൗതമി\nNews ജോസ് വന്നത് എല്‍ഡിഎഫിന് ഗുണമായെന്ന് കാനം, എന്‍സിപി തര്‍ക്കത്തെ കുറിച്ച് പറഞ്ഞത് ഇങ്ങനെ\nതെന്നിന്ത്യന് സിനിമാ പ്രേമികളുടെ ഇഷ്ടനായികമാരില് ഒരാളാണ് സമീറ റെഡ്ഡി. നടിപ്പിന് നായകന് സൂര്യയുടെ വാരണം ആയിരം എന്ന ചിത്രത്തിലൂടെയാണ് നടി പ്രേക്ഷകര്‍ക്ക് കൂടുതല് പ്രിയങ്കരിയായത്. വാരണം ആയിരത്തിലെ മേഘ്‌ന എന്ന കഥാപാത്രം നടിയുടെതായി ഏറെ ശ്രദ്ധിക്കപ്പെട്ടിരുന്നു. തെന്നിന്ത്യന് ഭാഷകള്‍ക്ക് പുറമെ ഹിന്ദിയിലും ബംഗാളിയിലുമെല്ലാം അഭിനയിച്ച താരമാണ് സമീറ. വിവാഹ ശേഷം സിനിമയില് അത്ര സജീവമല്ലെങ്കിലും സോഷ്യല് മീഡിയയില് തന്റെ പുതിയ വിശേഷങ്ങള് പങ്കുവെച്ച് എത്താറുണ്ട് താരം.\nകുടുംബത്തിനൊപ്പമുളള വിശേഷങ്ങള് നടി ഇന്‍സ്റ്റഗ്രാമിലും മറ്റും പോസ്റ്റ് ചെയ്യാറുണ്ട്. പ്രസവശേഷം ശരീരഭാരം വര്‍ധിച്ചതിനെ തുടര്‍ന്നുണ്ടായ ബോഡി ഷെയിമിങ്ങിനെ കുറിച്ചെല്ലാം സമീറ റെഡ്ഡി മനസുതുറന്നിരുന്നു. ആ സമയത്തെല്ലാം സ്ത്രീകളില് നിന്നുപോലും പരിഹാസ വാക്കുകള് കേട്ടിരുന്നുവെന്ന് സമീറ പറഞ്ഞിരുന്നു. ഇതെല്ലാം തന്നെ ഏറെ വിഷമിപ്പിച്ചു എന്നും നടി വെളിപ്പെടുത്തി.\nഎന്നാല് പിന്നീട് മേക്കപ്പൊന്നുമില്ലാതെ തന്റെ യഥാര്‍ത്ഥ മുഖവും രൂപവും കാണിച്ചുകൊണ്ടുളള നടിയുടെ ചിത്രങ്ങളും വീഡിയോകളുമെല്ലാം ശ്രദ്ധേയമായിരുന്നു. വിമര്‍ശനങ്ങളും കളിയാക്കലുമായി എത്തുന്നവര്‍ക്കെല്ലാം വായടപ്പിക്കുന്ന മറുപടിയാണ് സമീറ റെഡ്ഡി നല്‍കാറുളളത്. സിനിമകള്‍ക്ക് പുറമെ ഒരുകാലത്ത് മോഡലിംഗ് രംഗത്തും സജീവമായ താരമായിരുന്നു സമീറ റെഡ്ഡി.\nഅതേസമയം നടിയുടെതായി വന്ന പുതിയ ഇന്‍സ്റ്റഗ്രാം പോസ്റ്റ് സോഷ്യല് മീഡിയയില് വൈറലായിരുന്നു. ഇത്തവണ സിനിമയിലും മോഡലിങ്ങിലും സജീവമായിരുന്ന കാലത്ത് എടുത്ത ഒരു ചിത്രം പങ്കുവെച്ചുകൊണ്ടാണ് നടി എത്തിയത്. ഇമേജ് എഡിറ്റിങ്ങ് സോഫ്ട് വെയറുകളുടെ സഹായത്തിലാണ് ഈ ചിത്രങ്ങളെല്ലാം തയ്യാറാക്കുന്നതെന്ന് തന്റെ പോസ്റ്റിലൂടെ സമീറ പറയുന്നു.\nഈ ചിത്രത്തില് നീര്‍ച്ചുഴികളും മുഖക്കുരവും നിങ്ങള്‍ക്ക് കാണാന് കഴിയുന്നുണ്ടോ എന്ന് നടി ചോദിക്കുന്നു. വയറില് തൂങ്ങിക്കിടക്കുന്ന ചര്‍മം കാണുന്നുണ്ടോ. യഥാര്‍ത്ഥത്തിലുളള താടിയെല്ലും അരക്കെട്ടും കാണാന് സാധിക്കുന്നുണ്ടോ. എന്റെ ഏത് ശരീരഭാഗമാണ് ഈ ചിത്രത്തില് ടച്ച് അപ്പ് ചെയ്യാത്തത്. ഉത്തരം പറയാം. എന്റെ ശരീരത്തില എല്ലാ ഭാഗങ്ങള് വ്യത്തിയാക്കുകയും വലിക്കുകയും മെലിയിക്കുകയും ചെയ്തിട്ടുണ്ട്.\nഎന്റെ കൈയ്യില് എഡിറ്റ് ചെയ്യാത്ത യഥാര്‍ത്ഥ ചിത്രം ഇപ്പോഴുമുണ്ടായിരുന്നെങ്കില് എന്നാഗ്രഹിക്കുകയാണ്. എന്റെ ശരീരം എങ്ങിനെയാണോ അങ്ങനെ അതിന് സ്‌നേഹിക്കാന് എനിക്കല്‍പ്പം സമയം എടുക്കേണ്ടി വന്നു. നിങ്ങളെ ആനന്ദിപ്പിക്കാന് നിങ്ങള്‍ക്ക് മാത്രമേ കഴിയൂ. സമീറ റെഡ്ഡി തന്റെ ഇന്‍സ്റ്റഗ്രാം പേജില് കുറിച്ചു.\n2002ല് പുറത്തിറങ്ങിയ ബോളിവുഡ് ചിത്രം മേനേ ദില് തുജ്‌കോ ദിയാ എന്ന സിനിമയിലൂടെ അരങ്ങേറ്റം കുറിച്ച താരമാണ് സമീറ റെഡ്ഡി. പിന്നാലെ ഹിന്ദിക്കൊപ്പം തെന്നിന്ത്യന് ഭാഷകളിലും സജീവമാവുകയായിരുന്നു നടി. മലയാളത്തില് ഒരു നാള് വരും എന്ന ചിത്രത്തിലും നടി അഭിനയിച്ചിരുന്നു. മോഹന്‍ലാലും ശ്രീനിവാസനുമാണ് ചിത്രത്തില് പ്രധാന വേഷങ്ങളില് എത്തിയത്.\nsameera reddy postedathrowback picture and reveals about its editing


4malayalees - യുകെയില് ഭീതി പടര്‍ത്തി പുതിയ ലൈംഗിക രോഗം; മൈകോപ്ലാസ്മ ജെനിലാലിയം ബാധിച്ചാല് സ്ത്രീകളുടെ പ്രത്യുല്‍പാദന ശേഷി പോലും ഇല്ലാതാവും; സുരക്ഷിതമല്ലാത്ത ലൈംഗിക ബന്ധത്തിലൂടെ പകരുന്ന രരോഗം മിക്കവാറും ലക്ഷണങ്ങള് പ്രകടിപ്പിക്കാറില്ല\nയുകെയില് ഭീതി പടര്‍ത്തി പുതിയ ലൈംഗിക രോഗം; മൈകോപ്ലാസ്മ ജെനിലാലിയം ബാധിച്ചാല് സ്ത്രീകളുടെ പ്രത്യുല്‍പാദന ശേഷി പോലും ഇല്ലാതാവും; സുരക്ഷിതമല്ലാത്ത ലൈംഗിക ബന്ധത്തിലൂടെ പകരുന്ന രരോഗം മിക്കവാറും ലക്ഷണങ്ങള് പ്രകടിപ്പിക്കാറില്ല\nസ്ത്രീകളുടെ പ്രത്യുല്‍പാദനക്ഷമതയെ ഇല്ലാതാക്കുന്ന ഒരു പ്രത്യേക തരത്തിലുള്ള ലൈംഗിക രോഗം യുകെ അടക്കമുള്ള ചില രാജ്യങ്ങളില് പടര്‍ന്ന് പിടിക്കുന്നുവെന്ന് ഏറ്റവും പുതിയ ആരോഗ്യ മുന്നറിയിപ്പ്. മൈകോപ്ലാസ്മ ജെനിലാലിയം അഥവാ എംജി എന്നാണിത് അറിയപ്പെടുന്നത്. ഇതിന് പ്രത്യേകിച്ച് ലക്ഷണങ്ങളൊന്നുമുണ്ടാകില്ലെങ്കിലും ഇത് കടുത്ത അസ്വസ്ഥത ഉണ്ടാക്കുന്ന രോഗമാണെന്നാണ് ആരോഗ്യവിദഗ്ധര് മുന്നറിയിപ്പേകുന്നത്.\nഇത് ബാധിച്ച് നേരാം വണ്ണം ചികിത്സിച്ചില്ലെങ്കില് അത് ആന്റിബയോട്ടിക്‌സുകളെ പ്രതിരോധിക്കാന് പ്രാപ്തി നേടുമെന്നും വിദഗ്ദര് മുന്നറിയിപ്പേകുന്നു. ഇതിനെ തുടര്‍ന്ന് ദി ബ്രീട്ടിഷ് അസോസിയേഷന് ഓഫ് സെക്ഷ്വല് ഹെല്‍ത്ത് ആന്‍ഡ് എച്ച്‌ഐവി പുതിയ അഡൈ്വസ് ലോഞ്ച് ചെയ്തിട്ടുണ്ട്. എംജി എങ്ങനെ തിരിച്ചറിയാമെന്നും ചികിത്സിക്കാമെന്നും ഇതിന്റെ മാര്‍ഗനിര്‍ദേശത്തില് എടുത്ത് കാട്ടുന്നുണ്ട്. പുരുഷന്‍മാരുടെ മൂത്രദ്വാരത്തില് പൊള്ളലേറ്റത് പോലുള്ള അസ്വസ്ഥതയുണ്ടാക്കുന്ന രോഗമാണ് എംജി. ബാക്ടീരിയയാണിതിന് വഴിയൊരുക്കുന്നത്.\nഇതിനെ തുടര്‍ന്ന് ലിംഗത്തില് നിന്നും സ്രവം പുറത്തേക്ക് വരുകയും മൂത്രം ഒഴിക്കുമ്പോള് കടുത്ത വേദനയുണ്ടാവുകയും ചെയ്യും. സ്ത്രീകള്‍ക്ക് ഈ രോഗം ബാധിച്ചാല് പ്രത്യുല്‍പാദന അവയവങ്ങളില് കടുത്ത വേദനയും പൊളളലും നീറ്റലുമുണ്ടാക്കും. ഇതിനെ തുടര്‍ന്ന് പനിക്കും കടുത്ത രക്തസ്രാവത്തിനും വഴിയൊരുക്കും. സുരക്ഷിതമല്ലാത്തലൈംഗിക ബന്ധത്തിലൂടെ ഇത് ഒരാളില് നിന്നും മറ്റൊരാളിലേക്ക് പകരാന് സാധ്യതയുണ്ട്.\nഈ രോഗം പ ടരുന്നത് തടയാന് കോണ്‍ഡം ഉപയോഗിക്കുന്നതിലൂടെ സാധിക്കുന്നതാണ്. എംജി ബാധിച്ചാല് എപ്പോഴും രോഗലക്ഷണങ്ങള് ഉണ്ടാവില്ലെന്നത് ഇത് നേരത്തെ തിരിച്ചറിയുന്നതിന് വെല്ലുവിളി നേരിടുന്നുണ്ട്. ഇത് കടുത്ത ആശങ്കയുണ്ടാക്കുന്ന കാര്യമാണെന്നാണ് ദി ബ്രീട്ടിഷ് അസോസിയേഷന് ഓഫ് സെക്ഷ്വല് ഹെല്‍ത്ത് ആന്‍ഡ് എച്ച്‌ഐവി പ്രതികരിച്ചിരിക്കുന്നത്. എംജി തിരിച്ചറിയുന്നതിനുള്ള ടെസ്റ്റുകള് സമീപകാലത്ത് വികസിപ്പിച്ചിട്ടുണ്ടെങ്കിലും എന്നാല് എല്ലാ ക്ലിനിക്കുകളിലും ഇത് ലഭ്യമല്ലെന്നത് പ്രശ്‌നമാകുന്നുണ്ട്. ഇതിനാല് നിരവധി ഡോക്ടര്‍മാര്‍ക്ക് റിസല്‍ട്ട് ലഭിക്കുന്നതിനായി സാമ്പിളുകള് പബ്ലിക്ക് ഹെല്‍ത്ത് ഇംഗ്ലണ്ടിന്റെ ലബോറട്ടറിയിലേക്ക് അയക്കേണ്ടി വരുന്നുണ്ട്. ഇത് ആന്റിബയോട്ടിക്‌സു കൊണ്ട് ചികിത്സിക്കാമെങ്കിലും പരിധി വിട്ടാല് ഇത് മരുന്നുകളെ പ്രതിരോധിക്കാറുണ്ട്.


കാസര്‍ഗോഡ് തെരുവുനായയുടെ ആക്രമണം: 15 പേര്‍ക്ക് കടിയേറ്റു – Chandrika Daily\nBy chandrika Sunday June 10, 2018 13:58 pm\nകാസര്‍ഗോഡ് തെരുവുനായയുടെ ആക്രമണം: 15 പേര്‍ക്ക് കടിയേറ്റു\nകാസര്‍ഗോഡ്: കാസര്‍ഗോഡ് നഗരത്തില് 15 പേര്‍ക്ക് തെരുവ് നായയുടെ കടിയേറ്റു. ഞായറാഴ്ച രാവിലെയാണ് സംഭവമുണ്ടായത്. പരിക്കേറ്റവരെ കാസര്‍ഗോഡ് ജനറല് ആസ്പത്രിയില് പ്രവേശിപ്പിച്ചു. പേപ്പട്ടിയെന്നു സംശയിക്കുന്ന പട്ടിയെ നാട്ടുകാര്…\nകാസര്‍ഗോഡ്: കാസര്‍ഗോഡ് നഗരത്തില് 15 പേര്‍ക്ക് തെരുവ് നായയുടെ കടിയേറ്റു. ഞായറാഴ്ച രാവിലെയാണ് സംഭവമുണ്ടായത്. പരിക്കേറ്റവരെ കാസര്‍ഗോഡ് ജനറല് ആസ്പത്രിയില് പ്രവേശിപ്പിച്ചു. പേപ്പട്ടിയെന്നു സംശയിക്കുന്ന പട്ടിയെ നാട്ടുകാര് തല്ലിക്കൊല്ലുകയും ചെയ്തു.


"സിദ്ദിഖ്-ലാൽ കൂട്ടുകെട്ടിൽ ഇനിയൊരു മലയാള ചിത്രം ഉണ്ടാവില്ല" കൃത്യമായ കാരണങ്ങൾ വെളിപ്പെടുത്തി "ലാൽ" മനസ്സുതുറക്കുന്നു !!\nമലയാള സിനിമയ്ക്ക് എന്നും അഭിമാനമായ നേട്ടം തന്നെയാണ് സിദ്ദിഖ്-ലാൽ കൂട്ടുകെട്ട്.\nഇരുവരും ഒന്നിച്ച് തിരക്കഥയെഴുതി സംവിധാനം ചെയ്ത ചിത്രങ്ങൾ മലയാള സിനിമയ്ക്ക് ഒരു സുവർണകാലം തന്നെയാണ് തീർത്തത്. എവർഗ്രീൻ സിനിമകളുടെ പട്ടികയിൽ എന്നും സിദ്ദിഖ്-ലാൽ കൂട്ടുകെട്ടിൽ പിറന്ന സിനിമകൾ എന്നും ഉണ്ടാകും എന്ന കാര്യത്തിൽ എല്ലാ മലയാളി പ്രേക്ഷകർക്കും ഒരു യാതൊരു സംശയവുമില്ല. ധാരാളം മികച്ച സിനിമകൾ ഈ കൂട്ടുകെട്ടിൽ പിറന്നു എന്നാൽ പിന്നീട് അതുണ്ടായില്ല, ഇവരും ഒന്നിച്ച് വീണ്ടുമൊരു ചിത്രം ഏതൊരു മലയാളി പ്രേക്ഷകരുടെയും ആഗ്രഹം കൂടിയാണത്. എന്നാൽ എല്ലാ പ്രതീക്ഷകൾക്കും വിപരീതമായി സംവിധായകനും നടനുമായ ലാൽ തന്നെ തന്റെ അഭിപ്രായം തുറന്നു പറഞ്ഞിരിക്കുന്നു. സിദ്ദിഖ്-ലാൽ സിനിമകളെ ഇഷ്ടപ്പെടുന്ന ഏതൊരു പ്രേക്ഷകനും വളരെ നിരാശാജനകമായിരുന്നു അദ്ദേഹത്തിന്റെ പ്രതികരണം. മനോരമയ്ക്ക് നൽകിയ അഭിമുഖത്തിലാണ് താരം സിദ്ദിഖുമായുള്ള സൗഹൃദത്തെക്കുറിച്ച് സിനിമകളെക്കുറിച്ചും തുറന്നുപറഞ്ഞത്. സിദ്ദിഖിനൊപ്പം ഇനി ഒരു സിനിമയ്ക്ക് സാധ്യതയില്ലയെന്നും തങ്ങൾ തമ്മിലുള്ള അകലം ഇപ്പോൾ വളരെ വലുതാണെന്നും ആണ് അദ്ദേഹം വെളിപ്പെടുത്തി. തങ്ങൾക്കിടയിൽ ഉള്ള കെമിസ്ട്രി എപ്പോഴോ നഷ്ടപ്പെട്ടു പോയിട്ടുണ്ടെന്നും തങ്ങൾ ഇപ്പോൾ ഇടപെടുന്ന ആളുകളും സംസാരിക്കുന്ന വിഷയങ്ങളും വേറെയാണെന്നും തങ്ങൾ ഒരുമിച്ച് അവസാനമായി പ്രവർത്തിച്ച ‘കിംഗ് ലയർ’ എന്ന ചിത്രത്തിലൂടെ കാര്യങ്ങൾ എല്ലാം പൂർണമായും ബോധ്യപ്പെട്ടു എന്നും ലാൽ വ്യക്തമാക്കി.\nഇനിയൊരു രണ്ടു വർഷം ഒരുമിച്ച് ഇരുന്നാൽ പോലും മുൻപ് തങ്ങൾ ചെയ്ത റാംജിറാവു ഗോഡ്ഫാദർ പോലുള്ള ഒരു സിനിമ ചെയ്യാൻ കഴിയുമെന്ന് തോന്നുന്നില്ല എന്നും അപ്പോൾ തങ്ങൾക്കിടയിൽ പരസ്പര ബഹുമാനമാണ് ഉള്ളതെന്നും സൗഹൃദത്തിന് വലിയ മാറ്റം വന്നിരിക്കുന്നു എന്നും അദ്ദേഹം തുറന്നു പറഞ്ഞു. നിലവിൽ തമ്മിൽ കാണാറുള്ളത് വല്ല വിവാഹച്ചടങ്ങുകൾക്ക് മാത്രമായി കഴിഞ്ഞിരിക്കുന്നു എന്നും സംസാരിക്കുന്നതുപോലും തേച്ചുമിനുക്കിയ ഭാഷയിലാണ് എന്നും ലാൽ വെളിപ്പെടുത്തി.\nസൗഹൃദം സിനിമാ സിനിമാ ലോകത്ത് എത്ര വലിയ മാറ്റങ്ങൾ കൊണ്ടുവരാൻ സാധിക്കും എന്ന് തെളിയിച്ച രണ്ട് കലാകാരന്മാരാണ് സിദ്ദിഖ്-ലാൽ.\nഇരുവരും ആദ്യമായി ഒരുമിച്ച് സംവിധാനം ചെയ്ത റാംജി റാവു സ്പീക്കിംഗ് എന്ന ചിത്രം മികച്ച വിജയം നേടിയതോടെ ഇരുവരുടെയും കൂട്ടുകെട്ടിൽ പിറന്ന ചിത്രങ്ങൾക്ക് മലയാള സിനിമയിൽ വലിയ സ്വീകാര്യത തന്നെയാണ് പിന്നീട് ലഭിച്ചത്. ഗോഡ്ഫാദർ, ഹരിഹർനഗർ, കാബൂളിവാലാ, വിയറ്റ്നാം കോളനി, മാന്നാർ മത്തായി സ്പീക്കിംഗ്, തുടങ്ങി മലയാള സിനിമയിലെ നാഴികക്കല്ലായി തന്നെ നിലകൊള്ളുന്ന നിരവധി ചിത്രങ്ങൾ. ഇനി ആ കൂട്ടുകെട്ടിൽ മലയാളികൾക്ക് ഒരു സിനിമ കാണാനുള്ള അവസരം ഇനി ഉണ്ടാവുകയില്ല അതിനുള്ള സാധ്യതകൾ എല്ലാം അസ്തമിച്ചിരിക്കുന്നു.\nമലയാളികളുടെ സൈബർ ആക്രമണം നേരിട്ടു…, എന്നാൽ കേരളത്തിന്റെ അതിജീവന പ്രവർത്തനങ്ങളിൽ മുൻപന്തിയിൽ തന്നെയുണ്ട് ഈ താരം !!


നികുതിയിലും ഒന്നാമന് സല്‍മാന്; ഈ സാമ്പത്തിക വര്‍ഷം അടച്ച തുക -\nനികുതിയിലും ഒന്നാമന് സല്‍മാന്; ഈ സാമ്പത്തിക വര്‍ഷം അടച്ച തുക\nMarch 23, 2017, 3:02 pm\nMarch 23, 2017, 3:11 pm\nമുന്‍കൂര് നികുതി അടയ്ക്കുന്ന ബോളിവുഡ് പ്രശസ്തരുടെ പട്ടികയില് ഒന്നാമത് സല്‍മാന് ഖാന്. ആമിര്‍ഖാന്, അക്ഷയ്കുമാര്, ഹൃത്വിക് റോഷന് എന്നിവരെ പിന്‍തള്ളിയാണ് സല്‍മാന് ഒന്നാം സ്ഥാനത്ത് എത്തിയത്. 2016- 17 സാമ്പത്തിക വര്‍ഷത്തിലെ കണക്കുകളാണ് ആദായ നികുതി വകുപ്പ് പുറത്തുവിട്ടത്.\n2016-17 സാമ്പത്തിക വര്‍ഷത്തെ കണക്ക് പ്രകാരം, 44.5 കോടി രൂപയാണ് സല്‍മാന് ഖാന് മുന്‍കൂര് നികുതി അടച്ചത്. 30.2 കോടി രൂപയായിരുന്നു കഴിഞ്ഞ വര്‍ഷം സല്‍മാന് മുന്‍കൂര് നികുതി അടച്ച തുക. കഴിഞ്ഞ വര്‍ഷം പ്രദര്‍ശനത്തിനെത്തിയ അദ്ദേഹത്തിന്റെ സുല്‍ത്താന് എന്ന സിനിമ ബോളിവുഡിലെ എക്കാലത്തേയും വലിയ ഹിറ്റുകളില് ഒന്നായാണ് വിശേഷിപ്പിക്കപ്പെടുന്നത്. ആഗോളതലത്തില് 500 കോടി രൂപയാണ് ചിത്രം വാരിക്കൂട്ടിയത്.\n29.5 കോടി നികുതി മുന്‍കൂറായി അടച്ച അക്ഷയ് കുമാറാണ് പട്ടികയില് രണ്ടാം സ്ഥാനത്തുള്ളത്. കഴിഞ്ഞ വര്‍ഷം അക്ഷയ് കുമാര് 30 കോടി രൂപ നികുതി അടച്ചിരുന്നു. ഹൃത്വിക് റോഷന് 25.5 കോടിയാണ് മുന്‍കൂര് ആദായനികുതി അടച്ചവരില് മൂന്നാം സ്ഥാനത്ത്. രണ്‍ബീര് കപൂറും ആമിര്‍ഖാനും പട്ടികയില് ഇടംപിടിച്ചിട്ടുണ്ട്. ഏറ്റവും കൂടുതല് പ്രതിഫലം വാങ്ങുന്ന ഇന്ത്യന് സിനിമാ താരങ്ങളുടെ പട്ടികയില് ഒന്നാം സ്ഥാനത്ത് എത്തിയ ആമിറിപ്പോള്. ആമിര്‍ഖാന്റെ ദംഗല് ഇന്ത്യന് ബോക്സ്ഓഫീസില് നിന്ന് മാത്രം 500 കോടി കളക്ഷന് നേടിയത്.\nനികുതി മുന്‍കൂട്ടി അടച്ച ആദ്യത്തെ പത്തുപേരുടെ പട്ടികയില് ഇടം പിടിച്ച ഏക സംവിധായകന് കരണ് ജോഹറാണ്. അതേസമയം, പനാമ കേസ് നിലനില്‍ക്കുന്നതിനാല് അമിതാഭ് ബച്ചന്, ഷാരൂഖ് ഖാന്, ഐശ്വര്യാ റായ് ബച്ചന് എന്നിവരുടെ മുന്‍കൂറായി നികുതി കണക്കുകള് പുറത്തുവിട്ടിട്ടില്ല.


ഇതുവരെ കണ്ടിട്ടില്ലാത്ത പുതിയൊരു തെരഞ്ഞെടുപ്പ്: സ്റ്റുഡിയോകൾ ബുക്ക് ചെയ്യുവാൻ രാഷ്ട്രീയക്കാർ ഓട്ടം തുടങ്ങി - ഇ വാർത്ത | evartha A new election never seen before: Politicians are rushing to book studios\nഇതുവരെ കണ്ടിട്ടില്ലാത്ത പുതിയൊരു തെരഞ്ഞെടുപ്പ്: സ്റ്റുഡിയോകൾ ബുക്ക് ചെയ്യുവാൻ രാഷ്ട്രീയക്കാർ ഓട്ടം തുടങ്ങി\nഈ കോവിഡ് കാലം പുതിയൊരു തെരഞ്ഞെടുപ്പ് രീതിയ്ക്കാണ് സാക്ഷ്യം വഹിക്കുന്നത്. വരുന്ന തദ്ദേശ്വയംഭരണ തെരഞ്ഞെടുപ്പിൽ രാഷ്ട്രീയ പാർട്ടികൾക്ക് വീടുവീടാനന്തരം കയറിയിറങ്ങി പ്രചരണം നടത്താൻ കഴിയാത്ത അവസ്ഥയാണ്. ഈ സാഹചര്യത്തിലാണ് പുതിയൊരു പ്രചരണ പരിപാടികൾ രൂപം കൊള്ളുന്നതും സമൂഹത്തിൽ ശ്രദ്ധയാകർഷിക്കുന്നതും. വരാനിരിക്കുന്ന തദ്ദേശ തിരഞ്ഞെടുപ്പിലും തുടർന്നുള്ള നിയമസഭാ തിരഞ്ഞെടുപ്പിലും വെർച്വൽ പ്രസംഗങ്ങളുടെ സാധ്യതയെക്കുറിച്ചാണ് ഇപ്പോൾ കേരളം സംസാരിക്കുന്നത്.\nസ്റ്റുഡിയോയിലെത്തി പ്രസംഗിക്കുക. മുന്നിൽ അണികളുണ്ടെങ്കിലെ പ്രസംഗം വരൂ എന്നുള്ളവർക്ക് സ്റ്റുഡിയോക്കാർ പ്രസംഗപീഡത്തിന് എതിർ വശം വലിയ സ്ക്രീനിൽ അണികളെയും പാർട്ടി പതാകയും വലിയ സ്ക്രീനിൽ പ്രദർശിപ്പിക്കും. അവ കണ്ട് വ്യക്തിക്ക് പ്രസംഗം പൂർത്തിയാക്കാം. തുടർന്ന് പ്രസംഗത്തിൽ പരാമർശിച്ച കാര്യങ്ങളെ ആസ്പദമാക്കിയുള്ള ദൃശ്യങ്ങൾ പ്രാസംഗികന് പിന്നിൽ മാറിമറിയുന്ന രീതിയിലാക്കി സി.ഡിയിൽ നൽകുകയാണ് ചെയ്യുന്നത്.\nഅന്ന് എന്താണ് സംഭവിച്ച്, ഇന്നത്തെ മുഖ്യമന്ത്രി അന്ന് എന്താണ് പറഞ്ഞത് എന്നൊക്കെയുള്ള ചോദ്യങ്ങൾ പ്രാസംഗികൻ ഉന്നയിക്കുമ്പോൾ മുഖ്യമന്ത്രി അന്ന് പറഞ്ഞ ദൃശ്യം അതേപടി സ്ക്രീനിൽ തെളിയും. ഈ വിഷയത്തിൽ പ്രതിപക്ഷത്തിന്റെ നിലപാട് എന്തായിരുന്നു എന്ന് പ്രസംഗകൻ പറയുമ്പോൾ പ്രതിപക്ഷം അന്ന് സ്വീകരിച്ച കാര്യങ്ങളുടെ ദൃശ്യവും സ്ക്രീനിൽ പ്രത്യക്ഷപ്പെടും. ഇതുപോലെ ഏത് വിഷയവും ഏതു രീതിയിലും സ്റ്റുഡിയോയിൽ തയ്യാറാക്കാം എന്നുള്ളതാണ് ഇതിൻ്റെ പ്രത്യേകത.\nനൂതന സാങ്കേതിക വിദ്യകൾ അവതരിക്കുന്നതിനു തുല്യമായ സാഹചര്യമാണ് ഇതുമൂലം സമൂഹം സാക്ഷ്യം വഹിക്കുന്നത്. സ്റ്റേജിനും പന്തലിനും മൈക്കിനും അലങ്കാരത്തിനും പണം മുടക്കേണ്ട്. മാത്രമല്ല വെർച്വൽ പരിപാടികൾക്ക് കാഴ്ചക്കാർ കൂടുകയും ചെയ്യും. ഇതെല്ലാമാണ് ഇതിൻ്റെ മേന്മ.\nവെർച്വൽ രീതിയിൽ ഒരു മണിക്കൂർ പ്രസംഗത്തിന് 6,000 രൂപയാണ് ചില സ്റ്റുഡിയോ ഉടമകൾ ഈടാക്കുന്നത്. ഇത് 20 മിനിറ്റ് വീതമുള്ള മൂന്ന് പ്രസംഗമാക്കിയും നൽകും. ഈ പ്രസംഗങ്ങൾ പ്രക്ഷേപണം ചെയ്തു കഴിയുമ്പോൾ അടുത്ത പ്രസംഗവും ഷൂട്ട് ചെയ്ത് തയ്യാറാകും. ഈ പ്രസംഗങ്ങളൊക്കെ സമൂഹമാധ്യമങ്ങളിലൂടെ പ്രചരിപ്പിച്ചായിരിക്കും പ്രചാരണം നടക്കുന്നത്.\nവെർച്വൽ പ്രസംഗങ്ങളുടെ സാധ്യത പരമാവധി പ്രയോജനപ്പെടുത്താൻ രാഷ്ട്രീയക്കാർ ഒരുങ്ങുമ്പോൾ സ്റ്റുഡിയോകളും തയ്യാറാദയിക്കഴിഞ്ഞു. പല സ്റ്റുഡിയോകളിലും ബുക്കിംഗ് എത്തിയിട്ടുണ്ടെന്നാണ് ലഭിക്കുന്ന വിവരങ്ങൾ.\nTopics: Eletion Seech social media video Virtual Studio


Tag Archive for "mobile" - Healthy Keralam\nഗർഭിണികൾ മൊബൈൽ ഫോൺ ഉപയോഗിച്ചാൽ.\nമൊബൈൽ ഉപയോഗിക്കരുത് എന്ന് ആരെങ്കിലും ഉപദേശിച്ചാൽ അത് അമ്മമാരാകാൻ പോകുന്ന സ്ത്രീകൾ പാടേ തള്ളിക്കളയരുത്. ഗര്‍ഭിണികൾ മൊബൈൽ ഉപയോഗിക്കുന്നത് കുട്ടികൾക്ക് സ്വഭാവ വൈകല്യമുണ്ടാവാൻ കാരണമായിത്തീരുമെന്ന് ഒരു പഠനം തെളിയിച്ചിരിക്കുന്നു. ഡെന്മാർക്കിലെ ഗവേഷകർ ഒരു ലക്ഷം ഗർഭിണികളിൽ നടത്തിയ പഠനമാണ് ഈ ഞെട്ടിക്കുന്ന കണ്ടെത്തലിന് ആധാരം. 1996-2002 കാലഘട്ടത്തിലാണ് പഠനം നടന്നത്. ഗവേഷകർ...


CSI PASS PUTHIYARA: സഭയ്‌ക്കെതിരെ പുസ്തകമെഴുതിയ റിട്ട.പ്രൊഫസര്‍ക്ക് പള്ളിയില് ശവസംസ്‌കാരം നിഷേധിച്ചു\nസഭയ്‌ക്കെതിരെ പുസ്തകമെഴുതിയ റിട്ട.പ്രൊഫസര്‍ക്ക് പള്ളിയില് ശവസംസ്‌കാരം നിഷേധിച്ചു\nതൊടുപുഴ: സഭയ്‌ക്കെതിരെ പുസ്തകമെഴുതിയ റിട്ട. പ്രൊഫസര്‍ക്ക് പള്ളിയില് ശവസംസ്‌കാരം നിഷേധിച്ചു. തൊടുപുഴ മുട്ടം ചുവന്നപ്ലാക്കല് പ്രൊഫ.സി.സി.ജേക്കബ്ബി(64)ന്റെ ശവസംസ്‌കാരം എള്ളുമ്പുറം സെന്‍റ്മത്യാസ് സി.എസ്.ഐ പള്ളി സെമിത്തേരിയില് നടത്തുന്നതിനാണ് അനുമതി നിഷേധിച്ചത്. ഇതേത്തുടര്‍ന്ന് ശവസംസ്‌കാരം വീട്ടുവളപ്പില് നടത്തേണ്ടിവന്നു.\nമഹാത്മാഗാന്ധി സര്‍വകലാശാലയില് രണ്ടുവട്ടം സിന്‍ഡിക്കേറ്റ് അംഗമായും ഒരു പ്രാവശ്യം സെനറ്റ് അംഗമായും പ്രവര്‍ത്തിച്ചിട്ടുള്ള പ്രൊഫസര് രാഷ്ട്രീയ-സാമുദായിക രംഗങ്ങളിലും ഉയര്‍ന്ന സ്ഥാനങ്ങള് വഹിച്ചിട്ടുണ്ട്. മേലുകാവ് ഹെന്‍ട്രി ബേക്കര് കോളേജിലെ ചരിത്രവിഭാഗം മേധാവിയായിരുന്നു.\n2008ല് പ്രൊഫ. ജേക്കബ് എഴുതിയ 'ജലസ്‌നാനം-ഒരുപഠനം' എന്ന ഗ്രന്ഥത്തില് സഭയ്‌ക്കെതിരായ പരാമര്‍ശങ്ങള് ഉണ്ടായതാണ് പ്രകോപനമെന്ന് കരുതുന്നു. ഞായറാഴ്ച വീട്ടുവളപ്പില് നടന്ന ശവസംസ്‌കാരം ക്രൈസ്തവ ശുശ്രൂഷകള് അനുസരിച്ചായിരുന്നു. പ്രൊഫസറുടെ ബന്ധുക്കളായ വൈദികരടക്കം നിരവധിപേര് ചടങ്ങുകളില് പങ്കെടുത്തു. വിശ്വാസിയായ ഒരാള്‍ക്ക് അന്ത്യനിദ്രപോലും നിഷേധിച്ചതിനെതിരെ സഭയിലും പുറത്തും വിമര്‍ശമുയര്‍ന്നിട്ടുണ്ട്.\nഎള്ളുമ്പുറം സെന്‍റ് മത്യാസ് സി.എസ്.ഐ പള്ളിയില് ശവസംസ്‌കാരം നടത്തണമെന്നാവശ്യപ്പെട്ട് വിവിധ തലങ്ങളില് ചര്‍ച്ചകള് നടന്നെങ്കിലും അതൊന്നും വിജയം കണ്ടില്ല. പള്ളി സെമിത്തേരിയിലെ കുടുംബ കല്ലറയില് അടക്കാന് അനുവദിക്കില്ലെന്ന നിലപാടില് സഭയും ബിഷപ്പും ഉറച്ചുനിന്നു. ഇതെത്തുടര്‍ന്ന് മൂന്നുമണിയോടെ വീട്ടുവളപ്പില് സംസ്‌കാരം നടത്തി.\nമുട്ടം ഗ്രാമപ്പഞ്ചായത്ത് വൈസ് പ്രസിഡന്‍റായും അംഗമായും പ്രവര്‍ത്തിച്ചിട്ടുള്ള പ്രൊഫ. ജേക്കബ് സി.എസ്.ഐ ഈസ്റ്റ് കേരള മഹായിടവക രൂപവത്കരണ കമ്മിറ്റി കണ്‍വീനറും പ്രഥമ അല്‍മായ സെക്രട്ടറിയും രജിസ്ട്രാറുമായിരുന്നു. സി.എസ്.ഐ. മദ്ധ്യകേരള മഹായിടവകയുടെയും ഈസ്റ്റ് കേരള മഹായിടവകയുടെയും കൗണ്‍സില് അംഗം സിനഡ് എക്‌സിക്യൂട്ടീവ് കമ്മിറ്റി അംഗം, സിനഡ് അംഗം എന്നീനിലകളിലും പ്രവര്‍ത്തിച്ചിട്ടുണ്ട്. കോണ്‍ഗ്രസ് മുട്ടം മണ്ഡലം മുന് പ്രസിഡന്‍റുമാണ്.\nഅന്തിമോപചാരമര്‍പ്പിക്കാന് ഗവ. ചീഫ്‌വിപ്പ് പി.സി ജോര്‍ജും സി.എസ്.ഐ സഭയിലെ ഇരുപതോളം വൈദികരും പരേതന്റെ ഭവനത്തിലെത്തിയിരുന്നു.\nഎള്ളുമ്പുറം ചുവന്നപ്ലാക്കല് ചാക്കോയുടെയും ഏലിയാമ്മയുടെയും മകനാണ്. ഭാര്യ മേലുകാവ് പള്ളിപ്പുറത്ത് പി.വി.മേരി(റിസര്‍വ് ബാങ്ക്, എറണാകുളം) രണ്ടുമക്കളുണ്ട്.\nബിഷപ്പിന് പരേതനോടുള്ള വ്യക്തിവിരോധമാണ് ശവസംസ്‌കാരം നിഷേധിക്കാന് കാരണമെന്ന് ബന്ധുക്കള് ആരോപിച്ചു. സഭയ്ക്കുവേണ്ടി ഏറെക്കാര്യങ്ങള്‍ചെയ്ത വ്യക്തിയെ സഭ അപമാനിക്കുകയായിരുന്നുവെന്ന് അവര് പറഞ്ഞു.\nanil george.abl said...\nThat wasashame on the whole church, the agony and pain was to the near and dear of the deceased for the wrong(What I don't understand?) the haven't done.Are we walking back to the dark ages? Its time to think of abolishing the CAPITAL PUNISHMENT in the churches...\nസഭയ്‌ക്കെതിരെ പുസ്തകമെഴുതിയ റിട്ട.പ്രൊഫസര്‍ക്ക് പ...


കെഎസ്ആര്‍ടിസിയില് ശമ്പളം നല്‍കിയില്ല; പ്രതിസന്ധി തുടരുന്നു - Muhimmath\nകെഎസ്ആര്‍ടിസിയില് ശമ്പളം നല്‍കിയില്ല; പ്രതിസന്ധി തുടരുന്നു\nതിരുവനന്തപുരം: കെഎസ്ആര്‍ടിസിയില് പ്രതിസന്ധി തുടരുന്നു. ഈ മാസം ശമ്പളം വിതരണം ചെയ്തിട്ടില്ല.സെപ്റ്റംബര് മാസം കെഎസ്ആര്‍ടിസിക്ക് 192 കോടി രൂപയായിരുന്നു വരുമാനമുണ്ടായെങ്കിലും ജീവനക്കാര്‍ക്ക് ശമ്പളം കൊടുക്കാന് പണമില്ലാത്ത അവസ്ഥയിലാണ് കെഎസ്ആര്‍ടിസി.\nപ്രതിമാസം 86 കോടി രൂപയാണ് ശമ്പള വിതരണത്തിന് വേണ്ടി വേണ്ടത്. കഴിഞ്ഞ മാസത്തെ വരുമാനം തൊട്ടുമുമ്പുുള്ള മാസത്തെ ശമ്പളം, സ്പെയര് പാര്‍ട്സ്, ടയര്, ഇന്ധനം എന്നിവക്കുള്ള ബാധ്യത തീര്‍ക്കാന് വിനിയോഗിക്കേണ്ടി വന്നുവെന്നാണ് റിപ്പോര്‍ട്ട് അതുകൊണ്ടാണ് ഈ മാസത്തെ ശമ്പളവിതരണം വൈകാന് കാരണമെന്നാണ് ഔദ്യോഗിക വിശദീകരണം.\nതാല്‍ക്കാലിക ഡ്രൈവര്‍മാരെ പരിച്ചുവിട്ടതുമൂലമുള്ള പ്രതിസന്ധി പൂര്‍ണമായും പരിഹരിക്കാനായിട്ടില്ല. 200 ഓളം സര്‍വ്വീസുകളാണ് ഇന്നലെ മുടങ്ങിയത്. താത്കാലിക ഡ്രൈവര്‍മാരെ വിളിച്ചിട്ടും പലരും ജോലിയ്ക്ക് എത്തിയില്ല.\nദിവസക്കൂലിക്കാരെ എടുക്കുന്നുണ്ടെങ്കിലും ഇവ സ്ഥിരം ഒഴിവുകളിലേക്കുള്ളതല്ലെന്ന നിലപാടാണ് മാനേജ്‌മെന്റിന്. ആവശ്യങ്ങള്‍ക്കനുസരിച്ചു മാത്രമാണ് താല്‍ക്കാലിക ഡ്രൈവര്‍മാരെ നിയോഗിക്കുന്നത്. യാത്രക്കാരുടെ തിരക്കില്ലാത്ത ദിവസങ്ങളില് ഇവരെ പൂര്‍ണമായും ഒഴിവാക്കാനും സ്ഥിരജീവനക്കാരെ ഉപയോഗിച്ച് ബസോടിക്കാനുമാണ് നിര്‍ദേശം. അവധി കഴിഞ്ഞുള്ള ദിവസങ്ങളിലായിരിക്കും ഇനി തിരക്കുണ്ടാകുക.\nഇതിനിടെ പ്രതിസന്ധി പരിഹരിക്കണമെന്നാവശ്യപ്പെട്ട് ഭരണകക്ഷി യൂണിയന് പ്രത്യക്ഷ പ്രക്ഷോഭ പരിപാടിക്ക് തുടക്കം കുറിക്കാന് തീരുമാനിച്ചിട്ടുണ്ട്.


മൂളിപ്പറക്കാന് മെമു | vidhya\nമെമു എന്നു കൂട്ടുകാർ കേട്ടിട്ടില്ലേ? അടുത്തകാലത്തായി ഹ്രസ്വദൂരയാത്രയ്ക്കായി ഇന്ത്യൻ റെയിൽവേ തുടങ്ങിയ പാസഞ്ചർ തീവണ്ടികളാണ് മെമു. മെയിൻലൈൻ ഇലക്‌ട്രിക് മൾട്ടിപ്പിൾ യൂണിറ്റ് (Mainline Electric Multiple Unit) എന്നതിന്റെ ചുരുക്കപ്പേരാണിത്. പ്രത്യേക എൻജിൻ ഇല്ലാതെ ഓടുന്ന ഇത്തരം തീവണ്ടികൾ പെട്ടെന്നുതന്നെ കേരളത്തിൽ ജനപ്രീതിനേടി\nജനസാന്ദ്രതകൂടിയ കേരളത്തിൽ പൊതുവേ തീവണ്ടികൾക്ക് സ്റ്റോപ്പുകൾ കൂടുതലാണ്. ഉള്ള പാതയിൽ കൂടുതൽ വണ്ടികൾ ഓടിക്കണമെങ്കിൽ, റെയിൽവേ സ്റ്റേഷനുകളിൽ നിർത്തുന്ന വണ്ടികൾ പെട്ടെന്ന് പുറപ്പെട്ട് വേഗത്തിൽ പോകണം. എന്നാലേ, പിറകെവരുന്ന തീവണ്ടികൾക്കും വേഗത്തിൽ സഞ്ചരിക്കാൻ പറ്റൂ. ഇതിന് മെമു വണ്ടികളാണ് ഏറ്റവും അനുയോജ്യം. മെമു വണ്ടികൾ അടിസ്ഥാനപരമായി പാസഞ്ചർ വണ്ടികളായതിനാൽ ടിക്കറ്റ് നിരക്ക് തുലോം കുറവാണ്. ചുരുങ്ങിയ ചെലവിൽ വേഗത്തിൽ സുരക്ഷയോടെ സഞ്ചരിക്കാൻ കഴിയുമെന്നതാണ് മെമുവിന്റെ പ്രധാന ഗുണം.\nതീവണ്ടിപ്പാതയ്ക്ക് മുകളിലുള്ള 25,000 വോൾട്ട് വൈദ്യുതിക്കമ്പികളിൽനിന്നാണ് മെമുവിന് ഓടാൻവേണ്ടുന്ന വൈദ്യുതോർജം ലഭിക്കുന്നത്. എട്ടു കോച്ചുകൾ വരുന്ന ഒരു മെമുവിന്റെ എൻജിൻ (രണ്ട് പവർ കാറുകളിലായി എട്ട് ട്രാക്‌ഷൻ മോട്ടോറുകൾ) ഏകദേശം രണ്ടായിരം കുതിരശക്തിയാണ്.\nഒരു സാധരണ പാസഞ്ചർ തീവണ്ടിയുടെ ഇലക്‌ട്രിക് എൻജിന്റെ കുതിരശക്തി നാലായിരവും. ഫലത്തിൽ, മെമുവിന് പകുതി വൈദ്യുതിമതി എന്നർഥം. സാധാരണ പാസഞ്ചർ വണ്ടികൾ മെമുവിലേക്ക് മാറ്റിയാൽ രാഷ്ട്രത്തിന് കോടിക്കണക്കിന് രൂപ വൈദ്യുതിയിനത്തിൽ ലാഭിക്കാം.\nമറ്റൊരു പ്രത്യേകത, മെമു ട്രെയിനിലെ ഫാനുകളും വിളക്കുകളും പ്രവർത്തിപ്പിക്കുന്നത് മുകളിലെ കമ്പിയിൽനിന്നും ലഭിക്കുന്ന 25,000 വോൾട്ട് വൈദ്യുതി സ്റ്റെപ്പ് ഡൗൺ ചെയ്താണ്. പ്രത്യേക ബാറ്ററികൾ വേണ്ടെന്നർഥം. സാധാരണ തീവണ്ടിയുടെ കോച്ചുകളിൽ ഇത് കോച്ചിൽത്തന്നെയുള്ള ആൾട്ടർനേറ്ററുമായി ബന്ധപ്പെടുത്തിയ ബാറ്ററികളിൽനിന്നായിരിക്കും.\nമെമു പെട്ടെന്ന് നിർത്തി, പെട്ടെന്ന് പുറപ്പെട്ട് വേഗത്തിൽ യാത്രചെയ്യും. സാധാരണ പാസഞ്ചർ വണ്ടികൾ മെമുവിലേക്ക് മാറ്റുകയാണ് റെയിൽവേ ഇപ്പോൾ ചെയ്യുന്നത്. യാത്രാവസാനം, എൻജിൻ മാറ്റിഘടിപ്പിക്കേണ്ട ആവശ്യം മെമുവിന് ഇല്ലാത്തതിനാൽ, അതിനുവേണ്ട ഷണ്ടിങ് സമയവും ലാഭിക്കാം.\nമെമു തീവണ്ടികൾ പരിപാലനം ചെയ്യാനായി കേരളത്തിൽ പാലക്കാട്ടും കൊല്ലത്തും മെമു ഷെഡ്ഡുകൾ റെയിൽവേ തുടങ്ങിയിട്ടുണ്ട്. അതിനാൽ വരുംകാലങ്ങളിൽ കൂടുതൽ മെമു ട്രെയിനുകൾ കേരളത്തിൽ ഓടുമെന്നു പ്രതീക്ഷിക്കാം.\nമെമുവിന്റെ ആദ്യരൂപമാണ് എമു (EMU). മുംബൈ, ചെന്നൈ തുടങ്ങിയ മഹാനഗരങ്ങളിൽ വൈദ്യുതിയിൽ ഓടുന്ന സബർബൻ തീവണ്ടികളാണ് ഇലക്‌ട്രിക് മൾട്ടിപ്പിൾ യൂണിറ്റ് അഥവാ എമു. രണ്ടു കോച്ചുകളും ഒരു എൻജിനോടുകൂടിയ കോച്ചും ചേർന്നതാണ് ഒരു യൂണിറ്റ്. ഇത്തരം മൂന്നോ നാലോ യൂണിറ്റുകളാണ് (അതായത് ഒമ്പതോ പന്ത്രണ്ടോ കോച്ചുകൾ) ആണ് സാധാരണയായി എമു തീവണ്ടിയിൽ ഉണ്ടാകുക. പ്രത്യേക എൻജിൻ ഇല്ലാത്തതിനാൽ വണ്ടിയുടെ ദിശമാറ്റാൻ വളരെ എളുപ്പമാണ്. സാധാരണ തീവണ്ടികൾക്കുവേണ്ട എൻജിൻ മാറ്റം അഥവാ ഷണ്ടിങ് എമുവിന് വേണ്ട. പെട്ടന്നുതന്നെ വേഗംകൂട്ടാനും കുറയ്ക്കാനുമുള്ള കഴിവ് എമുവിന് ഉള്ളതുകൊണ്ട് യാത്രാസമയം കുറച്ചുമതി.\nഎമു, സാധാരണയായി, സബർബൻ തീവണ്ടികൾക്കായി പ്രത്യേകം നിർമിച്ച പാതയിൽ (dedicated lines) കൂടെ മാത്രമേ ഓടൂ. അതേസമയം, പ്രധാനപാതയിൽക്കൂടി മറ്റു തീവണ്ടികളോടൊപ്പം ഓടുന്ന എമുവാണ്, മെമു. എമുവിന്റെ എല്ലാ സവിശേഷതകളും സാങ്കേതികഗുണങ്ങളും മെമുവിനുമുണ്ട്. മെമുവിൽ, ഒരു യൂണിറ്റ് എന്നാൽ, നാലു കോച്ചുകളാണ്. അതിൽ ഒന്നിൽ എൻജിനുകൾ ഉൾപ്പെട്ട കോച്ചും (പവർ കാർ). അതുകൊണ്ടുതന്നെ മെമുവിൽ എട്ടോ പന്ത്രണ്ടോ കോച്ചുകളാണ് സാധാരണ ഉണ്ടാകുക. കേരളത്തിൽ ഇപ്പോൾ ഓടുന്നത് എട്ടു കോച്ചുകളുള്ള മെമു തീവണ്ടികളാണ്. കോച്ചുകളിലൂടെ സഞ്ചരിക്കാനുള്ള വെസ്റ്റിബ്യുൾ സൗകര്യം, സീറ്റുകളിൽ കുഷ്യൻ എന്നിവയാണ് എമുവിനെ അപേക്ഷിച്ച് മെമുവിലുള്ള പ്രത്യക്ഷവ്യത്യാസങ്ങൾ.\nകോച്ചുകളിലേക്ക് കയറാനുള്ള പടവുകൾ എമുവിലില്ല, എന്നാൽ മെമുവിലുണ്ട്. എമുവിൽ എല്ലാ വാതിലുകളും വിശാലമാണെങ്കിൽ, മെമുവിൽ മധ്യത്തിലുള്ള വാതിലുകൾ മാത്രമാണ് വിശാലമായത്. എമു എന്ന സബർബൻ വണ്ടികളിൽ ടോയ്‌ലറ്റുകൾ ഇല്ല.\nത്രീ ഫേസ് മെമു\nമെമു തീവണ്ടികൾ ചെന്നൈയിലെ പെരമ്പൂർ ഇന്റഗ്രൽ കോച്ചുഫാക്ടറിയിൽനിന്നും കപൂർത്തലയിലെ കോച്ചുഫാക്ടറിയിൽനിന്നുമാണ് നിർമിക്കുന്നത്. ഇപ്പോൾ കേരളത്തിൽ ഓടുന്ന മെമുവിന്റെ പരമാവധി വേഗം 105 കിലോമീറ്ററാണ്. എന്നാൽ, 130 കിലോമീറ്ററിൽ ഓടാൻ കഴിയുന്ന ത്രീ ഫേസ് സാങ്കേതികവിദ്യയുള്ള മെമു ഇന്റഗ്രൽ കോച്ചുഫാക്ടറി ഇപ്പോൾ പുറത്തിറക്കുന്നുണ്ട്. അത്തരത്തിലുള്ള ഒരു പുതിയ മെമു എറണാകുളം - കൊല്ലം പാതയിലും പാലക്കാട് - എറണാകുളം പാതയിലും ഓടാൻ തുടങ്ങിയിട്ടുണ്ട്. എന്നാൽ, 130 കിലോമീറ്റർ വേഗത്തിൽ ഓടാൻപറ്റിയ റെയിൽപ്പാതകൾ കേരളത്തിൽ ഇപ്പോഴില്ല. കുറഞ്ഞ വൈദ്യുതി ഉപഭോഗവും ആധുനിക യാത്രാ സൗകര്യങ്ങളും ത്രീ ഫേസ് മെമുവിന്റെ പ്രത്യേകതകളാണ്. ബ്രെയ്‌ക്കുചെയ്യുമ്പോൾ വൈദ്യുതി ഉത്‌പാദിപ്പിക്കാനുള്ള സാങ്കേതികവിദ്യ ത്രീ ഫേസ് മെമുവിൽ ഉണ്ട്.\nനിലവിൽ കേരളത്തിൽ താഴെപ്പറയുന്ന റൂട്ടുകളിൽ രണ്ടു ഭാഗത്തേക്കും മെമു തീവണ്ടികൾ ഒടുന്നുണ്ട്.\nഷൊർണൂർമുതൽ മംഗലാപുരംവരെയുള്ള 307 കിലോമീറ്റർ തീവണ്ടിപ്പാത വൈദ്യുതീകരിച്ചെങ്കിലും ഈ റൂട്ടിൽ ഇതുവരെയും മെമു വണ്ടികൾ ഓടിക്കാൻ തുടങ്ങിയിട്ടില്ല. നൂറിലേറെ വർഷം പഴക്കമുള്ള ഈ പാതയിലൂടെയും മെമു വണ്ടികൾ മൂളിപ്പറക്കാൻ തുടങ്ങിയാൽ കേരളത്തിന്റെ ഗതാഗതമേഖലയിൽ അത് പുതിയൊരു അധ്യായം കുറിക്കുകയായിരിക്കും.\nഡീസൽ എൻജിനെപ്പോലെ മെമു പുക പുറത്തേക്ക് വിടുന്നില്ല. ഇതിന്റെ എൻജിന് വളരെക്കുറച്ചു\nമാത്രമേ ശബ്ദമുള്ളൂ. ആയതിനാൽ, തീർത്തും പരിസ്ഥിതി സൗഹൃദമാണ് മൂളിപ്പറക്കുന്ന മെമു\nഅതിഥി എത്തുന്നു നാലുവർഷത്തിനുശേഷം


ന്യൂഡല്‍ഹി | അസം – മിസോറാം അതിര്‍ത്തിയില് കഴിഞ്ഞ ദിവസമുണ്ടായ രൂക്ഷമായ സംഘര്‍ഷത്തില് പ്രശ്‌ന പരിഹാരത്തിനായി കേന്ദ്രം ഇടപെടും. കേന്ദ്ര ആഭ്യന്തര മന്ത്രാലയവും പ്രധാനമന്ത്രിയുടെ ഓഫീസും, രണ്ടു സംസ്ഥാന മുഖ്യമന്ത്രിമാരുമായും സംസാരിച്ചു. കേന്ദ്ര ആഭ്യന്തര സെക്രട്ടറി അജയ് കുമാര് ഭല്ല ഇന്ന് രണ്ടു സംസ്ഥാനങ്ങളിലെയും ചീഫ് സെക്രട്ടറിമാരുടെ യോഗം വിളിച്ചിട്ടുണ്ട്. സംഘര്‍ഷ മേഖലയില് കൂടുതല് പോലീസ് സേനയെ വിന്യസിച്ചു. മിസോറാം സര്‍ക്കാര് ഇന്ന് അടിയന്തിര മന്ത്രിസഭാ യോഗം വിളിച്ചിട്ടുണ്ട്.\nശനിയാഴ്ച വൈകിട്ടുണ്ടായ സംഘര്‍ഷത്തില് നിരവധി വീടുകള്‍ക്കും സ്ഥാപനങ്ങള്‍ക്കും തീവെച്ചിരുന്നു. അതിര്‍ത്തി ഗ്രാമത്തിലെ ഏഴ് പേര്‍ക്ക് പരുക്കേറ്റതായി അസം അറിയിച്ചിട്ടുണ്ട്.\nഅസമിന്റെ അനുമതിയില്ലതെ മിസോറാം സര്‍ക്കാര് അതിര്‍ത്തിയില് കൊവിഡ് പരിശോധനാ കേന്ദ്രം സ്ഥാപിച്ച് നിയന്ത്രണങ്ങള് ഏര്‍പ്പെടുത്തിയതാണ് പ്രശനങ്ങള്‍ക്കു തുടക്കമായത്. തുടര്‍ന്ന് അസമിലെ കച്ചാര് ജില്ലയിലെ ലൈലാപൂരിലും മിസോറാമിലെ കൊലാസിബ് ജില്ലയിലും ഏറ്റുമുട്ടലുണ്ടാകുകയായിരുന്നു. സ്ഥിതി നിയന്ത്രണ വിധേയമാണെന്ന് ഇരു സംസ്ഥാനങ്ങളും അറിയിച്ചു.\nഉത്തര്‍പ്രദേശിലെ രാംപൂരില് പൊലീസുകാരന് പീഡിപ്പിച്ച യുവതി ആത്മഹത്യക്ക് ശ്രമിച്ചു. വിഷം കഴിച്ച് ജീവനൊടുക്കാന് ശ്രമിച്ച യുവതി അപകടനില തരണം ചെയ്തിട്ടില്ല. പ്രതിയായ കോണ്‍സ്റ്റബിള് അമിത് കുമാറിനെ റിമാന്‍ഡ് ചെയ്തു. അമിത്തിനെ സസ്പെന്‍ഡ് ചെയ്തതായും യുപി പൊലീസ് അറിയിച്ചു. അന്വേഷണത്തിന് ഉന്നതസംഘത്തെയും നിയോഗിച്ചു. യുവതിയെ ആറുമാസത്തോളം തോക്ക് ചൂണ്ടി ഭീഷണിപ്പെടുത്തി പീഡിപ്പിച്ചെന്നാണ് പരാതി. പീഡന ദൃശ്യങ്ങള് മൊബൈലില് പകര്‍ത്തിയെന്നും യുവതിയുടെ ഭര്‍ത്താവ് നല്‍കിയ പരാതിയില് പറയുന്നു. പരാതി പിന്‍വലിക്കാന് സമ്മര്‍ദ്ദം ഉണ്ടായതിന് പിന്നാലെയാണ് […]\nസര്‍ക്കാര് കര്‍ഷകര്‍ക്കൊപ്പം, പ്രതിപക്ഷം കര്‍ഷകരെ തെറ്റിദ്ധരിപ്പിക്കുന്നു: പ്രധാനമന്ത്രി നരേന്ദ്ര മോദി


List of Tourist Attractions | Tourist Places To Visit in Sravasti-NativePlanet Malayalam\nഹോം » സ്ഥലങ്ങൾ » ശ്രാവഷ്ടി » ആകര്‍ഷണങ്ങള്\nശ്രാവഷ്ടിയില് നിന്നും 18 കിലോമീറ്റര് ദൂരമുണ്ട് ബല്‍റാംപൂറിലേക്ക്. അമ്പലങ്ങള്‍ക്കും നിര്‍മാണചാതുര്യത്തിന് പേരുകേട്ട കെട്ടിടങ്ങള്‍ക്കും പ്രശസ്തമായ സ്ഥലമാണിത്.\nശ്രാവഷ്ടിയില് നിന്നും ഖാര്‍ഗുപൂരിലേക്ക് അധികദൂരമില്ല. പൃഥ്വിനാഥന് മഹാദേവ ക്ഷേത്രമാണ് ഇവിടെത്തെ പ്രധാനപ്പെട്ട കാഴ്ച. ശിവനാണ് ഈ ചരിത്രപ്രധാനമായ ക്ഷേത്രത്തിലെ പ്രതിഷ്ഠ.\nശ്രാവഷ്ടിയിലെ പ്രമുഖമായ ബുദ്ധവിഹാരങ്ങളില് ഒന്നാണ് മാഹേത്. ബുദ്ധ സ്തൂപങ്ങളും മറ്റുമായി 40 ഏക്കര് സ്ഥലത്ത് വ്യാപിച്ചുകിടക്കുന്നു മാഹേത്. പുരാതന ശ്രാവഷ്ടിയില്‍പ്പെട്ട ആരാധാനാലയമാണിത്.\nകാലങ്ങളോളം ആരും തിരിഞ്ഞുനോക്കാതെ കിടന്നിരുന്ന സ്ഥലമാണിത്....\nശ്രാവഷ്ടിയിലെ ചരിത്രപ്രദേശങ്ങളില് ഒന്നാണ് പയാഗ്പൂര്. ഇന്ത്യയിലെ സാമന്തരാജ്യങ്ങളില് ഒന്നായിരുന്നു ഇത്. സുവര്‍ണകാലത്തെ ഓര്‍മിപ്പിക്കുന്ന കെട്ടിടങ്ങളും കൊത്തുപണികളുമാണ് ഇവിടെ ഇന്ന് കാണാനുളളത്.\nപുരാതനകാലത്തെ പ്രമുഖമായ ബുദ്ധവിഹാരങ്ങളിലൊന്നാണ് ജീതവാന മൊണാസ്ട്രി. ബുദ്ധമതത്തെക്കുറിച്ച് പഠിപ്പിക്കാനും പ്രചരിപ്പിക്കാനും ഉപയോഗിച്ചിരുന്നു ഈ സ്ഥലം. ശ്രീബുദ്ധന് സമര്‍പ്പിക്കപ്പെട്ട രണ്ടാമത്ത മൊണാസ്ട്രിയാണ് ജീതവാന മൊണാസ്ട്രി.\nശ്രീബുദ്ധന്റെ ശിഷ്യന്മാരില് ഒരാളാണ് ആ സ്തൂപം പണിതീര്‍ത്തത്. പുരാതനമായ ഈ സ്തൂപത്തിന്റെ പൊരുള് അനാഥരായവരെ സഹായിക്കുന്നവന് എന്നാണത്രെ. ഇന്ന് നാശത്തിന്റെ പാതയിലാണ് അനാഥപിണ്ഡിക സ്തൂപം. എന്നാലും മനോഹരമായ കൊത്തുപണികളും ചിത്രപ്പണികളും നിരവധി സഞ്ചാരികളെ...\nശ്രാവഷ്ടിയുടെ ഹൃദയഭാഗത്താണ് സാഹേത് എന്ന ആരാധനാലയം. പ്രമുഖമായ നിരവധി ബുദ്ധകേന്ദ്രങ്ങള് ചേരുന്ന സ്ഥലമാണ് സാഹേത്. ഹിന്ദുപുരാണങ്ങളിലും മറ്റും ആവര്‍ത്തിച്ച് പരാമര്‍ശിക്കപ്പെടുന്ന സ്ഥലം കൂടിയാണ് സാഹേത്. ഏറെക്കാലമായി അവഗണിക്കപ്പെട്ട് കിടക്കുകയാണെങ്കിലും...


ശരീരത്തില് പൊട്ടാസ്യം കുറയുന്നുണ്ടോ? ലക്ഷണങ്ങളും കഴിക്കേണ്ട ആഹാരങ്ങളും അറിയാം! | health | potassium deficiency\nTuesday 21 April 2020 04:31 PM IST\nപേശികളുടെ ചലനത്തിലും ഞരമ്പുകളുടെ ആരോഗ്യകരമായ പ്രവര്‍ത്തനത്തിനും ശരീരത്തിലെ ജലാംശത്തിന്റെ തുലനാവസ്ഥയ്ക്കും പൊട്ടാസ്യം നമ്മുടെ ശരീരത്തിലുണ്ടായിരിക്കേണ്ടത് ആവശ്യമാണ്. ഒരു ലീറ്റര് രക്തത്തില് 3.5 മുതല്5മിലീ വരെയാണ് സാധാരണയായി പൊട്ടാസ്യത്തിന്റെ അളവ്. ഹൃദ്രോഗികളിലും ഏറെനാള് ഭക്ഷണമൊന്നും കഴിക്കാതെയിരുന്നാലുമൊക്കെ ശരീരത്തില് പൊട്ടാസ്യത്തിന്റെ അളവ് കൂടുകയോ കുറയുകയോ ചെയ്യാം. പൊട്ടാസ്യം കൂടിയാല് ഹൈപ്പര് കാലീമിയ എന്നും കുറഞ്ഞാല് ഹൈപോ കാലീമിയ എന്നും പറയും. ഹൃദ്രോഗികള് കഴിക്കുന്ന മരുന്നിലെ ചില ഘടകങ്ങള് പൊട്ടാസ്യത്തിന്റെ അളവ് കൂട്ടും. രോഗികളില് മൂത്രതടസ്സം മാറാനായി കൊടുക്കുന്ന മരുന്നുകളിലും പൊട്ടാസ്യത്തിന്റെ അളവ് കൂടുതലായിരിക്കും.\nശരീരത്തിനാകെയുള്ള തളര്‍ച്ച, അസ്വസ്ഥത, ഓക്കാനം, ഛര്‍ദ്ദി, ഡയേറിയ, മൂത്രതടസ്സം, ക്രമമല്ലാത്ത ഹൃദയമിടിപ്പ് എന്നിവയാണ് പൊട്ടാസ്യം കൂടുന്നതിന്റെ ലക്ഷണങ്ങള്. പൊട്ടാസ്യം കുറയുമ്പോള് ബുദ്ധിമുട്ടി ശ്വാസമെടുക്കേണ്ടി വരിക, പേശികളില് കോച്ചിപ്പിടുത്തം, ക്ഷീണം എന്നീ അവസ്ഥകളുണ്ടാകും. ഡയേറിയ ബാധിച്ച് ശരീരത്തില് നിന്ന് ജലാംശം ക്രമാതീതമായി നഷ്ടപ്പെട്ട് പൊട്ടാസ്യത്തിന്റെ അളവ് കുറഞ്ഞാല് ചെറിയ കുട്ടികളില് മരണം പോലും സംഭവിക്കാം.\nഎല്ലാ പഴങ്ങളും അണ്ടിപ്പരിപ്പ് പോലുള്ള നട്‌സും പച്ചക്കറികളും ഡ്രൈ ഫ്രൂട്ട്‌സും പൊട്ടാസ്യത്തിന്റെ കലവറയാണ്. പഴങ്ങളേക്കാള് പൊട്ടാസ്യം റിച്ച് ആണ് ജ്യൂസുകള്. റോബസ്റ്റ പോലുള്ള പഴങ്ങള്, മാമ്പഴം, സപ്പോട്ട, മുസംബി, നെല്ലിക്ക, സീതപ്പഴം, നാരങ്ങ തുടങ്ങിയവയിലും പൊട്ടാസ്യം ധാരാളമുണ്ട്. മല്ലി, മുരിങ്ങ തുടങ്ങിയ ഏതുതരം ഇലക്കറികളും, പച്ചപപ്പായ, മധുരക്കിഴങ്ങ്, കപ്പ, ചേന തുടങ്ങിയവയും പൊട്ടാസ്യം കൂടുതലുള്ള പച്ചക്കറികളാണ്. ടിന്, കാന്, പ്രിസര്‍വ്ഡ് ഫൂഡ് ഇനങ്ങളില് സാധാരണ ഉപ്പായ സോഡിയം ക്ലോറൈഡിനു പകരം പൊട്ടാസ്യം ക്ലോറൈഡ് അഥവാ ഇന്ദുപ്പ് ആയിരിക്കും മിക്കവാറും ചേര്‍ക്കുക. ഹൈപ്പര് കാലീമിയയുള്ളവര് ഇത്തരം ഭക്ഷണം കഴിക്കരുത്.\nഹൃദ്രോഗികള് പൊട്ടാസ്യം കുറഞ്ഞ ഭക്ഷണം കഴിക്കുന്നതാണ് നല്ലത്. ആപ്പിള്, പേരയ്ക്ക, പപ്പായ, പൈനാപ്പിള്, ചാമ്പയ്ക്ക തുടങ്ങിയവ പൊട്ടാസ്യം കുറഞ്ഞ അളവില് മാത്രമടങ്ങിയ ആഹാരമാണ്.\nവിവരങ്ങള്‍ക്ക് കടപ്പാട്: ഡോ. ഗായത്രി സി പി, അസിസ്റ്റന്റ് പ്രഫസര്, ഫൂഡ് ആന്‍ഡ് ന്യൂട്രിഷന് വിഭാഗം, എന്‍എസ്എസ് കോളജ് ഫോര് വിമെന്, നീറമണ്‍കര, തിരുവനന്തപുരം.


ഇന്‍ഡിഗോ 47 ഫ്‌ളൈറ്റുകള് റദ്ദാക്കി; വലഞ്ഞത് നൂറുകണക്കിന് യാത്രക്കാര് – Malayalam today news\nഇന്‍ഡിഗോ 47 ഫ്‌ളൈറ്റുകള് റദ്ദാക്കി; വലഞ്ഞത് നൂറുകണക്കിന് യാത്രക്കാര്\nBy Mtoday on March 13, 2018 No Comment\nമുംബൈ: എയര്‍ബസ് എ320 നിയോ വിമാനങ്ങള് അടിയന്തിരമായി നിലത്ത് ഇറക്കിയതിനേത്തുടര്‍ന്ന് വലഞ്ഞത് നൂറുകണക്കിന് യാത്രക്കാര്. നിയോ എന്‍ജിന് തകരാറുകള് തുടര്‍ച്ചയായി ഉണ്ടാകുന്ന സാഹചര്യത്തില് ഇന്‍ഡിഗോ, ഗോഎയര് കമ്പനികളുടെ വിമാനങ്ങള്‍ക്കാണ് ഡയറക്ടറേറ്റ് ജനറല് ഓഫ് സിവില് ഏവിയേഷന് (ഡി.ജി.സി.എ.) പറക്കല് അനുമതി നിഷേധിച്ചത്. ഇന്‍ഡിഗോ മാത്രം ചുരുങ്ങിയത് 47 ഫ്‌ളൈറ്റുകള് റദ്ദാക്കിയതായി ഔദ്യോഗിക വെബ്‌സൈറ്റില് അറിയിപ്പു നല്‍കിയിട്ടുണ്ട്. ആകെ 90 ഓളം വിമാന സര്‍വീസുകളെ ഇത് ബാധിക്കും.\nവിമാനം റദ്ദാക്കിയത് അറിയാതെ യാത്രക്ക് തയ്യാറായെത്തിയ നിരവധി പേര് വിവിധ വിമാനത്താവളങ്ങളില് കുടുങ്ങിക്കിടക്കുകയാണ്. ബഡ്ജറ്റ് എയര്‍ലൈനുകളായ ഇന്‍ഡിഗോയുടെ എട്ടും ഗോ എയറിന്റെ മൂന്നും വിമാനങ്ങള്‍ക്കാണ് പറക്കല് അനുമതി നിഷേധിച്ചത്.\nഎ 320 നിയോ എഞ്ചിനുകള് ഉപയോഗിക്കുന്ന നിരവധി വിമാനങ്ങള് എഞ്ചിന് തകരാറിനെ തുടര്‍ന്ന് അടിയന്തരമായി നിലത്തിറക്കേണ്ടി വന്ന സാഹചര്യത്തിലാണ് നടപടി. ഡല്‍ഹി, മുംബൈ, ചെന്നൈ, കൊല്‍ക്കത്ത, ഹൈദരാബാദ്, ബെംഗലുരു, പട്‌ന, ശ്രീനഗര്, ഭുവനേശ്വര്, അമൃത്സര്, ശ്രീനഗര്, ഗുവാഹത്തി തുടങ്ങിയ പ്രധാന വിമാനത്താവളങ്ങളിലേക്കുള്‍പ്പെടെ രാജ്യത്തെ വിവിധ സ്ഥലങ്ങളിലേക്കുള്ള യാത്രക്കാരാണ് ഇതുമൂലം വലഞ്ഞത്. പകരം സംവിധാനങ്ങള് ഒരുക്കിയിട്ടുണ്ടെന്ന് കമ്ബനികള് വാഗ്ദാനം ചെയ്‌തെങ്കിലും നടപ്പായില്ലെന്നാണ് യാത്രക്കാര് പ്രതികരിച്ചത്.\nഇ.എസ്.എന്. 450 സീരിയല് നമ്ബറിലുള്ള എന്‍ജിനുകള് ഘടിപ്പിച്ച വിമാനങ്ങളാണ് താഴെയിറക്കിയത്. അത്തരത്തിലുള്ള വിമാനങ്ങള്‍ക്ക് ഫെബ്രുവരി ഒമ്ബതിനു തന്നെ യൂറോപ്യന് ഏവിയേഷന് സേഫ്റ്റി ഏജന്‍സി (ഇ.എ.എസ്.എ.) ജാഗ്രതാനിര്‍ദേശം നല്‍കിയിരുന്നു. അത്തരം എന്‍ജിനുകളുള്ള വിമാനങ്ങള് തങ്ങള് നിരീക്ഷിക്കുന്നുണ്ടെന്ന് ഫെബ്രുവരി 13-ന് ഡി.ജി.സി.എ. വ്യക്തമാക്കി.\na 320 niyo engine, indigo airlines, mumbai, uropian aviation agency\nഇന്‍ഡിഗോ 47 ഫ്‌ളൈറ്റുകള് റദ്ദാക്കി; വലഞ്ഞത് നൂറുകണക്കിന് യാത്രക്കാര് added by Mtoday on March 13, 2018


nimisha sanjayan and antony varghese in never i have ever program - Malayalam Filmibeat\n| Updated: Thursday, November 22, 2018, 18:03 [IST]\nമലയാളത്തിലെ യുവ താരങ്ങളിൽ ഏറെ ശ്രദ്ധ നേടിയ താരങ്ങളാണ് ആന്റണി വർഗീസും നിമിഷ സഞ്ജയനും. ലിജോ ജോസഫ് പല്ലശ്ശേരിയുടെ അങ്കമാലി ഡയറീസ് എന്ന ചിത്രത്തിലൂടെയാണ് ആന്റണി വെള്ളിത്തിരയിൽ ചുവട് ഉറപ്പിക്കുന്നത്. പിന്നീട് ടിനു പാപ്പച്ചൻ സംവിധാനം ചെയ്ത സ്വാതന്ത്ര്യം അർദ്ധരാത്രിയിലും പ്രധാന കഥാപാത്രത്തെ അവതരിപ്പിച്ചിരുന്നു. രണ്ടു ചിത്രം കൊണ്ട് തന്നെ മികച്ച ആരാധകരെ സൃഷ്ടിക്കാൻ താരത്തിന് കഴിഞ്ഞിരുന്നു.\nതൊണ്ടി മുതലും ദൃക്സാക്ഷിയും എന്ന ചിത്രത്തിലൂടെ സിനിമയിൽ ചുവട് വെച്ച താരമാണ് നിമിഷ സഞ്ജയൻ. തുടക്കത്തിൽ തന്നെ മുതിർന്ന താരങ്ങളോടൊപ്പം മികച്ച ചിത്രങ്ങളുടെ ഭാഗമാകാൻ നിമിഷയ്ക്ക് കഴിഞ്ഞിരുന്നു. ഒരു പുതുമുഖ നടിയ്ക്ക് ലഭിക്കുന്ന ഏറ്റവും വലിയ അവസരമാണ് ഈ രണ്ട് വർഷത്തിനിടെ നിമിഷയെ തേടിയെത്തിയത്. മഴവില്ല് മനോരമ അവതരിപ്പിക്കുന്ന ഒരു ടോക്ക് ഷോയിലാണ് താരങ്ങൾ മനസ് തുറന്നിരിക്കുന്നത്. തങ്ങളുടെ ക്രഷിനെ കുറിച്ചും പ്രണയത്തെ കുറിച്ചും സിനിമയെ കുറിച്ചുമൊക്കെ ഇവർ പങ്കുവെയ്ക്കുന്നുണ്ട്. നർമ രൂപത്തിലുളള ഒരു ടോക്ക് ഷോയാണിത്.\nനെവർ ഹാവ് ഐ എവർ\nമഴവില്ല് മനോരമ സംപ്രേക്ഷണം ചെയ്യുന്ന പരിപാടിയാണ് നെവർ ഐ ഹാവ്. ടോക്ക് ഷോയിൽ ചോദിക്കുന്ന ചോദ്യങ്ങൾക്ക് നെവർ, ഐ ഹാവ് എന്നുള്ള ഉത്തരങ്ങളാണ് നൽകണ്ടേത്. താരങ്ങൾക്കായി വളരെ രസകരമായ ചോദ്യങ്ങളാണ് ഒരുക്കിയിരുന്നത്. അതിന് ഇവർ കൃത്യമായി ഉത്തരങ്ങൾ നൽകുകയും ചെയ്തു.\nസഹതാരത്തിനോട് പ്രണയം തോന്നിയിട്ടുണ്ടോ\nകൂടെ അഭിനയിച്ച സഹതാരത്തിനോട് പ്രണയം തോന്നിയിട്ടുണ്ടോ എന്നായിരുന്നു ചോദ്യം. ഈ ചോദ്യം രണ്ടു താരങ്ങൾക്കും വേണ്ടിയുള്ളതായിരുന്നു, നെവർ എന്നായിരുന്നു ഇവർ മറുപടി നൽകിയത്. ഇല്ല തനിയ്ക്ക് ഇതുവരെ തോന്നിയിട്ടില്ലെന്ന് ആന്റണി പറയുമ്പോൾ നിമിഷ അടുത്തിരുന്ന് കളിയാക്കുന്നുണ്ടായിരുന്നു. താൻ ഇതുവരെ ചേട്ടന്മാർക്കൊപ്പമാണ് അഭിനയിച്ചിട്ടുളളതെന്നായിരുന്നു നിമിഷയുടെ മറുപടി.\nമറ്റൊരു സിനിമ താരവുമായ തെറ്റിധരിക്കപ്പെട്ടിട്ടുണ്ടെന്ന് ഇരു താരങ്ങളും തുറന്ന് സമ്മതിക്കുന്നു. തന്നെ പുറത്തുവെച്ച് കാണുമ്പോൾ മഹേഷിന്റെ പ്രതികാരത്തിലെ കൊച്ചല്ലേ എന്ന് പലരും ചോദിക്കാറുണ്ട്, എന്നാൽ താൻ തൊണ്ടി മുതലിലെ കൊച്ചാണെന്ന് ചോദിക്കുന്നവർക്ക് മറുപടി നൽകിട്ടുണ്ടെന്നും നിമിഷ പറഞ്ഞു. ഇതു പോലെ നിവിൻ പോളിയല്ലേ, സിനിമകളൊക്കെ കാണാറുണ്ടെന്ന് പലരും ചോദിക്കാറുണ്ടെന്ന് ആന്റണി വർഗീസും പറഞ്ഞു.\nആദ്യ കാഴ്ചയിൽ ഒരുപാട് പേരോട് പ്രണയം തോന്നിയിട്ടുണ്ടെന്നും ഇഷ്ടപ്പോലെ അനുഭവം ഉണ്ടെന്നും ആന്റണി പറഞ്ഞു. കൂടാതെ തനിയ്ക്ക് ഒന്നിൽ കൂടുതൽ പ്രണയങ്ങൾ ഉണ്ടായിട്ടുണ്ടെന്നും താരത്തിന് തുറന്നു സമ്മതിക്കേണ്ടി വന്നു. എന്നാൽ തനിയ്ക്ക് ആദ്യ കാഴ്ചയിൽ ആരോടും പ്രണയം തോന്നിയിട്ടില്ലെന്നും ഒന്നിൽ കൂടുതൽ പ്രണയം ജീവിതത്തിൽ ഉണ്ടായിട്ടില്ലെന്നും നിമിഷ തുറന്നു പറഞ്ഞു.\nസ്പോർട്സ് മൂവി ചെയ്യണമെന്ന് തന്റെ ആഗ്രഹമെന്ന് വർഗീസ് ആന്റണി പറഞ്ഞു.  ഡ്രീം റോളിനെ കുറിച്ച് ചോദിച്ചപ്പോഴാണ് താരത്തിന്റെ പ്രതികരണം. എന്നാൽ തനിയ്ക്ക് എല്ലാ തരത്തിലുമുളള കഥാപാത്രങ്ങൾ ചെയ്യണമെന്നുള്ള ആഗ്രഹമാണ് നിമിഷ പ്രകടിപ്പിച്ചത്. കൂടാതെ ആലിയ ഭട്ടിനോട് തനിയ്ക്ക് നല്ല അസൂയ തോന്നിയിട്ടുണ്ടെന്നും നിമിഷ കൂട്ടിച്ചേർത്തു. ഹൈവേയിൽ അവർ ചെയ്ത കഥാപാത്രമാണ് നിമിഷയെ കൊണ്ട് അങ്ങനെ ചിന്തിപ്പിക്കാൻ പ്രേരിപ്പിച്ചത്. എന്നാൽ തനിയ്ക്ക് മറ്റുള്ള താരങ്ങളോട് അസൂയ തോന്നിയിട്ടുണ്ടെന്നും അത് എല്ലാവർക്കും തോന്നുന്നതാണെന്നും ആന്റണി പറ‍ഞ്ഞു.\nRead more about: nimisha antony varghese malayalam movie actor actress നിമിഷ ആന്റണി വര്‍ഗീസ് സിനിമ നടൻ നടി\nnimisha sanjayan and antony varghese in never i have ever program


(Plus Two Results): പ്ലസ് ടു ഫലമറിയാൻ വാർത്താജാലകം എന്ന പേരിൽ പ്രചരിച്ചത് അശ്ലീല സൈറ്റുകൾ; എസ്എസ്എൽസിയിലും സമാന തട്ടിപ്പ് നടന്നെന്ന് സൈബർ പൊലീസ് | Plus Two Exam Results Fake Links Spread\nപ്ലസ് ടു ഫലമറിയാൻ വാർത്താജാലകം എന്ന പേരിൽ പ്രചരിച്ചത് അശ്ലീല സൈറ്റുകൾ; എസ്എസ്എൽസിയിലും സമാന തട്ടിപ്പ് നടന്നെന്ന് സൈബർ പൊലീസ്\nBy വെബ്ഡെസ്ക് • 16/07/2020 at 8:37AM\nഅധ്യാപകരിൽ പലരും ലിങ്കുകൾ പരിശോധിക്കാതെ വിദ്യാർഥികളുടെയും രക്ഷിതാക്കളുടെയും വാട്സാപ് ഗ്രൂപ്പുകളിലേക്ക് അയയ്ക്കുകയും ചെയ്തു. ഫലമറിയാൻ ക്ലിക്ക് ചെയ്തതോടെയാണ് പലർക്കും അബദ്ധം മനസിലായത്.\nപ്ലസ് ടു ഫലമറിയാന് എന്ന പേരിൽ പ്രചരിച്ചത് അശ്ലീല വെബ് സൈറ്റുകളുടെ ലിങ്കുകൾ. ഫലമറിയാനായി ലിങ്ക് തുറന്ന അധ്യാപകരും വിദ്യാർത്ഥികളും ഇതോടെ ഞെട്ടലിലായി. കേരളപരീക്ഷഭവന്റെ പേരിൽ അടക്കം വ്യാജമായി നിർമിച്ച സൈറ്റിന്റെ ലിങ്ക് അടക്കം നിരവധി വെബ്സൈറ്റുകളുടെ ലിങ്കുകളാണ് പ്രചരിച്ചത്.\n‘വാർത്താജാലകം’ എന്ന പേരിലാണ് പത്തു വെബ്സൈറ്റുകളുടെ ലിങ്ക് പ്രചരിച്ചത്. വിദ്യാർഥികൾക്ക് വിജയാശംസകൾ അറിയിച്ചുകൊണ്ടുള്ള സന്ദേശത്തിനൊപ്പമാണ് പത്തുലിങ്കുകളും ഉൾപ്പെടുത്തിയിരുന്നത്. ഒറ്റനോട്ടത്തിൽ വ്യാജലിങ്കാണെന്ന് തോന്നാത്ത തരത്തിലാണ് ഇത് ക്രമീകരിച്ചിരുന്നത്. പരീക്ഷാഭവൻ എന്നതിന് ‘paressabhavan’ എന്നാണ് പേരുനൽകിയത്. ഇത്തരത്തിൽ പത്തു ലിങ്കുകളും അക്ഷരങ്ങൾ മാറ്റിയെഴുതിയാണ് സന്ദേശം പ്രചചരിപ്പിച്ചത്.\nഅധ്യാപകരിൽ പലരും ലിങ്കുകൾ പരിശോധിക്കാതെ വിദ്യാർഥികളുടെയും രക്ഷിതാക്കളുടെയും വാട്സാപ് ഗ്രൂപ്പുകളിലേക്ക് അയയ്ക്കുകയും ചെയ്തു. ഫലമറിയാൻ ക്ലിക്ക് ചെയ്തതോടെയാണ് പലർക്കും അബദ്ധം മനസിലായത്. സൈബർ ഡോം ഇക്കാര്യം ശ്രദ്ധിച്ചിട്ടുണ്ടെന്നും എസ്എസ്എൽസി പരീക്ഷാ ഫലം അറിയുന്ന സമയത്തും ഇത്തരം തട്ടിപ്പ് നടന്നതായും സൈബർ പൊലീസ് അധികൃതർ വ്യക്തമാക്കി.